Icoana făcătoare de minuni a Maicii Domnului de la Mănăstirea 
““Dintr-un lemn” 





Icoana Maicii Domnului cu Pruncul, de la Mănăstirea Dintr-un Lemn, judeţul Vâl- 
cea, este una dintre cele mai cinstite icoane din ţară, atât pentru vechimea şi 
măiestria cu care este lucrată, cât mai ales pentru nenumăratele minuni săvârşite 
înaintea ei. Icoana Maicii Domnului este minunată şi prin dimensiunile acesteia: 
1,50 metri înălțime şi 1,10 metri lăţime. Minunata icoană se afla astăzi în biserica 
de piatră a mănăstirii, în partea stângă, în locul icoanei împărăteşti a Maicii 
Domnului, pe catapeteasmă. Cât despre particularitatea icoanei cu două feţe, aflăm 
că a fost îmbrăcată în argint în anul 1812 şi a stat ferecată până în 2002, când a fost 
restaurată şi i s-a scos ferecătura. Atunci s-a descoperit că, pe spate exista o a doua 
față a icoanei făcătoare de minuni, ce reprezintă scena „Judecăţii de Apoi”. Acesta 


este şi motivul pentru care, astăzi, icoana este încastrată în sticlă pentru a fi admi- 
rată în totalitate. 


După cum notează diaconul arab creştin Paul de Alep, acesta pe la 1653-1658, în- 
soțind pe patriarhul Macarie al Antiohiei, susține că un călugăr ar fi găsit o icoană 
a Maicii Domnului întru-un stejar, care i-ar fi spus: „Dorinţa mea este ca tu să zi- 
deşti aici pentru mine o mănăstire din acest pom”, şi călugărul a făcut o bisericuţă 
numai din lemnul acelui stejar. Tot el ne spune că în urmă cu 20 ani (deci prin 
1634-1636) „un mare dregător“, plăcându-i această biserică, a lăsat-o pe cea de 
lemn în vârful dealului sub stejari şi a zidit mai jos o mănăstire de călugărițe, adică 
biserica de zid şi complexul de locuinţe din jurul ei, care, după cum vom vedea, au 
fost ctitorite de marele boier Preda Brâncoveanu şi Matei Basarab, fără să putem 
afirma cu siguranță ce a făcut unul şi ce a făcut celălalt. 


Mitropolitul Neofit Cretanul, un mare apărător al drepturilor țăranilor, de la care 
ne-au rămas prețioase însemnări istorice, geografice şi etnografice, ne spune că la 
29 iulie 1745 a poposit şi la Mănăstirea Dintr-un Lemn, venind de la Govora. Vor- 
bind despre bisericuţa de lemn, el scrie că un cioban cu numele de Radu, în timpul 
lui Alexandru Vodă (1568-1577), a visat icoana Maicii Domnului, despre care 
aminteşte Paul de Alep, şi a tăiat stejarul în care a găsit-o, făcând din el o bise- 
ricuță, numită din această pricină „Mănăstirea Dintr-un Lemn“. Mănăstirea „Dintr- 
un Lemn” încântă ochiul trecătorului şi revarsă o deosebită bucurie şi pace în 
sufletele care căutând să cunoască frumuseţile naturii și tezaurul spiritualităţii creş- 
tine românești, zăbovesc mai mult la adăpostul zidurilor ei. Mănăstirea Dintr-un 
Lemn poartă hramul Naşterea Maicii Domnului. În prima duminică a lunii octom- 
brie este cinstită în mod special icoana făcătoare de minuni a Maicii Domnului 
„Grabnic ajutătoare” de la Mănăstirea Dintr-un Lemn din judeţul Vâlcea. 

Icoana Maicii Domnului de la Mănăstirea Dintr-un Lemn 
Legenda mânăstirii ridicate de un cioban dintr-un lemn şi a schitului unde au 
fost ucişi 300 de călugări 
Locul ales de Maica Domnului pentru a face minuni 
Cristian Curte - Maica Domnului de la Mânăstirea Dintr-un lemn - Istoria unei 
icoane mare făcătoare de minuni 
Carmen Ciripoiu - Religie - Maica Domnului care îţi arată drumul de la 
Mănăstirea Dintr-un Lemn 
Pr. Ştefan Zară - Cinstirea icoanei Maicii Domnului de la Dintr-un Lemn 
Preasfânta Maică, Fecioara Maria este prezentată pentru cinstire, comunicare 
şi desăvârşire, la Mânăstirea Dintr-un lemn 
Prof. dr. Mihaela Palade - Trei icoane ale Maicii Domnului, trei lăcașuri 
monahale 
Mănăstirea Dintr-un Lemn, locul unde se găsește icoana care a “vorbit” despre 
martiriul Brâncovenilor 
Izvoarele legendelor 
Mănăstirea Dintr-un Lemn - Prezentarea mănăstirii 

Teodor Danalache - Mănăstirea Dintr-un Lemn 

Pr. Constantin Olariu - Mănăstirea Dintr-un Lemn - arc peste timp 


Ştefan Popa - Mănăstirea Dintr-un Lemn, poartă spre Rai 

Mănăstirea Dintr-un Lemn - Mănăstire de maici 

Mănăstirea Dintr-un Lemn adăpostește una dintre icoanele făcătoare de 
minuni din România 





Acatist la icoana Maicii Domnului de la Mănăstirea “Dintr-un lemn” 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 





Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 


răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 





Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu ade- 
vărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, Să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condac 1 
Cu buchete de gânduri smerite pline de mireasma înțelepciunii să ne apropiem de 
icoana celei care a născut pe floarea Hristos, care a izgonit de la noi mirosul cel 


greu al patimilor şi ne-a învăţat a aduce mireasma cântărilor de: Aliluia! 


Icos 1 

Din inima stejarului a fost luată icoana ta, fericită Maică şi a fost așezată în bise- 
rica zidită ţie, ca să primeşti rugăciunile celor din nevoi şi să prefaci suspinurile 
celor mâhniţi întru bucurie, ca astfel toți să-ţi cânte ţie așa: 

Bucură-te, dar sfințit luat din stejar; 

Bucură-te, pom înțelegător al Raiului; 

Bucură-te, carte văzută de ochii îngerești,; 

Bucură-te, comoară a darurilor Duhului; 

Bucură-te, privighetoare a înălțimilor duhovniceşti; 

Bucură-te, fereastră către Lumina neapropiată; 

Bucură-te, vedere a celor mai presus de minte; 

Bucură-te, taină a înţelepciunii cereşti; 

Bucură-te, mireasmă a rugăciunii curate; 

Bucură-te, povăţuitoare a gândurilor smerite; 

Bucură-te, liman prea dorit al înțelepciunii; 

Bucură-te, icoană izvorâtoare de minuni; 

Bucură-te, Maica Domnului, Născătoare a Pomului vieții! 





Condac 2 

Voit-ai Preacurată, a dărui poporului bine credincios prea slăvită icoana ta, ca să 
aducă înaintea ei tămâia neîncetată a rugăciunilor, având împreună rugători pe ce- 
tele îngereşti care cântă neîncetat: Aliluia! 


Icos 2 

Ciobanului Radu i-ai descoperit în vis icoana ta şi dorinţa de a zidi ţie biserică din 
stejarul care adăpostea icoana, iar noi la umbra rugăciunii tale adăpostindu-ne de 
toată furtuna ispitelor, cântăm ţie unele ca acestea: 

Bucură-te, luminarea ciobanului smerit; 

Bucură-te, arătătoarea voii dumnezeiești; 

Bucură-te, adăpost al creștinilor prigoniţi; 

Bucură-te, îndreptarea celor biruiți de patimi; 

Bucură-te, sălaş minunat al darurilor cereşti; 

Bucură-te, povăţuitoare pe calea rugăciunii; 

Bucură-te, dăruitoare a gândurilor luminate; 

Bucură-te, icoană a înțelepciunii neapropiate; 

Bucură-te, bucuria celor care te cinstesc cu credinţă; 

Bucură-te, aflarea celor gârboviţi de neputinţă; 

Bucură-te, izbăvitoare din legăturile întristării,; 

Bucură-te, lumină răsărită în sufletele întunecate; 

Bucură-te, Maica Domnului, Născătoare a Pomului vieții! 


Condac 3 

Izvoare de minuni se revarsă de la icoana ta, Preacurată, umplând de nădejdea 
mântuirii sufletele cele secate de patimi, ca să aducă ție valurile cântărilor de: 
Aliluia! 


Icos 3 

Întinde mâinile tale la rugăciune, Preacurată şi oprește norul ispitelor cel ridicat 
asupra noastră cu fulgerul milostivirii tale, ca să aducem ţie cunună de laude dum- 
nezeiești ca acestea: 

Bucură-te, bucuria credincioşilor; 

Bucură-te, apărătoarea ortodocșilor; 

Bucură-te, risipitoarea ispitelor; 

Bucură-te, nor cuvântător al slavei; 

Bucură-te, oglinda veşniciei; 

Bucură-te, icoana Adevărului; 

Bucură-te, poarta milostivirii; 

Bucură-te, pacea sufletelor; 





Bucură-te, lumina Sfinților; 

Bucură-te, călăuzitoarea drepţilor; 

Bucură-te, vasul fecioriei; 

Bucură-te, casa milostivirii; 

Bucură-te, Maica Domnului, Născătoare a Pomului vieții! 


Condac 4 

Icoana ta cea de lumină izvorâtoare străluceşte darul tău peste sufletele cuprinse de 
întunericul mâhnirii şi cheamă pe toţi spre urmarea Soarelui dreptății, căruia cu 
netăcute glasuri îngerii Îi cântă: Aliluia! 


Icos 4 

Izvor de minuni te înțelegem pe tine, ceea ce ai născut fără sămânță pe Izvorul vie- 
ţii, înaintea căruia căzând noi, cerem o picătură a milostivirii Sale nesecate și cân- 
tăm ţie unele ca acestea: 

Bucură-te, împăcarea noastră cu Izvorul vieții; 

Bucură-te, bogăţie neîmpuţinată de daruri cerești; 

Bucură-te, icoană vie a înţelepciunii de sus; 

Bucură-te, cântec mai presus de orice cântare; 

Bucură-te, liman străjuit de pacea lui Hristos; 

Bucură-te, sabie de foc ce taie gândurile rele; 

Bucură-te, ridicarea poverii celor deznădăjduiţi; 

Bucură-te, bucuria cea nestricată a credincioșilor; 

Bucură-te, hotar de netrecut al desăvârşirii,; 

Bucură-te, scut nebiruit împotriva păcatului; 

Bucură-te, mângâierea grabnică a celor scârbiţi; 

Bucură-te, secarea lacrimilor celor întristaţi; 

Bucură-te, Maica Domnului, Născătoare a Pomului vieții! 


Condac 5 

Ca o făclie strălucitoare cu razele minunilor te arăţi în sfântă biserica ta, Curată şi 
luminezi minţile cele umbrite de vălul gândurilor rele, ca să dobândească gândul 
lui Hristos și să strige cu bucurie: Aliluia! 


Icos 5 

Sub acoperământul rugăciunii tale primeşte-mă pe mine, cel ce pribegesc pe căile 
întunecate ale păcatelor și mă arată străin de toată patima omenească, pentru a cân- 
ta şi eu cu cei care te cinstesc pe tine, unele ca acestea: 

Bucură-te, izvor nedeşertat de minuni; 

Bucură-te, strălucire duhovnicească a cuvioşilor; 





Bucură-te, povăţuitoarea celor din primejdii; 
Bucură-te, surparea sfaturilor celor viclene; 
Bucură-te, liniștea celor tulburați de ispite; 
Bucură-te, comoară tainică a Luminii; 
Bucură-te, sălaş luminat al slavei cerești; 
Bucură-te, zid de apărare al credincioşilor; 
Bucură-te, turn nebiruit al ortodocșilor; 
Bucură-te, cântarea celor mai presus de trup; 
Bucură-te, izvor al rugăciunii curate; 
Bucură-te, luminătoarea celor aflaţi în îndoială; 
Bucură-te, Maica Domnului, Născătoare a Pomului vieții! 


Condac 6 

Pe Cel care S-a pironit pe lemn pentru mântuirea noastră L-ai născut fără sămânță 
şi pe noi, cei care prin blestemul lemnului ne-am osândit, ne-ai împăcat cu Dumne- 
zeu, ca să cântăm fără tăcere: Aliluia! 


Icos 6 
Opreşte valurile ispitelor care se năpustesc asupra mea, ca una care ai născut pe 
Adâncul milostivirii şi poţi să scoţi din adâncurile multor necazuri, pe cei care pe 


marea vieții îți cântă unele ca acestea: 

Bucură-te, mare a milostivirii dumnezeiești; 
Bucură-te, îngrădirea sigură a credincioşilor; 
Bucură-te, crinul cel de mare preţ din grădina Raiului; 
Bucură-te, oglinda întru care S-a închipuit Cuvântul; 
Bucură-te, pod ce ne trece la viața veşnică; 

Bucură-te, flacără ce arde spinii patimilor; 

Bucură-te, piatră a răbdării credincioşilor; 

Bucură-te, scut al mântuirii celor greșiți; 

Bucură-te, apărătoare tare împotriva vrăjmaşilor; 
Bucură-te, ajutătoarea celor care te cinstesc; 
Bucură-te, masă duhovnicească a sfinţilor; 

Bucură-te, hotar netrecut al înțelepciunii; 

Bucură-te, Maica Domnului, Născătoare a Pomului vieții! 


Condac 7 
Cu untdelemnul rugăciunii tale mângâie sufletele noastre cele rănite de întristare, 
ca să împletească stihuri de bucurie, cântând Ziditorului a toate: Aliluia! 


Icos 7 





Linişte dăruieşte sufletului meu celui împovărat cu grele păcate, risipind tulburarea 
gândurilor celor rele, ca fără de osândă să stau întru rugăciune înaintea ta și să cânt 
cu mulțumire: 

Bucură-te, acoperământul slavei cereşti; 

Bucură-te, povăţuitoare spre Soarele dreptăţii; 

Bucură-te, lumina celor din întunericul necazurilor; 

Bucură-te, stea călătoare spre Adevăr; 

Bucură-te, munte al smereniei înalte; 

Bucură-te, cununa preoţilor cucernici; 

Bucură-te, armă nebiruită a monahilor; 

Bucură-te, vas plin de mirul înțelepciunii; 

Bucură-te, adiere a razelor milostivirii; 

Bucură-te, îngrădirea noastră cu arma pocăinței,; 

Bucură-te, carte nescrisă a tainelor cerești; 

Bucură-te, pacea celor împresuraţi de ispite; 

Bucură-te, Maica Domnului, Născătoare a Pomului vieții! 


Condac 8 

Pe Cel care S-a pironit pe lemn ca să şteargă osânda lemnului neascultării L-ai năs- 
cut şi pe toţi ne-ai chemat în cămara milostivirii Tale, dăruindu-ne dumnezeieştile 
îndurări în cântări de: Aliluia! 


Icos 8 

Sufletul meu cel împovărat de multele ispite îl stropeşte cu roua milei tale și mă 
arată pe mine nebiruit de tirania patimilor, ca să aduc cu inimă curată cântări de 
bucurie ca acestea: 

Bucură-te, apărătoarea noastră în războiul duhovnicesc; 

Bucură-te, scăparea celor prigoniţi de ispite; 

Bucură-te, liman binecuvântat al păcii lui Hristos; 

Bucură-te, liniștea celor tulburați de vrăjmaşi; 

Bucură-te, înfruntarea celor cu gând viclean; 

Bucură-te, pocăinţa celor osândiţi de păcate; 

Bucură-te, bucuria celor ce se pocăiesc; 

Bucură-te, ocrotitoarea celor fără de ajutor; 

Bucură-te, cercetarea celor necăjiţi; 

Bucură-te, bucuria celor aflați prin pocăință; 

Bucură-te, scut de apărare împotriva săgeților celui rău; 

Bucură-te, cântarea cea de veselie a cetei îngerești; 

Bucură-te, Maica Domnului, Născătoare a Pomului vieții! 





Condac 9 

Intristarea sufletului meu văzându-o, ia aminte Stăpână, la suspinurile inimii mele 
istovite de gândurile cele negre şi străluceşte-mi lumina mântuirii, ca să cânt ţie: 
Aliluia! 


Icos 9 

Cu adevărat mai mult decât toţi oamenii am greşit şi m-am făcut de urâciune tutu- 
ror cu prisosul răutății mele, dar te rog pe tine să acoperi nevrednicia mea şi să mă 
luminezi cu darul tău, ca să cânt: 

Bucură-te, ştergerea lacrimilor celor din nevoi; 

Bucură-te, cercetarea celor din primejdii; 

Bucură-te, ridicarea poverii celor căzuţi; 

Bucură-te, veselia iubitorilor de înțelepciune; 

Bucură-te, grădină a Raiului împodobită cu daruri cerești; 

Bucură-te, odihna minţilor rugătoare; 

Bucură-te, vederea tainelor Luminii; 

Bucură-te, mărgăritar al pocăinței; 

Bucură-te, liniștea celor tulburați; 

Bucură-te, pacea celor din primejdu; 

Bucură-te, fereastră către Lumina neaspusă; 

Bucură-te, cheie ce descuie cămara inimilor; 

Bucură-te, Maica Domnului, Născătoare a Pomului vieții! 


Condac 10 
Pe Cel care a zdrobit stăpânirea morții L-ai născut fără durere, ca să ridice durerile 
oamenilor osândiți pentru neascultare şi să cântăm ţie cu bucurie: Aliluia! 


Icos 10 

Pe Cel pe care L-ai purtat în braţele tale ca o Maică roagă-L neîncetat, ca să ne 
izbăvească pe noi din tirania vrăjmaşilor noştri și să-ți cântăm cu gând smerit: 
Bucură-te, povăţuitoarea noastră către Adevăr; 

Bucură-te, lumina celor din întunericul acestei vieţi; 

Bucură-te, stea călătoare către pământul mântuirii; 

Bucură-te, comoară a tainelor duhovnicești; 

Bucură-te, stricarea blestemului celor întâi căzuţi; 

Bucură-te, naştere binecuvântată a Vieţii, 

Bucură-te, dezlegarea celor ţinuţi în întristare; 

Bucură-te, carte nescrisă a înțelepciunii de sus; 

Bucură-te, lumină înfricoşătoare privirii omenești; 

Bucură-te, soare ce se odihneşte pe vârfurile duhovnicești; 





Bucură-te, altar prea sfințit înconjurat de cetele îngereşti; 
Bucură-te, pod ce ne trece marea ispitelor; 
Bucură-te, Maica Domnului, Născătoare a Pomului vieții! 


Condac 11 

Biserica ta se veseleşte purtând întru sine ca o comoară de mare preţ cinstită icoana 
ta care varsă râuri de minuni celor care cu credință se roagă înaintea ei şi strigă 
Domnului cu mulțumire: Aliluia! 


Icos 1] 

Din pântecele tău a răsărit Cel care dă viaţă în pântece pruncilor şi care pântecele 
iadului a tăiat, slobozind pe Adam cu cei care aşteptau acolo venirea Sa, iar noi, cei 
ținuți în pântecele păcatului, strigăm către tine să ne ajuţi şi îți aducem laude ca 
acestea: 

Bucură-te, nădejde nebiruită la judecata noastră; 

Bucură-te, că îmblânzeşti mânia Dreptului Judecător; 

Bucură-te, că nu ne laşi în mâinile vrăjmaşilor nevăzuţi; 

Bucură-te, că ruşinezi urzelile urâtorului de mântuire; 

Bucură-te, că risipeşti tulburările celor răniți de răutate; 

Bucură-te, că tămăduieşti rănile păcatelor noastre; 

Bucură-te, că ne povăţuieşti către lumina mântuirii; 

Bucură-te, că tai mrejele păcatelor noastre; 

Bucură-te, că mângâi sufletele întristate; 

Bucură-te, că eşti apărătoare celor dispreţuiți; 

Bucură-te, că ne înveţi smerita cugetare; 

Bucură-te, că ne dai răbdare în necazuri; 

Bucură-te, Maica Domnului, Născătoare a Pomului vieții! 


Condac 12 

Mrejele patimilor mele le risipește Curată, cu puterea rugăciunii tale şi mă arată 
nebiruit în lupta cea duhovnicească împotriva celui rău, ca să ajung la lumina păcii 
şi să cânt: Aliluia! 


Icos 12 

Nu se pricepe nici o minte a lăuda milostivirea ta cea negrăită pentru mântuirea 
neamului nostru, căci în toată vremea lucrezi minuni spre slobozirea noastră de sub 
puterea duhurilor întunericului şi primeşti din nevrednicele noastre guri laude ca 
acestea: 

Bucură-te, mare nesecată a îndurărilor; 

Bucură-te, mângâierea celor scârbiţi; 





Bucură-te, îmblânzirea celor neînduplecaţi; 
Bucură-te, risipitoarea curselor diavolești; 
Bucură-te, înțelepţirea tainică a rugătorilor tăi; 
Bucură-te, pahar de taină al milostivirii; 

Bucură-te, luminarea celor nepricepuţi; 

Bucură-te, ruşinarea celor vicleni; 

Bucură-te, temelie a smeritei cugetări; 

Bucură-te, adăpostirea celor prigoniţi; 

Bucură-te, fântână a pocăinţei călătorilor prin viață; 
Bucură-te, îmbrăţişarea celor întorşi la Lumină; 
Bucură-te, Maica Domnului, Născătoare a Pomului vieţii! 


Condac 13 (de 3 ori) 

O, Maică prea lăudată, care ai binevoit a ridica povara necazurilor noastre şi a ne 
mijloci nouă mântuire, dă-ne ajutor mai ales în ceasul sfârşitului nostru, ca să scă- 
păm de toată tulburarea celui rău şi să cântăm ţie cu mulțumire: Aliluia! 


Se zice apoi, iarăşi: 


Icos 1 

Din inima stejarului a fost luată icoana ta, fericită Maică şi a fost așezată în bise- 
rica zidită ţie, ca să primeşti rugăciunile celor din nevoi şi să prefaci suspinurile 
celor mâhniţi întru bucurie, ca astfel toți să-ţi cânte ţie așa: 

Bucură-te, dar sfințit luat din stejar; 

Bucură-te, pom înțelegător al Raiului; 

Bucură-te, carte văzută de ochii îngerești,; 

Bucură-te, comoară a darurilor Duhului; 

Bucură-te, privighetoare a înălțimilor duhovniceşti; 

Bucură-te, fereastră către Lumina neapropiată; 

Bucură-te, vedere a celor mai presus de minte; 

Bucură-te, taină a înţelepciunii cerești; 

Bucură-te, mireasmă a rugăciunii curate; 

Bucură-te, povăţuitoare a gândurilor smerite; 

Bucură-te, liman prea dorit al înțelepciunii; 

Bucură-te, icoană izvorâtoare de minuni; 

Bucură-te, Maica Domnului, Născătoare a Pomului vieții! 


Condac 1 





Cu buchete de gânduri smerite pline de mireasma înţelepciunii să ne apropiem de 
icoana celei care a născut pe floarea Hristos, care a izgonit de la noi mirosul cel 
greu al patimilor și ne-a învăţat a aduce mireasma cântărilor de: Aliluia! 

Sursa: 


https://babylenuta.blogspot.com/2015/11/acatist-la-icoana-maicii-domnului-dintr.html 


https://acoperamantulmaiciidomnului.wordpress.com/2021/05/27/acatistul-icoanei-maicii- 
domnului-de-la-manastirea-dintr-un-lemn-valcea-praznuita-in-prima-duminica-a-lunii- 
octombrie/ 





Rugăciune la icoana Maicii Domnului de la Mănăstirea Dintr-un lemn 

Tropar: 

Cu ce cununi de laude vom împodobi icoana ta minunată ? 
Cu îngerii dă-ne să suim treptele laudelor cu minte curată, 
Revarsă izvoarele iubirii tale negrăite în pământul inimi, 
Ca să-ţi culegem flori de cântări întru adierea Luminii. 


i e ste 


Ce buchet de laude vom aduce celei ce covârşeşte toată lauda îngerească ? Ce spic 
de gând vom culege din grădina inimii spre mărirea Spicului celui ce a răsărit nouă 
rodul mântuirii? Ce cuvânt poate zugrăvi slava ta cea neapropiată cu care ai fost 
încununată de mâna Treimii? Doar privim în icoana ta chipul cel prea curat, pe ca- 
re străluceşte-l şi în oglinda inimilor noastre, ca să ne desfătăm de mărirea ta. 


Ca un rug aprins te-ai înfățişat lui Moise, deci aprinde şi gândurile noastre spre do- 
rirea celor cereşti. Poartă a mântuirii noastre eşti, Ceea ce covârşeşti toată lumea cu 
a ta înţelepciune. 





Întru rugăciune ai dăruit Domnului toată lumea, pe care Însuşi Ţi-a dăruit-o înapoi 
purtând pecetea binecuvântării şi milostivirii Sale. Şi pe noi ne dăruieşte întru ru- 
găciune Celui Preaînalt, ca să înalțe gândurile noastre de la cele pământeşti la cele 
cereşti. 


Stinge văpaia patimilor noastre şi cu focul dorului dumnezeiesc încălzeşte inimile 
noastre. Nimiceşte toate cugetele cele rele şi luminează-ne cu strălucirea înţelep- 
ciunii Cuvântului. Picură nouă gânduri smerite şi pe piatra răbdării ne întăreşte. 


Mulţumim milostivirii tale negrăite prin care am aflat uşa milei dumnezeieşti. Ne- 
pricepându-ne însă a te lăuda după vrednicie doar te întâmpinăm cu făclii de gând 
ca acestea: bucură-te, porumbiţa Duhului ce reverşi pacea în sufletele noastre, lau- 
da fecioarelor înțelepte şi al monahilor, stâlp de rugăciune, cartea tainelor veş- 
niciei, pecetea tainelor cereşti, izvorul îndurărilor Cuvântului, marea rugăciunii ce 
ne poartă la limanul mântuirii, îndulcirea minţilor îngereşti cu picături de gânduri 
luminate, apărătoarea cea nebiruită a cetelor creştineşti, fii nouă pururea rugătoare 
şi călăuzitoare. 


Sursa:  https://ortodoxianeamului.wordpress.com/2014/02/17/rugaciune-la-icoana-maicii- 
domnului-de-la-manastirea-dintr-un-lemn/ 





Icoana Maicii Domnului cu Pruncul, de la Mănăstirea Dintr-un Lemn, judeţul 
Vâlcea 


Icoana Maicii Domnului cu Pruncul, de la Mănăstirea Dintr-un Lemn, judeţul 
Vâlcea, este una dintre cele mai cinstite icoane din ţară, atât pentru vechimea şi 
măiestria cu care este lucrată, cât mai ales pentru nenumăratele minuni săvârşite 
înaintea el. 


Icoana Maicii Domnului de la Mănăstirea Dintr-un Lemn este minunată şi prin 
dimensiunile acesteia: 1,50 metri înălțime şi 1,10 metri lăţime. 





Minunata icoană se afla astăzi în biserica de piatră a mănăstirii, în partea stângă, în 
locul icoanei împărăteşti a Maicii Domnului, pe catapeteasmă. 


Nu sunt cunoscute cu exactitate cele despre autorul acestei icoane, anul pictării ei 
ori condiţiile în care aceasta a ajuns la mănăstirea vâlceană. Se mărturiseşte însă, 
potrivit legendei, că aceasta icoană a fost găsită în trunchiul unui stejar mare din 
zonă, frate cu cei alți câţiva, care se află în curtea din spate a mănăstirii. 


În anul 1929, profesorul Andrei Grabor, de la Universitatea din Strasbourg, 
vizitează mănăstirea, studiază icoana şi spune că aceasta ar fi fost pictată în secolul 
al IV-lea, la Mănăstirea Theothokos din Grecia, după modelul aparținând Sfântului 
apostol Luca, cel care a pictat prima oară în icoană pe Fecioara Maria. 


Conform tradiției, în lume se mai găsesc doar trei astfel de exemplare: la Moscova, 
Constantinopol şi lerusalim. 


Profesorul |. D. Ştefănescu afirmă că icoana ar fi fost pictată pe la jumătatea 
secolului XVI. 


Conform lui A.M. Muzicescu, icoana ar fi lucrată înainte de anul 1453, la Bizanţ 


sau la Muntele Athos, folosindu-se un model mai vechi. Cea din urmă ipoteză este 
şi cea mai plauzibilă, dar modul în care icoana a ajuns la noi rămâne necunoscut. 





Protosinghelul Iosif Rusu - o viaţă de aleasă nevoinţă, milostenie şi jertfă de 
sine 


Protosinghelul Iosif Rusu, de Ia Minas 0i 302 iara Lemn ” (1983-1966) 


Protosinghelul Iosif Rusu a fost un iscusit duhovnic al „Mănăstirii dintr-un Lemn” 
şi un călugăr cu viaţă sfântă. 


S-a născut în comuna Icuşeşti (Neamţ), din părinţi iubitori de Dumnezeu. În anul 
1908, tânărul loan a intrat ca frate în Mănăstirea Bogdana (Bacău), iar după doi ani 
a luat jugul lui Hristos, primind tunderea monahală. Pentru viaţa lui aleasă, în anul 
1911 a fost hirotonit diacon şi preot de episcopul Romanului, Gherasim Safirin. 


În anul 1914, ieromonahul Iosif Rusu s-a dus la Sfântul Munte, unde s-a nevoit 
mult cu postul şi cu rugăciunea timp de opt ani de zile. Apoi, întorcându-se în ţară, 
a slujit ca preot paroh zece ani de zile în satul Brâncoveanu (Dolj), povăţuind pe 
mulţi credincioşi la calea mântuirii. 


Între anii 1933-1940 a fost egumen la Mănăstirea Călui (Dolj), iar din anul 1940 a 
fost numit duhovnic la „Mănăstirea dintr-un Lemn” (Vâlcea). 


Fiind la parohie în comuna Brâncoveni, părintele Iosif era aşa de blând şi milostiv 
cu oamenii, că toţi îl iubeau şi-l căutau. Numele lui se făcuse cunoscut prin sate şi 
mulţi bolnavi veneau la el şi se vindecau. 





După 58 de ani de aleasă nevoinţă, milostenie şi totală jertfire de sine, cuviosul 
Iosif, „părintele săracilor”, şi-a dat obştescul sfârşit la începutul anului 1966, 
lăsând în urmă numeroşi fii duhovniceşti. Petrecut de maici şi de locuitorii satului 
Dezrobiţi, a fost înmormântat între stejarii seculari din cimitirul mănăstirii. 


(Arhimandrit Ioanichie Bălan, Patericul românesc, Editura Mănăstirea 
Sihăstria, p. 626) 





Arhimandrit Ioanichie Bălan - Patericul românesc - Atenţie la ispitele 
vrăjmaşului! 


NON QUNXUU | 


Timp de 26 de ani, părintele Iosif a slujit zilnic Sfânta Liturghie la „Mănăstirea 
dintr-un Lemn”, căci era singur preot şi duhovnic. După slujbă citea la bolnavi, 
spovedea obştea, sfătuia şi mângâia pe credincioşi, împărțea milostenie la săraci, se 
ruga şi iarăşi venea la biserică. Aşa s-a nevoit bătrânul, până şi-a dat duhul. 


Pentru o petrecere ca aceasta, satana mult îl zavistuia şi îi făcea mereu ispite. Că 
uneori îi ieşea aievea în faţă. Alteori venea în chipul unui câine negru, îl apuca de 
rasă şi îl trăgea în altă parte, să nu nimerească uşa bisericii. Şi cum bătrânul era 
gârbov, uneori ajungea la poartă, alteori la grajd, până îl găseau maicile şi îl 
aduceau la biserică. 


Deci, zicea bătrânul: 
- Vrăjmaşul, tată, mi-a făcut ispită! 


Apoi, cu chip luminat, intra în biserică, făcea trei metanii la icoana Maicii Domnu- 
lui şi dădea binecuvântare de Utrenie. 


Odată, a zis bătrânul către ucenica sa: 
- Când merg la biserică sau vin la chilie, îmi iese uneori înainte un câine negru, mă 


apucă mânios de rasă şi nu mă lasă să merg la slujbă. Este diavolul, tată! 


- Dar nu te temi de el, părinte Iosif? 





- De ce să mă tem? Mântuitorul este cu noi. Atunci îndată fac semnul Sfintei Cruci 
ŞI zic: „Piei din faţa mea, satană, să mă duc la sfânta biserică!" şi repede dispare. 


Ori de câte ori vrăjmaşul îl supăra cu vreo ispită, bătrânul îi zicea: 
- Ei, iar ai venit? Degeaba te-ai ostenit! La Iosif nu ai nimic! 


Uneori, vrăjmaşul nu-l lăsa noaptea să doarmă. Cum ațipea puţin, îi bătea în uşă şi- 
1 zicea: 
- Părinte losif, hai la biserică! 


Atunci bătrânul repede se scula, se ducea la uşa bisericii, apoi spunea maicilor: 
- Nu trageţi clopotul de Utrenie? 


- Preacuvioase, mai este o oră până la miezul nopţii! 
- Dar n-aţi bătut voi în uşa mea? 

- Nu, părinte, nu v-am sculat noi. 

- Ei, tot vrăjmaşul mi-a făcut ispită! 


(Arhimandrit Ioanichie Bălan, Patericul românesc, Editura Mănăstirea 
Sihăstria, pp. 627-628) 

Icoana Maicii Domnului de la Dintr-un Lemn 





CA 


Icoana Maicii Domnului cu Pruncul, de la Mănăstirea Dintr-un Lemn, judeţul 
Vâlcea, este una dintre cele mai cinstite icoane din ţară, atât pentru vechimea şi 
măiestria cu care este lucrată, cât mai ales pentru nenumăratele minuni săvârşite 
înaintea el. 


“Unele icoane sunt vindecătoare de boli, izgonitoare de duhuri rele, iar altele sunt 
aducătoare de ploi binecuvântate şi protectoare ale mănăstirilor şi familiilor 
credincioase. Fără îndoială, toate icoanele sunt făcătoare de minuni şi ajutătoare 
credincioşilor. Dar unele poartă o harismă specială, pe care o simte numai cel ce se 
roagă mult şi cu lacrimi în faţa sfintelor icoane” (Arhimandritul Ioanichie Bălan). 


Mănăstirea Dintr-un Lemn, aflată în comuna Frâncești, la aproximativ 25 de 
kilometri înspre sud de municipiul Râmnicu Vâlcea şi la alți 5 kilometri m de 
oraşul Băbeni, este una dintre cele mai mari mănăstiri din judeţul Vâlcea. 


Una dintre cele mai vechi mărturii păstrate despre existenţa mănăstirii vâlcene 
este cea din data de 29 iulie 1745, când mitropolitul Neofit Cretanul spune că 
“un cioban cu numele de Radu, în timpul domniei lui Alexandru Vodă (1568- 
1577) a visat icoana Maicii Domnului, despre care aminteşte Paul de Alep, şi 
tăind Stejarul în care a fost găsită icoana, a făcut din lemnul ei o bisericuţă, 
numită din această pricină “Dintr-un lemn”, 


Biserica din piatră datează încă din anul 1715, iar documentele din arhiva 
mănăstirii amintesc numele domnitorului Matei Basarab şi anul 1640. 


Icoana Maicii Domnului de la Mănăstirea Dintr-un Lemn este minunată şi prin 
dimensiunile acesteia: 1,50 metri înălțime şi 1,10 metri lăţime. Minunata icoană se 
află astăzi în biserica de piatră a mănăstirii, în partea stângă, în locul icoanei 
împărăteşti a Maicii Domnului, pe catapeteasmă. 


Nu sunt cunoscute cu exactitate cele despre autorul acestei icoane, anul pictării ei 
ori condiţiile în care aceasta a ajuns la mănăstirea vâlceană. Se mărturiseşte însă, 
potrivit legendei, că aceasta icoană a fost găsită în trunchiul unui stejar mare din 
zonă, frate cu cei alți câţiva, care se află în curtea din spate a mănăstirii. 


= În anul 1929, profesorul Andrei Grabor, de la Universitatea din Strasbourg, 
vizitează mănăstirea, Studiază icoana şi spune că aceasta ar fi fost pictată în 
secolul al IV-lea, la Mănăstirea Theothokos din Grecia, după modelul 
aparținând Sfântului apostol Luca, cel care a pictat prima oară în icoană pe 
Fecioara Maria. Conform tradiţiei, în lume se mai găsesc doar trei astfel de 
exemplare: la Moscova, Constantinopol şi Ierusalim. 

— Profesorul I. D. Ștefănescu afirmă că icoana ar fi fost pictată pe la 
jumătatea secolului XVI. 

— Conform lui A.M. Muzicescu, icoana ar fi lucrată înainte de anul 1453, la 
Bizanţ sau la Muntele Athos, folosindu-se un model mai vechi. 


Cea din urmă ipoteză este şi cea mai plauzibilă, dar modul în care icoana a ajuns la 
noi rămâne necunoscut. 


Restaurarea icoanei Maicii Domnului cu Pruncul 
de la Mănăstirea Dintr-un Lemn 


In anul 2002 a început procesul de restaurare a icoanei făcătoare de minuni a 
Maicii Domnului cu Pruncul, de la Mănăstirea Dintr-un Lemn din Vâlcea. 


Prima parte a restaurării a început în 2003, s-a încheiat în 2004 şi a fost făcută de 
Dorin Handrea. Recepţia lucrării a avut loc pe 27 iunie 2004 de o comisie de 
experţi evaluatori. 


Icoana a suferit un proces de restaurare incorect în anul 2003, drept pentru care, 
Mihaela Nacu, coordonator profesional al Secţiei de restaurare pictura pe lemn în 
Muzeul Naţional de Artă al României, a continuat restaurarea icoanei. Restaurată 





de către Mihaela Nacu şi Camelia Comsia, icoana a fost reexpusă în mănăstire în 
data de 15 noiembrie 2008. 


Pentru prima dată în România, s-a hotărât protejarea icoanei de factorii de 
microclimat, umiditate excesivă, variații mari de umiditate şi alţi factori de 
degradare prin montarea acesteia într-o vitrină concepută special pentru ea, de către 
o firmă italiană care a proiectat un sistem similar şi pentru “Mona Lisa” lui 
Leonardo da Vinci şi alte muzee importante din lume. Icoana şi vitrina au fost 
sfinţite în octombrie 2008. 


Prin voia şi cu binecuvântarea PS Gherasim Cristea al Râmnicului, S-a scos 
ferecătura de argint, ataşată icoanei la anul 18913, de o familie din Bucureşti, şi 
pe partea anterioară S-a mai descoperit o icoană, anume Judecata de Apoi. 


Icoana împărătească a Maicii Domnului cu Pruncul are două feţe, pe spatele ei, pe 
acelaşi lemn, fiind zugrăvită scena cu Judecata de Apoi. Se crede că autorul poartă 
numele “Damaschin”. 


Icoana are o greutate de aproximativ opt kilograme şi datează de pe la jumătatea 
secolului al XV-lea. 


Din punct de vedere al execuţiei tehnice, icoana Maicii Domnului nu este pictată 
de acelaşi meşter care a pictat Judecata de Apoi, aceasta din urmă fiind prima 
executată. 


Dacă Judecata de apoi are date convingătoare pentru zona de cultură sârbească, 
înfăţişarea Maicii Domnului corespunde tehnicii de execuţie specifică unui atelier 
bizantin, unui pictor care a folosit un model cu o particularitate iconografică pe 
care o găsim la Constantinopol, pictată potrivit tradiţiei de către evanghelistul 
Luca. 


Este vorba de scrisul în greacă de pe veşmântul Maicii Domnului, fragment din 
Psalmul 44, care apare ca influenţă a poeziei liturgice în pictura paleologă. 

„Potrivit unei vechi tradiţii locale, mănăstirea s-ar fi înfiinţat în primele decenii ale 
secolului al XVI-lea şi a fost ridicată din materialul unui singur stejar. Ea a fost 
înălțată în cinstea icoanei Maicii Domnului. Această icoană se păstrează şi azi în 
biserica de piatră a mănăstirii“, a precizat maica-ghid Teodosia Barac. În baza 
acestei tradiţii, aşezarea monahală de aici poartă numele „Dintr-un Lemn“. 





Cea mai veche mărturie despre mănăstire a fost consemnată în scris de diaconul 
Paul de Alep, care l-a însoţit pe patriarhul Macarie al Antiohiei în călătoriile sale 
prin Ţările Româneşti, între anii 1653-1658. El susţine că un călugăr ar fi găsit o 
icoană a Maicii Domnului în scorbura unui stejar secular. În acel moment, el a 
auzit o voce ce l-a îndemnat să zidească o mănăstire din trunchiul acelui copac. 


Mitropolitul Ungrovlahiei, Neofit Cretanul, cercetând mănăstirea la 29 iulie 1745, 
scria: „Un cioban cu numele Radu, în timpul lui Alexandru Vodă (1568-1577), a 
visat icoana Maicii Domnului despre care aminteşte Paul de Alep şi, tăind stejarul 
în care a fost găsită icoana, a făcut din lemnul lui o bisericuţă, numită din această 
pricină Dintr-un Lemn“. 


Cam acelaşi lucru afirmă în 1842 şi poetul Grigore Alexandrescu. Existenţa ste- 
jarilor seculari, precum şi a icoanei, se constituie în zilele noastre în probe de 
necontestat pentru adevărurile consacrate de istorie. 


Legenda continuă şi astăzi prin existența unor falnici şi bătrâni stejari, crescuţi pe 
colinele ce duc spre biserica din lemn. 


„Construită pe locul stejarului cu icoană, pe la mijlocul secolului al XVI-lea, 
bisericuţa din lemn este lucrată din bârne groase, încheiate în coadă de rândunică. 
Are o formă dreptunghiulară, cu absida altarului decroşată, cu o lungime totală de 
13 m lăţime, de 5,50 m şi o înălțime de aproximativ 4 m. Este înconjurată la 
exterior de un brâu în torsadă, săpat în grosimea lemnului, cu un pridvor deschis, 
fără turlă“, a precizat maica-ghid. Iconostasul, sculptat în lemn de tei, în 1814, ca şi 
multe din icoanele de lemn ce împodobesc interiorul bisericuţei, este o veritabilă 
operă de artă. 


„Icoana din lăcaşul inimilor noastre“ 
De existenţa icoanei Maicii Domnului este legată însăşi istoria aşezământului 


monahal. Odorul de mult preț este păstrat cu cinste în biserica mare. Ea are 
dimensiuni impresionante. Are o înălțime de 1,50 m şi o lăţime de 1,10 m. 


În anul 1929, Andrei Grăbar de la Universitatea din Strasbourg a vizitat mă- 
năstirea. În urma cercetărilor întreprinse, a ajuns la concluzia că icoana ar fi fost 
pictată în secolul al IV-lea, la mănăstirea Theothokos din Grecia, după un presupus 
model al apostolului Luca, cel care a zugrăvit pentru prima dată chipul Maicii 
Domnului. 





Potrivit spuselor maicii stareţe, stavrofora Emanuela Oprea, există mai multe ipo- 
teze cu privire la apariția icoanei. 


Profesorul I.D. Ştefănescu afirmă că icoana a fost zugrăvită abia în a doua jumătate 
a secolului al XVI-lea. 


Există păreri conform cărora icoana ar fi fost lucrată înainte de 1453, la Bizanţ sau 
la Muntele Athos, după un model mai vechi. 


Modul în care icoana a ajuns însă la noi rămâne necunoscut. „În lume, se mai 
păstrează trei astfel de exemplare, asemănătoare celei din mănăstirea noastră. 
Pentru noi, această icoană reprezintă cel mai mare dar pe care Dumnezeu ar fi 
putut să ni-l facă vreodată în viaţa aceasta vremelnică şi fără de care poate nu ne- 
am fi găsit rostul vieţuirii monahale. Am aşezat icoana la loc de cinste nu doar în 
lăcaşul de cult, ci şi în lăcaşul inimilor noastre. Mângâierea şi bucuria pe care le 
primim neîncetat de la Maica noastră sunt împărtăşite şi de pelerinii care vin în 
număr mare“, a mai spus, cu emoție în glas, maica stareță. 


Surse: ziarullumina.ro; crestinortodox.ro 





Icoana Maicii Domnului de la Mănăstirea Dintr-un Lemn 


Icoana Maicii Domnului cu Pruncul, de la Mănăstirea Dintr-un Lemn, judeţul 
Vâlcea, este una dintre cele mai cinstite icoane din ţară, atât pentru vechimea şi 
măiestria cu care este lucrată, cât mai ales pentru nenumăratele minuni săvârşite 
înaintea el. 


"Unele icoane sunt vindecătoare de boli, izgonitoare de duhuri rele, iar altele 
sunt aducătoare de ploi binecuvântate şi protectoare ale mănăstirilor şi familiilor 
credincioase. Fără îndoială, toate icoanele sunt făcătoare de minuni şi 
ajutătoare credincioşilor. Dar unele poartă o harismă specială, pe care o simte 
numai cel ce se roagă mult şi cu lacrimi în faţa sfintelor icoane” 


Icoana Maicii Domnului de la Mănăstirea Dintr-un Lemn 


Mănăstirea Dintr-un Lemn, aflată în comuna Frâncești, la aproximativ 25 de 
kilometri înspre sud de municipiul Râmnicu Vâlcea şi la alți 5 kilometri m de 
oraşul Băbeni, este una dintre cele mai mari mănăstiri din judeţul Vâlcea. 

Una dintre cele mai vechi mărturii păstrate despre existenţa mănăstirii vâlcene este 
cea din data de 29 iulie 1745, când mitropolitul Neofit Cretanul spune că "un 
cioban cu numele de Radu, în timpul domniei lui Alexandru Vodă (1568-1577) a 
visat icoana Maicii Domnului, despre care aminteşte Paul de Alep, şi tăind stejarul 
în care a fost găsită icoana, a făcut din lemnul ei o bisericuţă, numită din această 
pricină "Dintr-un lemn". 


Biserica din piatră datează încă din anul 1715, iar documentele din arhiva 
mănăstirii amintesc numele domnitorului Matei Basarab şi anul 1640. 





Icoană Maicii Domnului de la Mănăstirea Dintr-un Lemn este minunată şi prin 
dimensiunile acesteia: 1,50 metri înălțime şi 1,10 metri lăţime. Minunata icoană se 
află astăzi în biserica de piatră a mănăstirii, în partea stângă, în locul icoanei 
împărăteşti a Maicii Domnului, pe catapeteasmă. 


Nu sunt cunoscute cu exactitate cele despre autorul acestei icoane, anul pictării ei 
ori condiţiile în care aceasta a ajuns la mănăstirea vâlceană. Se mărturiseşte însă, 
potrivit legendei, că această icoană a fost găsită în trunchiul unui stejar mare din 
zonă, frate cu cei alți câţiva, care se află în curtea din spate a mănăstirii. 

În anul 1929, profesorul Andrei Grabor, de la Universitatea din Strasbourg, vizi- 
tează mănăstirea, studiază icoana şi spune că aceasta ar fi fost pictată în secolul al 
































IV-lea, la Mănăstirea Theothokos din Grecia, după modelul aparținând Sfântului 
apostol Luca, cel care a pictat prima oară în icoană pe Fecioara Maria. 


Conform tradiţiei, în lume se mai găsesc doar trei astfel de exemplare: la Moscova, 
Constantinopol şi Ierusalim. 


Profesorul 1. D. Ştefănescu afirmă că icoana ar fi fost pictată pe la jumătatea seco- 
lului XVI. 


Conform lui A.M. Muzicescu, icoana ar fi lucrată înainte de anul 1453, la Bizanţ 
sau la Muntele Athos, folosindu-se un model mai vechi. Cea din urmă ipoteză este 
şi cea mai plauzibilă, dar modul în care icoana a ajuns la noi rămâne necunoscut. 







































































































































































Restaurarea icoanei Maicii Domnului cu Pruncul 
de la Mănăstirea Dintr-un Lemn 


În anul 2002 a început procesul de restaurare a icoanei făcătoare de minuni a 
Maicii Domnului cu Pruncul, de la Mănăstirea Dintr-un Lemn din Vâlcea. Prima 
parte a restaurării a început în 2003, s-a încheiat în 2004 şi a fost făcută de Dorin 
Handrea. Recepţia lucrării a avut loc pe 27 iunie 2004 de o comisie de experți 
evaluatori. 


Icoana a suferit un proces de restaurare incorect în anul 2003, drept pentru care, 
Mihaela Nacu, coordonator profesional al Secţiei de restaurare pictură pe lemn în 
Muzeul Naţional de Artă al României, a continuat restaurarea icoanei. Restaurată 
de către Mihaela Nacu şi Camelia Comsia, icoana a fost reexpusă în mănăstire în 
data de 15 noiembrie 2008. 





Pentru prima dată în România, s-a hotărât protejarea icoanei de factorii de micro- 
climat, umiditate excesivă, variații mari de umiditate şi alţi factori de degradare 

prin montarea acesteia într-o vitrină concepută special pentru ea, de către o firmă 


italiană care a proiectat un sistem similar şi pentru "Mona Lisa" lui Leonardo da 
Vinci şi alte muzee importante din lume. Icoana şi vitrina au fost sfințite în 
octombrie 2008. 


Icoana cu două feţe: Maica Domnului şi Judecata de Apoi. 
Prin voia şi cu binecuvântarea PS Gherasim Cristea al Râmnicului, s-a scos fere- 


cătura de argint, ataşată icoanei la anul 1813, de o familie din Bucureşti, şi pe 
partea anterioară s-a mai descoperit o icoană, anume Judecata de Apoi. 

Icoana împărătească a Maicii Domnului cu Pruncul are două feţe, pe spatele ei, pe 
acelaşi lemn, fiind zugrăvită scena cu Judecata de Apoi. Se crede că autorul poartă 
numele "Damaschin". Icoana are o greutate de aproximativ opt kilograme şi 
datează de pe la jumătatea secolului al XV-lea. 


Din punct de vedere al execuţiei tehnice, icoana Maicii Domnului nu este pictată 
de acelaşi meşter care a pictat Judecata de Apoi, aceasta din urmă fiind prima 
executată. 


Dacă Judecata de apoi are date convingătoare pentru zona de cultură sârbească, 
înfăţişarea Maicii Domnului corespunde tehnicii de execuţie specifică unui atelier 


bizantin, unui pictor care a folosit un model cu o particularitate iconografică pe 
care o găsim la Constantinopol, pictată potrivit tradiției de către evanghelistul 
Luca. Este vorba de scrisul în greacă de pe veşmântul Maicii Domnului, fragment 
din Psalmul 44, care apare ca influenţă a poeziei liturgice în pictura paleologă. 





Legenda mânăstirii ridicate de un cioban dintr-un lemn şi a schitului unde au 
fost ucişi 300 de călugări 


= 


3 aprilie 2015 
de Irina Ripan 


Vâlcea ocupă locul II în topul judeţelor cu cele mai multe schituri şi mânăstiri, 
fiecare aşezământ monahal având o istorie de câteva secole. 


Printre lăcaşurile sfinte pe seama cărora au apărut mai multe legende se numără 
Mânăstirea Dintr-un Lemn şi Mânăstirea lezer, locul unde au fost ucişi 300 de 
călugări. 


Istoria Mânăstirii Dintr-un Lemn este strâns legată de existenţa stejarilor seculari 
de pe Valea Otăsăului, comuna Frânceşti, dar şi de descoperirea întâmplătoare a 
unei icoane a Maicii Domnului, despre care specialiştii au afirmat că ar fi o copie 
după o icoană ce a aparţinut apostolului Luca. 








Pictura cu chipul sfânt ar fi fost lucrată pe Muntele Athos la începutul secolului al 


XIV-lea, dar nimeni nu a putut explica cum a ajuns să fie ascunsă în scorbura unui 
stejar secular din Frânceşti. 

Legenda spune că cel care ar fi găsit icoana, un cioban, a fost călăuzit de o voce 
divină să ridice în acel loc o bisericuţă. 


"Un cioban cu numele Radu, în timpul lui Alexandru Vodă (1568-1577), a visat 
icoana Maicii Domnului despre care aminteşte Paul de Alep şi, tăind stejarul în 
care a fost găsită icoana, a făcut din lemnul lui o bisericuţă, numită din această 
pricină Dintr-un Lemn”, scria mitropolitul Ungrovlahiei, Neofil Cretanul, în 1745. 


Ciobanul Radu a construit pe trunchiul stejarului purtător de icoană o bisericuţă din 
bârne groase, înaltă de cinci metri, care a rezistat până în prezent tuturor intem- 
periilor. 


Credincioşii se pot ruga şi acum în lăcaşul sfânt, icoana Maicii Domnului fiind 
păstrată în prezent în biserica mare a mânăstirii. 

De sute de ani, istoria Mânăstirii lezer este strâns legată de o legendă sângeroasă. 
Ctitorită în vremea voievodului Mircea cel bătrân, mânăstirea a fost refăcută în 
1559 de voievodul Mircea Ciobanul. Potrivit arhiram.ro, dupâ refacerea schitului, 
aici s-a adâpostit o mare obşte monahalâ cu peste trei sute de câlugâri. Unii dintre 
monahi trăiau în mânăstire, în timp ce alţii duceau o viaţă de sihastru în peșterile 
din zonă, coborând la mânăstire doar în zilele de sărbători. 


Cei 300 de monahi au fost masacrați de ginerele lui Mircea Ciobanu, un nobil 
ungur care avea informaţii că voievodul şi-ar fi ascuns între zidurile mânăstirii o 
parte din aur. 


„Mircea Ciobanu a avut două fete, dar a măritat-o mai întâi pe cea mică, ceea ce a 
atras mânia celei mari, care a fugit în Ardeal şi s-a căsătorit la repezeală cu un 
nobil ungur. Ea avea cunoştinţă că taică-său, zidind schitul Iezer, îngropase în zid 
un cazan cu galbeni pentru ca, atunci când biserica va ajunge să se ruineze, banii să 
fie găsiţi şi întrebuinţaţi pentru refacere. 


Povestind totul soţului ei, acesta a venit la Iezer şi a tăiat captele tuturor călu- 
gărilor, apoi a dărâmat biserica şi, dând de comoară, a dus-o cu el în Ardeal. 
Trupurile călugărilor ucişi au fost înmormântate într-o groapă adâncă, mai jos de 
schit, pe malul apei, la locul ce se cheamă Crucile Moşilor”, scria Bartolomeu 
Anania, fost arhiepiscop al Vadului, Feleacului si Clujului, în cartea “Cerurile 
Oltului”. 


Pe marginea istoriei aşezământului monahal mai există o legendă potrivit căreia 
Mihai Viteazul şi-ar fi ascuns la lezer o parte din vistierie, iar călugării au fost 
ucişi în timp ce apărau aurul de păgânii care porniseră pe urmele marelui voievod. 


În locul unde au fost înmormântați călugării, pe malul râului Cheia, localnicii au 
cioplit în stâncă trei cruci mari. Mormântul comun poate fi identificat uşor datorită 
unei troițe construite pe marginea drumului, iar credinciosii obişnuiesc şi acum să 
coboare pe malul apei şi să aprindă lumânări la „Crucile Moşilor”. 





Locul ales de Maica Domnului pentru a face minuni 


Raluca Brodner, Ciprian Bâra, 
19 ianuarie 2009 


Despre Mănăstirea Dintr-un Lemn, din Municipiul Râmnicu Vâlcea, se ştie că a 
fost ridicată din lemnul unui singur stejar, în primele decenii ale secolului al XVI- 
lea. Ceea ce este şi mai frumos este faptul că lăcaşul a fost înălţat în cinstea icoanei 
Maicii Domnului, cea făcătoare de minuni, de a cărei existenţă este legată însăşi 
istoria aşezământului monahal. Icoana mult iubită, de curând restaurată, îşi va găsi 
în scurt timp un nou sălaş, o biserică a cărei temelie a fost deja turnată. Chiar dacă 
pe poarta mănăstirii intră zilnic numeroşi credincioşi, nimic nu deranjează buna 
rânduială a suflării monahale. Dovadă sunt slujbele permanente, evlavia maicilor, 
model de bună cuviință pentru toți pelerinii, cât şi chiliile care strălucesc de 





curăţenie, gospodăria şi serele bine întreţinute. O adevărată oază de spiritualitate. 
Un dorit popas duhovnicesc. 

E aproape miezul nopţii. O ceaţă deasă, albă şi lăptoasă, asemenea aburilor groşi 
scoşi pe nări, iarna, de boii înhămaţi la jug, face aerul greu respirabil. Printre 
ochiurile pânzei de aburi, se zăreşte o cruce. Un acoperiş imens. Pomi ornamentali, 
tufişuri pitice, care se proiectează în lumina difuză a unui reflector agăţat într-un 
stâlp de beton. Clădiri de jur-împrejur, cu cerdac şi prispă ţărănească. Atât de 
linişte, încât doar inima se mai aude bătând. Nimic nu e întâmplător, totul e 
înălțător aici, la Mănăstirea Dintr-un Lemn, din comuna Frâncești, la aproximativ 
25 de kilometri sud de municipiul Râmnicu Vâlcea şi la 12 kilometri nord de 
Băbeni, pe valea Otasăului. 


Părintele Ghenadie ne primeşte cu bucurie. La lumină, în bucătăria mănăstirii, 
unde ne-a ospătat pe săturate, i-am descoperit ochii negri ca măslinele, asemenea 
culorii pielii, cu nasul acvilin, uşor încovoiat peste barba neagră, atent îngrijită. 
Vorbeşte pe un ton măsurat, aproape şoptit, calm şi îngăduitor. E o plăcere să-l 
asculţi. Însă, prea târziu să tulburăm liniştea lăcaşului cu discuţii ce pot suporta 
amânare. 


Dis de dimineaţă, obştea se adună la slujbă, în biserica de zid. Glasurile lor umple 
toată curtea mănăstirii, atât de frumos şi atent îngrijită. Paşii se îndreaptă instinctiv 
spre vocile din biserica mare, captate de microfoane. 


Biserica mare, ctitorie a domnitorului Matei Basarab 
Înainte de a intra în biserica de zid, privirile caută curioase spre pisania de dea- 
supra intrării principale, care datează din anul 1715 şi care a fost scrisă la porunca 
lui Ştefan Cantacuzino (1714-1716). De aici aflăm că biserica cea mare a fost 
construită de Matei Basarab, atestat drept ctitor în pomelnicul mănăstirii, scris de 
Dionisie, eclesiarhul Mitropoliei de Bucureşti, la anul 1804. 


Faptul că unele documente îl atestă pe Matei Basarab drept ctitor al bisericii de 
piatră, iar altele pe Preda Brâncoveanu ne dau de înţeles că la această construcţie a 
participat atât domnitorul, cât şi ruda sa. Acest fapt este confirmat de tabloul 
ctitorilor din pronaosul bisericii din piatră. 


Biserica de azi păstrează şi astăzi, în linii mari, arhitectura lui Matei Basarab. Din 
punct de vedere arhitectonic, biserica respectă planul triconc, cu altar octogonal, 
iar pronaosul se termină cu un pridvor pe stâlpi. 





Pe lângă icoana Sfintei Fecioare, există două policandre de la Şerban Cantacuzino 
şi doamna Marica Brâncoveanu, trei icoane mari împărăteşti, precum şi alte 36 de 
icoane mai mici zugrăvite, în anii 1833-1840, de Gheorghe Gherontie de la Hurezi. 


În 1715, Ştefan Cantacuzino restaurează în întregime clopotniţa mănăstirii, situată 
la intrarea în incinta principală şi a Casei Domneşti, cu frumosul foişor pe stâlpi de 
piatră în stil brâncovenesc şi pictură de tradiţie bizantină. Astăzi, Casa Domnească 
se află în plin proces de restaurare generală. 


După refacerea din 1938-1940, executată cu sprijinul Ministerului Aerului şi 
Marinei, ansamblul monahal a devenit în mod simbolic altar de închinare pentru 
aviatori şi marinari. 


Biserica din lemn a secolului al XVI-lea 


„Potrivit unei vechi tradiţii locale, mănăstirea s-ar fi înfiinţat în primele decenii ale 
secolului al XVI-lea şi a fost ridicată din materialul unui singur stejar. Ea a fost 
înălțată în cinstea icoanei Maicii Domnului. Această icoană se păstrează şi azi în 
biserica de piatră a mănăstirii“, a precizat maica-ghid Teodosia Barac. În baza 
acestei tradiţii, aşezarea monahală de aici poartă numele „Dintr-un Lemn“. 


Cea mai veche mărturie despre mănăstire a fost consemnată în scris de diaconul 
Paul de Alep, care l-a însoţit pe patriarhul Macarie al Antiohiei în călătoriile sale 
prin Ţările Româneşti, între anii 1653-1658. EI susţine că un călugăr ar fi găsit o 
icoană a Maicii Domnului în scorbura unui stejar secular. În acel moment, el a 
auzit o voce ce l-a îndemnat să zidească o mănăstire din trunchiul acelui copac. 


Mitropolitul Ungrovlahiei, Neofit Cretanul, cercetând mănăstirea la 29 iulie 1745, 
scria: „Un cioban cu numele Radu, în timpul lui Alexandru Vodă (1568-1577), a 
visat icoana Maicii Domnului despre care aminteşte Paul de Alep şi, tăind stejarul 
în care a fost găsită icoana, a făcut din lemnul lui o bisericuţă, numită din această 
pricină Dintr-un Lemn“. Cam acelaşi lucru afirma în 1842 şi poetul Grigore 
Alexandrescu. 


Existenţa stejarilor seculari, precum şi a icoanei, se constituie în zilele noastre în 
probe de necontestat pentru adevărurile consacrate de istorie. Legenda continuă şi 
astăzi prin existenţa unor falnici şi bătrâni stejari, crescuţi pe colinele ce duc spre 
biserica din lemn. 





„Construită pe locul stejarului cu icoană, pe la mijlocul secolului al XVI-lea, 
bisericuţa din lemn este lucrată din bârne groase, încheiate în coadă de rândunică. 
Are o formă dreptunghiulară, cu absida altarului decroşată, cu o lungime totală de 
13 m lățime, de 5,50 m şi o înălţime de aproximativ 4 m. Este înconjurată la 
exterior de un brâu în torsadă, săpat în grosimea lemnului, cu un pridvor deschis, 
fără turlă“, a precizat maica-ghid. 


Iconostasul, sculptat în lemn de tei, în 1814, ca şi multe din icoanele de lemn ce 
împodobesc interiorul bisericuţei, este o veritabilă operă de artă. 


„Nepoata bisericii de lemn“ 


Chiar dacă pe poarta mănăstirii intră zilnic numeroşi credincioşi, nimic nu 
deranjează buna rânduială a suflări monahale. Dovadă sunt slujbele neîncetate, 
evlavia maicilor, model de bună cuviinţă pentru toţi pelerinii, cât şi chilule care 
strălucesc de curăţenie, gospodăria şi serele bine întreținute. Nimic din toate 
acestea nu-şi urmează cursul firesc fără a fi închinate Maicii Domnului, ocro- 
titoarea mănăstirii. 


Icoana mult iubită, de curând restaurată, îşi va găsi în scurt timp un nou sălaş, o 
biserică a cărei temelie a fost deja turnată. „Bucuriile pe care ni le-a dăruit, de-a 
lungul timpului, Maica Domnului ne-au determinat să înălțăm Născătoarei de 
Dumnezeu o nouă biserică, pe care Preasfinţitul Gherasim al Râmnicului a numit-o 
«nepoata bisericii de lemn». Nădăjduim că vom reuşi în scurt timp să ridicăm noua 
biserică, mai mare, pentru că Maica Domnului adună aici, la «Dintr-un lemn», 
numeroşi credincioşi care vin să se închine icoanei făcătoare de minuni, iar 
celelalte două biserici au devenit neîncăpătoare“, a conchis maica stareță Emanuela 
Oprea. 


„Icoana din lăcaşul inimilor noastre“ 
De existenţa icoanei Maicii Domnului este legată însăşi istoria aşezământului 


monahal. Odorul de mult preț este păstrat cu cinste în biserica mare. Ea are 
dimensiuni impresionante. Are o înălțime de 1,50 m şi o lăţime de 1,10 m. 


În anul 1929, Andrei Grabar de la Universitatea din Strasbourg a vizitat 
mănăstirea. În urma cercetărilor întreprinse, a ajuns la concluzia că icoana ar fi fost 
pictată în secolul al IV-lea, la mănăstirea Theothokos din Grecia, după un presupus 
model al apostolului Luca, cel care a zugrăvit pentru prima dată chipul Maicii 
Domnului. 





Potrivit spuselor maicii stareţe, stavrofora Emanuela Oprea, există mai multe 
ipoteze cu privire la apariția icoanei. 


Profesorul I.D. Ştefănescu afirma că icoana a fost zugrăvită abia în a doua jumătate 
a secolului al XVI-lea. Există păreri conform cărora icoana ar fi fost lucrată înainte 
de 1453, la Bizanţ sau la Muntele Athos, după un model mai vechi. Modul în care 
icoana a ajuns însă la noi rămâne necunoscut. 


„În lume, se mai păstrează trei astfel de exemplare, asemănătoare celei din mă- 
năstirea noastră. Pentru noi, această icoană reprezintă cel mai mare dar pe care 
Dumnezeu ar fi putut să ni-l facă vreodată în viaţa aceasta vremelnică şi fără de 
care poate nu ne-am fi găsit rostul vieţuirii monahale. Am aşezat icoana la loc de 
cinste nu doar în lăcaşul de cult, ci şi în lăcaşul inimilor noastre. Mângâierea şi 
bucuria pe care le primim neîncetat de la Maica noastră sunt împărtăşite şi de 
pelerinii care vin în număr mare“, a mai spus, cu emoție în glas, maica stareță. 

Cristian Curte - Maica Domnului de la Mânăstirea Dintr-un lemn - Istoria 
unei icoane mare făcătoare de minuni 














Tradiţia spune că Sfântul apostol şi evanghelist Luca a pictat mai multe icoane ale 

Maicii Domnului, pe care a cunoscut-o cât încă trăia. Aceste icoane au fost apoi 

copiate de mai multe ori. Despre icoana făcătoare de minuni a Maicii Domnului de 

la Mânăstirea Dintr-un lemn se spune că este una dintre aceste copii, pictate în | 
urmă cu mai bine de 1500 de ani. 


Pictorul evanghelist 


După ce Domnul s-a înălţat la ceruri, cea mai de preţ făptură de pe pământ a rămas 
Maica Lui, Fecioara Maria. Apostolii au iubit-o şi au ascultat-o până în ultimele 























clipe, iar creştinii au cinstit-o pentru sfinţenia ei şi pentru că-L născuse şi crescuse 
pe Fiul lui Dumnezeu. Şi ca să-şi ostoiască dorul de ea, au cerut să 1 se facă por- 
tretul, pictat de unul dintre cei mai apropiaţi ucenici. Aşa a ajuns Sfântul 
evanghelist Luca, singurul dintre apostoli care era şi pictor, să o zugrăvească pe 
Maica Domnului, în mai multe icoane. 


De-a lungul timpului, ele au fost copiate de mai multe ori, iar câteva dintre aceste 
c6pii au străbătut veacurile şi au ajuns până la noi. 


Andre Gabar, un reputat istoric al artei, consideră că icoana făcătoare de minuni de 
la Mânăstirea Dintr-un lemn este una din aceste copii. Tradiţia spune că ea a fost 
pictată în veacul al patrulea, în Mânăstirea Theothokos din Grecia, după originalul 
zugrăvit chiar de mâna apostolului. Din Grecia, icoana Maicii Domnului a ajuns, 
nu se ştie cum, după veacuri de peregrinări în Țara Românească la poalele Car- 
paţilor, unde a fost ascunsă în scorbura unui stejar, de teama cotropitorilor. Va fi 
nevoie de o lucrare dumnezeiască pentru ca ea să iasă din nou la lumină. 


Biserica din vis 


Primăvara venise mai devreme anul acela. Soarele zbicise pământul reavăn, iar 


vârfurile de iarbă mijeau de acum de sub stratul gros de frunze putrede. Era cald şi 
umed, vreme prilenică jivinelor care ieşeau din vizuini după iarna ce le ţinuse le- 
gate. 


Radu, un cioban din zona muntoasă a Vâlcei, îşi scosese oile să pască prin pădure. 
Nu le mai putea ţine în bătătură, că se bolânziseră de atâta stat şi nici nu prea avea 
ce să le pună în iesle. Se tot ruga în fiece dimineaţă Maicii Domnului, să-l 
izbăvească în ce fel ştie ea, ca să nu fie silit să meargă iar la boier, cu mâna întinsă, 
după un vălătuc de fân. Mai bine să alerge la Domnul, decât la oameni. Cu gân- 
durile astea frământate în inimă şi presărate de câte o rugăciune, se lungi la poala 
unui stejar uriaş, care umbrea cu trunchiul lui gros o poieniţă. 


Se gândi din nou la Maica Domnului şi-şi simţi inima prinsă de o bucurie lină, 
care-l alunecă repede într-un somn din care se încropi un vis. 


Se făcea, nu ştia nici el cum, că stă în faţa Preacuratei. Ghicise că e Maica Domnu- 
lui, după focul duios pe care i-l stârnise în inimă. Nu-i vedea bine faţa, căci era 
învelită în lumină, dar i-a auzit cu limpezime glasul, care i-a răsunat înlăuntru, de 
parcă i-ar fi grăit sufletului: 





- "Radule, scoală şi taie acest copac şi-mi fă biserică, iară cu îţi voi fi ajutătoarea 
2) 2) 

ta . 


S-a trezit repede, de parcă întâlnirea fusese aievea. 

Biserica de zid a Mânăstirii Dintr-un lemn 


Câteva clipe a stat buimac, privind fărâma de cer albastru, care se iţea printre frun- 
ze. Nu-i venea să creadă în făptura din vis. Cum să i se arate Maica Domnului 
tocmai lui, un păcătos? Se aşeză în genunchi, pe pământul gol, îşi dădu de pe cre- 
ştet cuşma şi se afundă în rugăciune. Aţipi din nou, iar visul se repetă. Era Maica 
Domnului, asta i se vădi acum limpede, doar că de data aceasta, glasul ei suna 





parcă mai poruncitor, cu o undă de mâhnire pentru necredinţa lui. Când se trezi, la 
fel de repede îndoiala i se risipise ca fumul luat de vânt. Sări în picioare, îşi căută 
barda şi izbi scurt la rădăcina stejarului. La prima lovitură, scoarța prinse să se 
crape, lăsând să se ivească adâncimea neagră a unei scorburi. 


Undeva, în străfundul ei, zări licărul unor culori pale. Îşi făcu loc cu barda şi atunci 
borta se lărgi, iar ceea ce văzu îl umplu de uimire. În faţa lui, prinsă în inima 
stejarului, se afla o icoană măreaţă a Maicii lui Dumnezeu. Era aidoma chipului din 
vis - prelung şi lin, parcă adumbrit de o tristeţe nelimpezită încă. În braţe, pruncul 
lisus zâmbea şi întindea spre Preacurata mâna dreaptă, a binecuvântare. Radu se 
prăbuşi în genunchi şi începu să murmure cuvintele Acatistului. 


A doua zi a venit cu mulți săteni la stejar. Au lărgit scorbura cu topoarele şi au scos 
icoana, care parcă strălucea de lumină. Apoi, cu părintele cântând şi cu prapuri în 
frunte, au dus-o într-un alai până la biserica din sat, unde femeile au privegheat 
toată seara. Doar că, spre dimineaţă, când au venit din nou în sfântul lăcaş, icoana 
Precistei nu mai era. 


Lui Radu i-a dat atunci prin minte să fugă din nou la stejar. Doar Măicuţa îi grăise 
limpede că vrea o biserică făurită din lemn chiar acolo, în locul bătrânului arbore. 
De bună seamă că greşiseră mutând icoana. Aşa şi era. 


A găsit-o tot în scorbură, stând mândră şi dreaptă, de parcă cineva nevăzut o luase 
ŞI o aşezase la loc, cu mare grijă. 


Atunci, pentru tot satul a fost limpede: Maica Domnului vrea sfânt lăcaş pe locul în 
care-l apăruse ciobanului Radu în vis. Şi aşa au făcut. 


Au durat o bisericuţă mică, doar din lemnul stejarului tăiat. Şi în ea au aşezat icoa- 
na Preacuratei, să le fie alean şi tămadă, atât trupului, cât şi sufletului. Apoi, în 
jurul ei s-au strâns monahii, să-i facă un cocon de rugă şi să se împărtăşească de 
darurile ei minunate. 


Boierul Preda Brâncoveanu, bunicul Sfântului Constantin Brâncoveanu, a adăugat 
la smerita ctitorie a ţăranilor o frumoasă biserică de piatră şi chilii, ridicând astfel 
mânăstirea de astăzi, care încă poartă numele primului lăcaş - Dintr-un lemn. 





Palatul lui Constantin Brâncoveanu de la Mânăstirea Dintr-un lemn 


Când vii la Mânăstirea Dintr-un lemn, după ce laşi în urmă drumul de la intrare, 
străjuit de sălcii pletoase, apoi prima curte a lavrei, plină de flori, pătrunzi în 
ctitoria lui Preda Brâncoveanu, bunicul lui Constantin, domnul martir. Chiliile 
albe, cu cerdac, strâng ca într-un căuş lăcaşul zidit din piatră şi cărămidă: o biserică 
zveltă, "încondeiată" cu arcade, potopită de un lan de verdeață, care se revarsă de 
pretutindeni. La dreapta e palatul brâncoveanului, locul în care stătea uneori pentru 
a-şi căta de suflet, o casă aşezată şi largă, cu încăperi înalte şi fresce străvechi, din 
care te privesc duios chipuri de sfinţi. Un loc de rugă. 





Dar nu palatul îl caută astăzi miile de oameni care se revarsă către mânăstire, ci ve- 
cinătatea caldă a icoanei făcătoare de minuni a Maicii Domnului. O vezi de când 
intri în biserica de piatră. Sfântul lăcaş e plin de ea. Nu găseşti nici un colţ în care 
să nu fii învăluit de dragostea ei. Te ocroteşte chiar şi în ungherele cele mai ascun- 
se, chiar şi acolo unde nu o zăreşti, ci o simţi. Icoana făcătoare de minuni e inima 
bisericii şi sufletul mânăstirii. 


Maicile respiră prin ea şi de la ea se hrănesc, laolaltă cu pelerinii. Când am zărit-o 
pentru prima dată, m-a strivit cu... tristeţea ei. Privirea Maicii Domnului e plină de 
iubirea pruncului adorat, dar şi de presimţirea tragediei ce va veni. Îşi priveşte fiul 
topită de dragoste, dar şi de durerea patimilor cărora le va fi supus. Maica lui lisus 
ştie ce va urma, iar acest amestec de bucurie şi de durere îi dă icoanei o trăire uria- 
şă. Demnă şi măreaţă, în acelaşi timp. 


Mă aşez în strana din faţa ei, strana în care stăteau marii boieri, domnii ţării şi doa- 
mnele lor. Aici, chiar unde sunt acum, s-a întâmplat una din cele mai înfrico- 
şătoare minuni ale Ortodoxiei. Una care brăzdează istoria icoanei ca un fir roşu şi 
sfânt. 


Totul s-a petrecut pe 15 august, în anul 1714. Vodă Constantin Brâncoveanu era 


închis de cinci luni la Constantinopol, împreună cu copiii săi. Închis şi torturat 
amarnic. Şi pentru asta nu erau vinovaţi doar osmanlâii, ci şi stolnicul Constantin 
Cantacuzino, care împreună cu fiul său, Ştefan, uneltise mereu pentru a pune mâna 
pe domnie. În tot timpul cât Vodă Brâncoveanu, care le era rudă de sânge, fusese 
închis, ei plătiseră peşcheşuri grase, ca să fie siguri că domnul ţării nu va mai ve- 
dea lumina zilei. 


La toate acestea fusese părtaşă şi Păuna Cantacuzino, soţia lui Ştefan, care se dori- 
se cu orice preţ mare doamnă şi-şi împinsese soţul spre fărădelegi. Acum, venise şi 
ea la Mânăstirea Dintr-un lemn, ca să ia parte la praznicul Adormirii Maicii Dom- 
nului. Străbătuse aleile în haine cernite, aşezându-se, apoi, după cum povesteşte 
tradiţia, chiar în strana din faţa icoanei Preacuratei, pe locul în care stau eu acum. 


Cum a îndrăznit să o facă este greu de înţeles, purtând în spate groaznica trădare a 
brâncovenilor, schingiuiți de vii în temniţele turceşti. 


Limpede este că în sufletul ei hain ceva s-a întâmplat, căci la sfârşitul slujbei, a 
început deodată să țipe sfâşietor, smulgându-şi hainele de pe ea. 

Trădătorii TEI iapa, şi doamna sa, Păuna Cantacuzino 

Maicile aveau să povestească despre cum a gemut şi s-a zbătut ca un animal rănit, 
până când avea să cadă într-un leşin. Când şi-a revenit, doamna Păuna a povestit 
înfricoşată cum spre sfârşitul Liturghiei, icoana Maicii Domnului s-a făcut stră- 
vezie, iar ea a putut vedea ca printr-o fereastră cum turcii 1-au tăiat, la Constan- 
tinopol, pe Vodă Constantin Brâncoveanu, împreună cu cei cinci copii ai săi. Rând 
pe rând, capetele osândiților cădeau sub securea călăului, iar ea fusese silită de 
Preasfânta Maică a lui Dumnezeu să vadă în amănunt tot supliciul. 


După execuţia brâncovenilor, care (s-a aflat mai apoi) se petrecuse chiar la ceasul 
vedeniei din biserică, la mânăstire a venit şi soţul Păunei, Ştefan Cantacuzino. Tur- 


bat de furie, a acuzat-o pe stareţa mânăstirii, maica Olimpiada, de vrăjitorie şi a pus 
să fie zidită de vie, iar slujnica ei să fie atârnată în ştreang. 


Dar sângele nevinovat nu a stat nerăzbunat. La doi ani de la această cumplită ve- 
denie, atât Ştefan Cantacuzino, cât şi tatăl său, stolnicul Constantin, aveau să sfâr- 
şească sugrumaţi de turci, la Adrianopole. 


WR 

Doamna Păuna cea lacomă de putere, care a avut vedenia martiriului 
Brâncovenilor în icoana Maicii Domnului 


Minunile Maicii Domnului 





Nicolae e mic. Merge spre icoana Maicii Domnului şontâc, aşa cum păşesc pruncii, 
târând după el un crin. E unul din copiii dăruiți de Preacurata, veniţi pe lume doar 
după ce părinţii s-au rugat fierbinte în faţa icoanei, ca să-l poată zămisli. 


Și, de când a venit pe lume, tatăl şi mama vin în fiecare lună la mânăstire şi-i aduc 
Maicii Domnului un crin - semn de iubire şi recunoştinţă. 


"Părinţii lui Nicolae s-au rugat mult în faţa icoanei făcătoare de minuni, pentru a 
primi un prunc. După ce doamna a rămas însărcinată, au hotărât să vină în fiecare 
lună la mânăstire, pentru a-i mulţumi Măicuţei. 


Şi nu e singurul caz când icoana a făcut minuni. Noi nu le ştim pe toate. Vin mulţi 
oameni cu necazuri şi cad în faţa ei. Îi vezi apăsaţi, unii plâng, alţii se roagă tăcuţi, 
dar noi nu îndrăznim să le tulburăm rugăciunea şi nu îi întrebăm ce au pe suflet. 
Dar, uneori, se întâmplă să ne spună chiar ei cum i-a ajutat Preacurata în chip 
minunat”. 


Vorbesc de aproape un ceas cu două măicuţe, Mihaela şi Filofteia. Două chipuri 
ale bunăvoinţei şi răbdării, care mă ajută să cobor pe firul minunilor săvârşite de 
Preacurata la Mânăstirea Dintr-un lemn. Le ştiu de mulți ani şi mă minunez cum de 


timpul nu li s-a aşezat pe chip. E ceva în sufletul lor, o lumină aşternută pe faţă de 
rugăciune şi de contemplarea icoanei sfinte, pe care o văd zi de zi. 

"Noi ştim un colonel de aviaţie a cărui soţie, care era din sat cu mine, a intrat în co- 
mă, pe timpul eclipsei de acum câțiva ani. S-a întâmplat deodată, fără să fie bol- 
navă de ceva foarte grav. Pur şi simplu a căzut la pat şi a fost dusă la spital, unde a 
rămas în comă timp de aproape trei luni. 


Când şi-a revenit, a povestit un fapt cutremurător. A spus că din toată perioada cât 
a fost în comă nu-şi mai aminteşte nimic, cu excepţia momentului dinaintea tre- 
zirii. 


Atunci s-a văzut în Mânăstirea Dintr-un lemn, iar în faţa ei se afla icoana Maicii 
Domnului, cu o lumânare aprinsă înainte. Şi, dintr-o dată, Preacurata i-a vorbit din 
icoană, spunându-i: «Hai, trezeşte-te. Trebuie să revii printre ai tăi!». ŞI în clipa 


următoare s-a şi trezit din comă". 

Măicuţa Tecla este ghidul mânăstirii şi îşi aminteşte şi ea de o minune cutre- 
murătoare: "Ştiu de la maicile din mânăstire de povestea unui inginer care lucra la 
noi şi a cărui mamă s-a îmbolnăvit de cancer. Era într-un stadiu foarte grav, doc- 
torii nu-i mai dădeau nicio şansă. Aşa că a luat-o din spital şi a adus-o la mânăstire. 
Aici s-a rugat la icoana Maicii Domnului care i-a împlinit credinţa: mama domnu- 
lui inginer nu a murit, trăieşte şi astăzi”. 


Ultima ispitire 


Maica stavroforă Emanuela Oprea, stareţa Mânăstirii Dintr-un lemn 


Totul a început în anul 2002, când icoanei i-a fost scoasă ferecătura de argint. 
Maicile s-au apropiat de ea cu sfială şi cutremur. Pentru prima dată după aproape 
două veacuri, aveau să-i vadă Preacuratei nu numai faţa, ci şi veşmintele. S-o vadă 
în toată splendoarea ei, aşa cum o văzuse Radu ciobanul, în dimineaţa în care o 
descoperise. 


S-a strâns toată obştea, a venit de la Vâlcea chiar Înalt Preasfinţitul Gherasim, 
arhiepiscopul Râmnicului şi împreună i-au îndepărtat platoşa de argint, în care 
icoana stătuse înzăoată ca un cavaler medieval. Chipul Maicii Domnului era lumi- 
nos şi senin, dar restul icoanei era înnegrit. Au luat atunci hotărârea de a o restaura. 





Doar că echipa de experţi a dorit să o ia la Bucureşti, în atelierele lor specializate în 
restaurări. Obştea a murmurat şi s-a împotrivit. Cum să le lase Măicuţa singure pe 
ele? Cum să o lase să plece? Aşa că au amenajat în mânăstire un atelier de restau- 
rare, care avea toate dotările. lar Preacurata le-a dat un semn că doreşte să se lase 
în mâinile specialiştilor. 


Maica stareță Emanuela Oprea îşi aminteşte bine. "Am adus la mânăstire o echipă 
de experţi în restaurare, care au constatat că icoana era atacată de dăunători. Dar ei 
nu se lăsau văzuţi. Toată munca părea în zadar. Dar într-o zi, în timp ce ei cercetau 
icoana, încercând să afle cauza înnegririi lemnului, s-a petrecut o minune. Eu aşa 
aş îndrăzni să o numesc. Când experţii analizau lemnul, o vietate micuță a ieşit 
brusc din el, un cariu. Restauratorii mi-au spus mai apoi că aşa ceva nu li se 
întâmplase niciodată de-a lungul vieţii, pentru că dăunătorii stau tot timpul ascunşi 
în lemn şi nu pot fi extraşi decât prin procedee complicate. Dar, de data aceasta, nu 
a fost nevoie să facă nimic. Domnul le-a scos la lumină micuța insectă care distru- 
gea icoana". 


Dar încercările nu luaseră sfârşit. După restaurare, icoana a fost adusă în biserică. 
Strălucea de frumuseţe! Chipul Maicii Domnului era mai luminos ca niciodată, iar 
veşmintele puteau fi văzute acum în toată splendoarea lor bizantină. Obştea a trăit 
într-un iureş de bucurie acele zile. Apoi, ca un trăsnet, a venit ispitirea. 


Încet, ca şi cum un nor nevăzut se ridicase deasupra Preacuratei, icoana a început 
să se întunece. La început a fost doar o umbră, care a prins să se întindă şi să se 
înnegrească de la o zi la alta. Obştea a împietrit. Pentru măicuţe, care respirau şi 
trăiau prin icoană, a fost o lovitură dată în adâncul inimii. Greşiseră cu ceva? Le 
pedepsea Maica Domnului pentru vreo vină pe care nu o ştiau? Parcă vrăjmaşul le 
luase şi bucuria, şi sporul rugăciunii. 


Nimeni nu ştia ce se întâmplă. Chipul Preacuratei, altădată luminos, era acum din 
ce în ce mai negru. Aşa ceva nu se mai întâmplase niciodată în toată istoria lavrei. 
Mânăstirea Dintr-un lemn se surpa dinlăuntru, căci icoana fusese temelia pe care se 
construise totul - zidurile şi viaţa monahală. 


"Eu nu ştiam ce să mă mai fac. Nopțile îmi erau fără somn, iar zilele fără linişte. 
Mă gândeam, pentru că sunt stareță, că noi i-am greşit cu ceva Maicii Domnului, 
iar ea ne mustră acum. În cele din urmă, i-am chemat din nou pe restauratori. Au 
analizat icoana şi au spus că, de data aceasta, va trebui să o ia la Bucureşti, pentru 
că a fost atacată de o ciupercă şi va trebui iradiată pentru a fi dezinfectată. Au spus 
că o duc la Institutul de Fizică Atomică”. 





Renaşterea 

Bisericuța veche, cioplită dintr-un singur Steja 


Ascult povestea maicii stareţe, căreia îi tremură vocea amintindu-şi de cele întâm- 
plate atunci. Pe întreaga obşte vestea a căzut ca un trăsnet. Icoana părăsea mână- 
stirea pentru prima dată, în sute de ani. A fost ca şi cum sufletele călugăriţelor ar fi 
plecat în pribegie, lăsându-le trupurile acasă. Îmi închipui cum au luat icoana, cum 
au plâns-o la plecare, cum au însoţit-o cu gândul şi cu rugăciunile. 


Dar maica stareță Emanuela n-a lăsat icoana Maicii Domnului singură. Nu putea, 
nu se putea despărți de ea, dacă s-ar fi întâmplat ceva cu icoana, mânăstirea n-ar 
mai fi avut nici un rost. Aşa că a fost alături de Maica Domnului, pas cu pas. A 
plecat cu ea, în bejenie, la Bucureşti. lar când icoana a fost supusă iradierii, a 
înnoptat în maşină, lângă locul în care icoana urma să fie iradiată, rugându-se ne- 
contenit. "M-am gândit tot timpul: «Doamne, dacă o să mi-o oprească la Bucu- 
reşti? Dacă rămânem fără Măicuţa?». Aşa că am stat mereu lângă ea, rugându-mă”. 


Când procedura a fost încheiată şi maica stareță a primit icoana în braţe, cu 
"infecția" alungată din trupul ei, a crezut că o să moară de bucurie. Plângea şi 
râdea, cu lacrimile şiroind pe obraji. 





"Am luat icoana cu grijă şi am pornit spre mânăstire. Maicile ştiau deja că vin, aşa 
că ne-au făcut o surpriză. Am ajuns noaptea. Era întuneric deplin, dar când ne-am 
apropiat de mânăstire, am văzut-o îmbrăcată în lumină. Mii de pelerini cu lumânări 
în mâini erau presăraţi de la intrarea în incintă şi până în biserică. Era lumină ca la 
Înviere, iar noi ne simţeam ca ridicate din morţi. Am fost toate atât de fericite că 
Măicuţa s-a întors acasă... ŞI, de atunci, nu a mai plecat dintre noi nici o clipă”. 


Foto: Claudiu Târziu 


Sursa: 
http://arhiva.formula-as.ro/2014/1121/spiritualitate-39/maica-domnului-de-la-manastirea- 
dintr-un-lemn-istoria-unei-icoane-mare-facatoare-de-minuni- 17850 





Carmen Ciripoiu - Religie - Maica Domnului care îţi arată drumul de la 
Mănăstirea Dintr-un Lemn 


Cine ajunge la icoana Maicii Domnului de la Mănăstirea Dintr-un Lemn păşeşte 
încet, să n-o sperie. Întâi o atinge uşor, după o vreme îşi face cruce şi cu ochii 
închişi şi fruntea plecată, începe să se roage. Şi de fiecare dată credincioşii simt 
același lucru: în loc să simtă sticla rece cu care e acoperită icoana, îi cuprinde o 
căldură, că se sprijină pe haine catifelate, iar o mână moale pare că îi mângâie. 
Cum să mai pui la îndoială minunile Maicii Domnului, care de peste patru secole 
nu încetează să uimească? 


Cutoria lui Petru Brâncoveanu 


E greu să spui ce sentiment te pătrunde când intri în Mănăstirea Dintr-un Lemn, 
ctitoria lui Petru Brâncoveanu, bunicul marelui martir Constantin Brâncoveanu. 
Parcă ai călca direct pe istorie... Chiliile albe, cu cerdac, ce înconjoară biserica 
plină ochi de arcade, par a fi nişte mirese care-l aşteaptă pe Hristos, iar la doi paşi 
din palatul fostului domnitor, unde obişnuia odinioară să-şi odihnească sufletul, te 
privesc cu ochi mari şi blânzi sfinţii. Nu asta caută însă cel care ajunge la Mănă- 
stirea Dintr-un Lemn, ci aleargă să vadă icoana Măicuţei, ale cărei minuni au stră- 
puns toate cele patru zări. 


Când pătrunzi în biserică, totul e plin de ea. Te privește în orice loc te-ai ascunde, 
iar dacă se întâmplă să nu o zărești, atunci o simţi. Ea e inima sfântului lăcaş. Dato- 
rită ei respiră şi trăiesc și maicile, şi pelerinii. Dar Maica Domnului e mult prea 
tristă, iar lucrul ăsta îți dă fiori. Dincolo de iubirea infinită cu care-şi priveşte Fiul, 
ştie prin ce chin va trece EI şi la ce patimi va fi supus. Poate că tocmai acest 
amestec de duioşie şi de durere fără margini îi dă icoanei măreţia. 


A făcut una dintre cele mai înfricoşătoare minuni ale Ortodoxiei 





15 august 1714 a fost momentul în care icoana Maicii Domnului de la Mănăstirea 
Dintr-un Lemn a făcut prima minune. Și de atunci, toţi cei care-i zăresc chipul sunt 
binecuvântaţi cu vederea celei mai însemnate dintre femei, Fecioara Maria, cea 
care nu lasă niciodată o rugăciune curată să nu fie împlinită. 


Era perioada când Constantin Brâncoveanu fusese închis la Constantinopol 
împreună cu copiii săi și torturat cum nu se poate explica în cuvinte. La toate ace- 
ste suplicii ale lui Vodă fuseseră vinovaţi nu numai turcii, ci şi stolnicul Constantin 
Cantacuzino, dar şi Păuna Cantacuzino, soţia fiului acestuia, Ştefan. 


Chiar dacă purta în spate trădarea brâncovenilor, aceasta venise să participe la pra- 
znicul Adormirii Maicii Domnului şi se așezase, plină de ea, în strană, chiar în faţa 
icoanei Preacuratei. Fără să gândească că Maica Domnului i-a văzut sufletul hain. 


Nu se încheiase bine slujba, că, dintr-o dată, urletele Păunei au cutremurat sfântul 
lăcaş. Smulgându-şi hainele de pe ea, Cantacuzina s-a zbătut ca un animal înjun- 
ghiat, apoi a căzut într-un leșin. 


Când şi-a revenit, doamna Păuna, total schimbată, a povestit, înfricoşată, cum icoa- 
na Maicii Domnului se făcuse străvezie, iar ea a văzut toată nenorocirea prin care 
au trecut Brâncoveanu şi fiii săi, când capetele lor au căzut, rând pe rând, sub se- 
curea călăilor. Așa, ca într-un film de groază pe care Maica i-l derulase în faţa 
ochilor ca să nu uite niciodată răul pe care l-a făcut. 


La scurt timp după ceasul vedeniei în Mănăstirea Dintr-un Lemn a poposit însuși 
Ștefan, soţul Păunei, care a acuzat-o pe stareța de atunci de vrăjitorie şi a dat ordin 


să fie zidită de vie, iar slujnica ei să fie spânzurată. 


Au trecut doar doi ani de la tragedie, iar Ştefan, împreună cu tatăl său, stolnicul 
Cantacuzino, au fost sugrumaţi de turci. Maica Domnului făcuse dreptate. 


Carul a ieșit singur 


În anul 2002, când icoanei i s-a scos ferecătura de argint, o mare nenorocire s-a 
abătut asupra sfântului lăcaş. După aproape două veacuri, timp în care fusese înve- 
şmântată într-o platoşă de argint, Maica Domnului îşi păstrase chipul senin şi lumi- 
nos, dar veșmintele erau înnegrite. Trebuia neapărat restaurată! Dar cum să o lase 
maicile pe Maica lor cea minunată să părăsească Mănăstirea Dintr-un Lemn? Cum 
să trăiască fără Ea? Singura soluţie era să înființeze în incinta mănăstirii un atelier 
de restaurare. Dar nu puteau face acest lucru fără încuviințarea Fecioarei Maria. 





N-a trecut mult timp, şi Cea fără de prihană le-a dat un semn: acceptase să se lase 
pe mâna specialiştilor. În timp ce oamenii cercetau icoana, încercând să afle care 
este cauza înnegririi lemnului, Fecioara făcuse o altă minune: un car a ieşit din in- 
teriorul lemnului. Restauratorii au rămas înmărmuriţi şi le-au explicat maicilor că 
aşa ceva nu au văzut în viaţa lor, pentru că aceste vietăţi nu pot fi extrase decât prin 
procedee foarte complicate, darămite să iasă singure la suprafaţă. Marea bucurie a 
maicilor nu a durat prea mult. 


Imbrăcată în lumină 


La scurt timp de când icoana strălucea ca un soare, în toată splendoarea ei bizan- 
tină, a început din nou să se întunece, înnegrindu-se de la o zi la alta. Locuitoarele 
mănăstirii erau împietrite. Oare ce se întâmpla? Greşiseră cu ceva în faţa Maicii? 
Şi iar 1-au chemat pe restauratori, care au dat verdictul crud: icoana trebuia dusă la 
Bucureşti, pentru că fusese atacată de o ciupercă și trebuia iradiată pentru a fi de- 
zinfectată. Stareţa mănăstirii a hotărât atunci că nu va părăsi icoana şi va merge 
alături de Sfânta Fecioară. Și de-ar fi să fie ultimul său drum, trebuia să-și 
însoţească Stăpâna. 


După ce toate procedurile au fost terminate şi icoana curățată de ciupercă, Maica 
Domnului a fost adusă acasă. Era atât de frumoasă, încât părea îmbrăcată în lu- 
mină. La poarta mănăstirii, mii de credincioşi o aşteptau cu lumânările aprinse în 
mâini. Era o atmosferă asemenea celei de la Învierea Domnului. Măicuţa nu-i 
părăsise niciodată. 


A fost doar o altă ispitire. Probabil cea din urmă. Căci în fața unei asemenea icoane 
nu ai dreptul să-ţi arăţi mândria. Trebuie doar să-ți recunoşti slăbiciunile şi să 
nădăjduieşti că mântuirea sufletului tău se află în mâinile Maicii, cea mai cinstită 
decât Heruvimii şi mai mărită fără de asemănare decât Serafimii. 


A fost construită din trunchiul unui singur stejar secular 


Mănăstirea a fost construită din trunchiul unui singur stejar secular, în scorbura 
căruia a fost găsită icoana Maicii Domnului, în primele decenii ale secolului al 
XVI-lea, de aici purtând numele „Dintr-un Lemn”. 


Mitropolitul Neofit Cretanul, cercetând mănăstirea la 29 iulie 1745, scria: „Un 
cioban cu numele Radu, în timpul lui Alexandru Vodă (1568-1577), a visat icoana 
Maicii Domnului despre care aminteşte Paul de Alep şi, tăind stejarul în care a fost 





găsită icoana, a făcut din lemnul lui o bisericuţă, numită din această pricină «Dintr- 
un Lemny”. 


Datorită minunilor pe care le-a înfăptuit de-a lungul timpului, icoana este numită 
„Maica Domnului care îţi arată drumul”. 


Sursa: 
https://www.taifasuri.ro/index.php/taifasuri/religie/11773-maica-domnului-care-iti-arata- 


drumul-de-la-manastirea-dintr-un-lemn-nr555-sapt10-16-dec-2015 

In prima duminică a lunii octombrie a fost cinstită în mod special icoana făcătoare 
de minuni a Maicii Domnului „Grabnic ajutătoare” de la Mănăstirea Dintr-un 
Lemn din judeţul Vâlcea. 


Cu acest prilej, Înaltpreasfinţitul părinte Varsanufie, arhiepiscopul Râmnicului, a 
săvârşit Sfânta Liturghie în ctitoria voievodului Matei Basarab, înconjurat de un 
sobor de preoți din care au făcut parte stareții mănăstirilor și părinți slujitori în 
vetrele monahale din Arhiepiscopia Râmnicului. 


Pentru folosul duhovnicesc al vieţuitorilor Mănăstirii Dintr-un Lemn, al pelerinilor 
şi credincioşilor care îşi așază nădejdea pentru tămăduirea bolilor sufleteşti şi 
trupești în mijlocirea Maicii Domnului către Fiul Său, IPS părinte arhiepiscop 
Varsanufie a rânduit ca duminică, 7 octombrie, să fie cinstită icoana făcătoare de 
minuni a Maicii Domnului „Grabnic ajutătoare” de la această mănăstire. 


lerarhul a arătat în cuvântul de învăţătură că: „Maica Domnului este mijlocitoarea 
rugăciunilor noastre înaintea lui Dumnezeu, iar în nemărginita ei bunătate 
















































































niciodată nu încetează să ne dăruiască nouă cele de folos pentru mântuirea sufle- 
telor noastre. Sunt foarte multe minunile pe care Maica Domnului le face și nu este 
om care să-i ceară ajutorul şi să rămână nemângâiat, să rămână fără răspuns. 
«Căci singură stând între Dumnezeu şi întreg neamul omenesc - învaţă Sfântul 
Grigorie Palama - L-a făcut pe Dumnezeu Fiul Omului, pentru ca fii ai lui Dum- 
nezeu să-i facă pe oameni» ”. 


Tâlcuind pericopa evanghelică a duminicii, „Învierea fiului văduvei din Nain”, 
Înaltpreasfinţia sa a subliniat că „prin învierea fiului văduvei din Nain, Mân- 
tuitorul Hristos a arătat valoarea legăturilor dintre membrii familiei și prețuirea 
cuvenită familiei, ca laborator al iubirii. lubirea cultivată în familie se naşte spre 
veșnicie și îi înveşniceşte pe membrii acesteia. Îndemnul Mântuitorului, «Tinere, 
ție îţi zic: scoală-te!», este un îndemn pentru fiecare dintre noi spre a ne scula din 
amorţirea păcatului și de a vieţui întru Hristos. În zilele acestea, avem nevoie mai 
mult decât oricând de rugăciunea mamelor pentru copii, de rugăciunea părinţilor 
spre buna creştere a copiilor, care, aşa cum spunem într-o rugăciune, întăreşte te- 
melia casei copiilor”. 


Icoana Maicii Domnului cu Pruncul, de la Mănăstirea Dintr-un Lemn, este una din- 
tre cele mai cinstite icoane din țară, atât pentru vechimea şi măiestria cu care este 
lucrată, cât mai ales pentru nenumăratele minuni săvârșite înaintea el. 

Icoana Maicii Domnului impresionează şi prin dimensiunile sale ample: 1,50 metri 
înălțime şi 1,10 metri lățime, fiind aşezată în biserica de piatră a mănăstirii, în par- 
tea stângă, în locul icoanei împărăteşti a Maicii Domnului, pe catapeteasmă. 


Deși nu este cunoscut autorul acestei icoane, potrivit legendei, aceasta a fost găsită 
în trunchiul unui stejar mare secular, aflat în apropierea mănăstirii. 


Icoana împărătească a Maicii Domnului cu Pruncul are două feţe, pe spatele ei, pe 
același lemn, fiind zugrăvită scena cu „Judecata de Apor”. 

Preasfânta Maică, Fecioara Maria este prezentată pentru cinstire, comunicare 
şi desăvârşire, la Mânăstirea Dintr-un lemn 





La Sfânta Mănăstire Dintr-un Lemn, monument istoric a artei secolelor XVI-XVII, 
se află o icoană unică făcătoare de minuni a Maicii Domnului, pictată pe cealaltă 
latură cu alt subiect iconografic înfățişând Judecata de apoi. Icoana este "unică în 
țara noastră prin iconografie, tipologie şi stil"'scrie Al. Efremov în volumul său 
Icoane româneşti. 


Datarea icoanei nu este încă precizată, părerile sunt diferite de la sec.IV la sec. 
XVI. In secolul XIX Al. Odobescu menţionează existenţa reprezentării celor două 
teme iconografice. 


Din punct de vedere al execuţiei tehnice icoana Maicii Domnului nu este pictată de 
acelaşi meşter care a pictat Judecata de apoi, aceasta din urmă fiind prima exe- 
cutată. 


Dacă Judecata de apoi are date convingătoare pentru zona de cultură sârbească, 
înfăţişarea Maicii Domnului corespunde tehnicii de execuţie specifică unui atelier 
bizantin, unui pictor care a folosit un model cu o particularitate iconografică pe 
care o găsim la Constantinopol, pictată potrivit tradiției de către evanghelistul 
Luca. Este vorba de scrisul în greacă de pe veşmântul Maicii Domnului fragment 
din psalmul 44 care apare ca influenţă a poeziei liturgice în pictura paleologă. 


De ce a fost necesară restaurarea din nou a icoanei în 2004? 


La solicitarea Înalt Preasfinţitului Gherasim, episcopul Rîmnicului, a maicii stareţe 
de la Mânâstirea Dintr-un lemn, şi a D-lui prof. dr. Răzvan Teodorescu, ministrul 
Culturii la acea dată, în august 2004 am depus la Ministerul Culturii un raport 
despre starea de conservare a icoanei Maicii Domnului semnalând existenţa unor 
procese active de degradare inclusiv un atac microbiologic datorat şi intervențiilor 
anterioare de restaurare din anul 2003. Deşi acest raport a fost semnat de către D- 
nul ministru Răzvan Teodorescu fiind urgentă stoparea evoluției degradării, 
funcționarii Ministerului Culturii au tergiversat răspunsul chiar dacă era o icoană 
de tezaur, iar evoluția biodegradării ar fi dus la forme ireversibile. 


În 2005 Dl secretar de stat Virgil Niţulescu desemnează pentru tratamentul bio- 
logic pe restauratorul care a restaurant icoana şi nu un biolog. Nu revii niciodată la 
medicul care te-a tratat superficial. 


Mai mult Ministerul Culturii cere în 2006 clasarea icoanei care era făcută din 2004. 
Din cauza diagnosticului complicat şi a priorităților laboratoarelor muzeale icoana 
nu a fost acceptată pentru a fi restaurată într-un muzeu. 


Comisia Naţională a Muzeelor şi Colecţiilor de competenţa căreia era aprobarea 
proiectului a avizat în 2006 metodologia pe care am propus-o şi în 2007 au acordat 
avizul de funcționare al laboratorului de restaurare pe care l-am organizat la 
Mânăstirea Dintr-un lemn. 

Din 2004 până în 2007, mulți istorici de artă au insistat să salvez această comoară, 
nu numai pentru valoarea ei de obiect de cult, dovedită icoană făcătoare de minuni 
ci şi pentru valoarea ei de document istoric şi artistic, unic. 


Procesul de modernizare a metodologiei de restaurare la nivel european nu este 
simplu când se pot obţine bani cu efort mai mic. 


De ce nu aţi restaurant icoana în atelierul d-voastră? 


De 8 ani mă aflu într-o situaţie care are repercursiuni grave asupra posibilităţii de 
a-mi desfăşura activitatea care contribuie la cunoaşterea şi protejarea patrimoniului 
naţional. 


Atelierul meu a fost ocupat abuziv şi cu acte false de o primă procuroare comunistă 
ajutată de o notară şi de justițiari foşti colegi ai acesteia pentru a duce în eroare 
justiția şi poliția care nu a luat nici o măsură pentru a pune capăt şirului de 
ilegalităţi măsluite cu viclenie de aceasta. Deşi aceasta nu deţine nici un act de 
proprietate asupra proprietăţii mele, notara anulând "rectificarea confuză din 2001 
"chiar şi acum se încearcă împiedicarea dreptului meu de proprietate. De aceea a 
fost necesară acreditarea atelierului la Mânăstirea dintr-un lemn şi întârzierea 
procesului de restaurare. 


De ce consideraţi că această icoană a necesitat o restaurare complexă, specială? 


Icoana nu este o simplă manifestare a artei creştine şi nici restaurarea nu este doar 
o problemă tehnică şi nici un miracol. Restaurarea acestei icoane a fost din multe 
puncte de vedere o problemă complexă şi o confirmare a încercărilor pe care 
trebuie să le întâmpini pe calea apropierii de Dumnezeu, fie chiar prin activitatea 
de restaurare a unei icoane. Fiecare icoană este un caz, cu date particulare cu un 
diagnostic diferit determinat de factori diferiți. 


Complexitatea restaurării icoanei făcătoare de minuni de la Dintr-un lemn se 
datorează unor elemente diverse: apartenenţa, locul de conservare în biserică, 
icoană aflată în cult, considerată miraculoasă, temă iconografică, stare de conser- 
vare etc. 


Icoana suferise un proces de restaurare incorect în anul 2003. În 2004 icoana a 
prezentat un proces activ de întunecare a imaginii şi un proces activ de bio- 
degradare care afectase suportul, stratul pictural, lianţii, întreg echilibrul con- 
cepţiei tehnice originale. 





Fiind o urgenţă particulară, am selectat intervenţii de restaurare în funcţie de 
diagnostic, conţinutul teologic, estetic şi de toți factorii amintiţi, identificând 
valorile de salvat, interpretându-le critic şi respectând convențiile internaţionale de 
restaurare. 


Intervenţiile de restaurare au fost susținute de investigaţii ştiinţifice necesare şi 
pentru determinarea cauzelor degradării şi stabilirea tratamentului. 


Cum aţi rezolvat problema conservării în situaţia icoanei făcătoare de minuni? 


După eradicarea atacului biologic şi finalizarea procesului de restaurare prin 
metode moderne în ce priveşte alegerea materialelor şi aplicarea lor raportându-ne 
la diagnosticul complicat am precizat problemele conservării în situ a icoanei. 


Pentru prima dată în România, am hotărât protejarea icoanei de factorii de 
microclimat, umiditate excesivă, variații mari de umiditate şi alţi factori de 
degradare prin montarea acesteia într-o vitrină concepută special pentru ea, de către 
o firma italiană care a proiectat un sistem similar şi pentru Mona Lisa lui Leonardo 
Davinci şi alte muzee importante din lume. Am ales acest sistem de conservare din 
multe alte posibilități pentru a putea asigura accesul credincioşilor la icoană, la 


rugăciune şi comunicare cu Maica Domnului. 


Icoana şi vitrina au fost sfințite în octombrie 2008. Alături de mine a contribuit la 
restaurare eleva mea, expert Camelia Comşia şi un număr de specialişi biologi, 
chimişti, fizicieni colaboratori care prin investigațiile lor au determinat prelungirea 
VIEţII unei icoane unice. 


Mihaela Nacu - expert restaurator 





Prof. dr. Mihaela Palade - Trei icoane ale Maicii Domnului, trei lăcașuri 
monahale 


Icoana de la Mănăstirea Dintr-un Lemn 


17 august 2018 


În urma înfrângerii asediatorilor Constantinopolului din data de 7 august 626, 
victorie obținută prin intervenția Maicii Domnului şi în urma rugăciunilor adresate 
ei, nu doar ziua respectivă a fost comemorată ca m akadiorov nuepa, ci întreaga 
lună august a fost închinată celei care a scăpat cetatea de la moarte. La jumătatea 
lunii, asemeni sărbătorii Sfintei Cruci din Postul mare şi având acelaşi rost de 
întărire duhovnicească, este aşezată sărbătoarea Adormirea Maicii Domnului, a 
celei care, întru adormirea sa, nu ne-a părăsit pe noi. 





În acest sens, una dintre dovezile mai mult decât evidente ce pot fi aduse este 
mulțimea de rugăciuni aduse în faţa icoanelor închinate Maicii Domnului, fiecare 
cu specificul şi cu povestea ei, din care mare parte se pot afla dintr-o lucrare 
tradusă şi în limba română, Icoanele bizantine ale Maicii Domnului a lui Egon 
Sendler. Majoritatea lor sunt cunoscute ca „icoane făcătoare de minuni”, în ciuda 
faptului că tămăduirea bolilor sufletești şi trupeşti poate avea loc în urma 
rugăciunilor din inimă „înfrântă şi smerită” aduse în faţa oricărei icoane a Maicii 
Domnului. 


În virtutea faptului că ne aflăm în anul unităţii naţionale, din noianul de icoane 
româneşti am ales doar trei, câte una din fiecare provincie, şi anume icoana Maicii 
Domnului de la Mănăstirea Dintr-un Lemn, icoana Maicii Domnului de la Mă- 
năstirea Neamţ, „Lidianca”, şi cea de la Nicula - toate trei fiind de tipul Ho- 
dighitria, „cea care arată calea”, dar fiecare având povestea proprie şi, prin aceasta, 
putinţa de a ne purta paşii nu doar către alte meleaguri, ci şi către alte timpuri şi 
evenimente. 


Mănăstirea Dintr-un Lemn 


Prima asupra căreia ne îndreptăm paşii este marea icoană de la Mănăstirea Dintr- 
un Lemn, unde ne întâmpină o icoană de mari dimensiuni (152x122x8 cm). 


Neofit Cretanul menţionează o legendă din secolul al XVIII-lea în care un cioban, 
Radu, în urma unui vis, a descoperit icoana Maicii Domnului ascunsă într-un stejar 
secular, după care, din lemnul stejarului, a construit o bisericuţă în care a aşezat 
icoana. 


Greu încadrabilă stilistic şi mai greu cronologic, icoana este una de procesiune, pe 
o faţă fiind pictată Maica Domnului cu Pruncul (într-o postură aparte, un dialog cu 
Fiul său), cu îngerii şi cu profeţii, iar pe cealaltă, Judecata de apoi. 


Poate că tocmai această particularitate a generat tragica experiență prin care a 
trecut Păuna, soţia lui Ştefan Cantacuzino (1714-1716), proaspătă Doamnă a Ţării 
Românești în urma trădării lui Constantin Brâncoveanu, trădare de care nu era 
chiar străină. 


De ziua Adormirii Maicii Domnului, în timpul slujbei şi la ceasul la care, la 
Stambul, erau sacrificați Brâncovenii, ambiţioasa doamnă a văzut, în poala de 
icoană, toată grozăvia petrecută, motiv pentru care şi-a pierdut cumpătul. Dusă la 
stăreție, fără să şovăie, a mărturisit cele văzute, pe fundalul unei vinovăţii evidente 





- care, în loc să se purifice, avea să se amplifice, prin lichidarea ulterioară a celor 
două martore (Valeriu Anania, Cerurile Oltului). 


Poate că toată această descătuşare a conştiinţei nu ar fi avut loc dacă nu ar fi ştiut 
că, de pe partea opusă icoanei, o priveşte Dreptul Judecător. 


Mănăstirea Neamţ 


A doua icoană, icoană de procesiune, având pe o față Maica Domnului cu Pruncul, 
iar pe cealaltă pe Sfântul Gheorghe, pe tron, a fost dăruită de împăratul bizantin lui 
Alexandru cel bun (1400- 1432) - după unii pe 3l martie 1401 (Luca Diaconu, 
Icoana bizantină a Maicii Domnului de la Mănăstirea Neamţ), după alţii ceva mai 
târziu. 

Ea a venit la noi într-un context tragic, în care Bizanțul, gloria Ortodoxiei, ajunsese 
să bată pe la porţile Occidentului după ajutoare în vederea salvării sale din gheara 
turcilor. 





Restaurat pe 15 august 1261, Imperiul Bizantin s-a confruntat timp de două secole 
cu aceştia, asistând neputincios la cucerirea Traciei şi Balcanilor, la blocada 
capitalei din 1394, la asediul din 1422 şi la cel final, din 29 mai 1453. În acest 
răstimp, toţi împărații bizantini, cu excepţia lui Andronic II, au fost pentru unirea 
cu Roma, la Lyon (1274), la Ferrara-Florenţa (1438- 1439), pentru ca, pe 12 
decembrie 1452, în Catedrala „Sfânta Sofia“, să fie oficiată Liturghia comună. 


Astfel că icoana Maicii Domnului, oferită în dar Moldovei într-o perioadă în care 
împărații bizantini considerau Ortodoxia un test de care imperiul trebuia să se 


debaraseze pentru a se salva, rămânea ea singură mărturisitoarea dreptei credinţe. 


Mănăstirea Nicula 

Icoana Maicii Domnului de la Mănăstirea Nicula 


Cât priveşte cea de-a treia icoană, pe baza declaraţiei din martie 1699 a preotului 
din Nicula, ştim că ea a lăcrimat „din 15 februarie şi până în 12 martie 1699” şi că 
a fost pictată de Luca din Iclod (Ana Dumitran, „Luca din Iclod, un pictor 
transilvănean din secolul al XVII-lea”). 





Nu ştim data la care a fost pictată, însă, dintr-un anume punct de vedere, icoana de 
la Nicula s-a născut în acel interval de aproape o lună în care Maica Domnului a 
lăcrimat, moment din care a început pelerinajul la icoana sa. 


Era un ceas de cumpănă a ortodocşilor din Transilvania, ce a premers unirii forţate 
cu Roma şi acțiunii întreprinse de generalul Adolf Nikolaus von Bukow care avea 
să distrugă, în 1761, peste 150 de biserici, mănăstiri şi schituri, în speranţa că astfel 
îi va obliga pe românii transilvăneni să treacă la uniaţie. 


Însă Maica Domnului a dat naştere nu doar unei singure manifestări spirituale cu 
totul deosebite, pelerinajul de la icoana sa, ce a adunat an de an tot mai mulţi 
creştini, tămăduind şi vindecând bolile sufleteşti şi trupeşti, ci a determinat naş- 
terea unei arte cu totul aparte, icoana pe sticlă. 


Întrucât mulţi pelerini doreau să ia cu ei, la întoarcerea acasă, o icoană a Maicii 
Domnului, țăranii au deprins meşteşugul picturii pe sticlă, cu materiale ieftine şi 
lesne de procurat: sticlă (glajă), culori şi lemn. A luat naştere, astfel, o adevărată 
şcoală care, inspirată de pictura pe sticlă din Boemia, Austria (Irimie, Cornel şi 
Marcela Focşa, Icoane pe sticlă) şi aflată la confluenţa dintre arta de tradiție 
bizantină şi arta populară, a angrenat mai toţi membrii familiei (femeile copiau 
izvoadele şi pictau, bărbaţii confecționau ramele). 


De la acele prime icoane, datate 1778 şi 1780 (Juliana Danco şi Dumitru Danco, 
La peinture paysanne sur verre de Roumanie), tematica s-a diversificat, ajungându- 
se la o variată paletă iconografică şi putându-se vorbi deja de o tradiție în domeniu. 


Imperiile se duc, credinţa şi frumosul rămân 


Fiecare dintre cele trei icoane ale Maicii Domnului sunt purtătoare ale unei istorii 
zbuciumate şi îndelung cercetate de ispite, dar şi pline de nenumărate minuni, 
dincolo de care Maica Domnului a intervenit în viaţa noastră, a românilor, şi pe 
alte căi. 


Viziunea Păunei Cantacuzino a fost mai mult decât o mustrare, a fost poate o 
premoniţie a morții de care aveau să aibă parte soţul şi socrul ei, Ştefan şi 
Constantin, în 1716 - dar pe care ei au ignorat-o. 


In prezent, icoana, restaurată în două rânduri şi eliberată de acea carcasă metalică, 
este aşezată într-o casetă pe măsură, în care este creat microclimatul necesar, 
asemenea unui muzeu în miniatură. 





Icoana Maicii Domnului de la Neamţ poate fi considerată, într-un fel, o înainte- 
mergătoare a unei arte moldoveneşti care avea să ducă mai departe stindardul 
biruinţei artei de tradiție bizantină, o mărturie a faptului că imperiile se duc, dar 
frumuseţea Ortodoxiei şi a artei sale rămâne. În prezent, în ciuda faptului că 
îmbrăcămintea din metal bruiază frumuseţea chipului, ea se bucură de o cinstire 
aparte, având acatist şi slujbă de prăznuire pe 9 iulie. 


lar icoana de la Nicula a găsit o cale de salvare a sufletelor românilor loviți din 
toate părțile, prin naşterea acelor icoane pe sticlă care, deşi stilistic şi tehnic nu se 
înrudesc cu arta bizantină, reuşesc să transmită toată puritatea acelui suflet de 
român care nu se vinde nici măcar pentru o împărăție. 


Ajunşi la finalul pelerinajului nostru, nu putem să nu înălțăm o rugă de mulţumire 
către cea care, ca una ce este Hodighitria, ne-a arătat calea către frumuseţea Împă- 
răției cerurilor şi ne-a păstrat în unitatea noastră de români, prin menţinerea în 
unitatea credinţei către Fiul său. 





Mănăstirea Dintr-un Lemn, locul unde se găseşte icoana care a “vorbit” 
despre martiriul Brâncovenilor 


29 nov 2014 


Depresiunea Horezu este catalogată drept leagănul spiritualității din Țara Româ- 
nească, mănăstirile care se situează aici şi care se apropie de venerabila vârstă de 
400 de ani fiind adevărate academii, şcoli de arhitectură, pictură, carte şi dumne- 
zeire. 


Hurezi, Bistriţa, Govora, Surpatele sunt doar câteva dintre mănăstirile sfinte din 
această depresiune aleasă de Dumnezeu, prin voia voievozilor şi a cărturarilor, cu 
menirea de a fi centre sau nuclee care radiază în toate părțile cuvântul drept al 
ortodoxiei românești. 


Între acestea se află celebra Mănăstire Dintr-un Lemn, o bijuterie a secolului al 
XVI-lea, situată pe malul râului Otăsău, în satul Dezrobiţi, unul dintre cele nouă 
sate care compun comuna Frâncești, chiar în centrul județului Vâlcea. De altfel, 
comuna Frâncești este o veche vatră monahală. Pe teritoriul ei au fost ridicate, 
începând cu secolul al XVI-lea, patru mănăstiri: Dintr-un Lemn, Surpatele, schitul 
Mănăileşti şi schitul Colnic, azi doar primele două păstrându-și destinația inițială. 


Dar cea mai vestită şi mai căutată dintre toate este Mănăstirea Dintr-un Lemn, în 
mare parte datorită legendelor care se împletesc cu istoria sa. Este singura 





mănăstire care a fost construită în urma aflării unei icoane, apărute parcă de 
nicăieri Și care a propus astfel umanităţii un templu ortodox - mica monadă de la 
Frâncești. 





Sirianul Paul de Alep, în calitatea sa de fiu, arhidiacon şi istoric al patriarhului 
Macarie al Antiohiei, a vizitat Ţara Românească împreună cu patriarhul între anii 
1653 - 1658. EI consemnează pentru prima dată legenda construirii Mănăstirii 
Dintr-un Lemn, în jurnalul său intitulat "Călătoriile lui Macarie patriarhul 
Antiohiei”. 


“In vremurile vechi locuia aproape de aici un pustnic care, deşteptându-se din 
somn, a găsit o icoană a Maicii Domnului atârnând de un copac şi, aceasta i-a spus: 
Dorinţa mea este ca tu să-mi clădeşti aici o biserică din acest copac. Prin urmare 


pustnicul s-a sculat şi a tăiat copacul şi a început să clădească din el o biserică 
frumoasă pe care a acoperit-o şi a ridicat-o din lemnul acestui singur copac. Din 
această cauză ei au numit-o mănăstirea Dintr-un Lemn, iar în limba greacă 
"Movo", şi aici s-au întâmplat multe minuni. Acum douăzeci de ani unuia dintre 
marii dregători ai ţării i-a plăcut acest locaș şi, lăsând biserica de lemn în vârful 
unui deal unde se afla, a clădit mai jos de ea o mănăstire mare de piatră, cu o 
biserică minunată cu hramul Adormirii Maicii Domnului; este locuită de 
călugăriţe. (...) Lângă biserică se află doi copaci uriași care, după cum se spune, 
sunt tovarăşii celui de-al treilea, care a slujit la construcția bisericii", se arată în 
scrierile lui Paul de Alep. 


"Prin urmare, tot datorită lui Paul de Alep se ştie că biserica de zid, ridicată în 1635 
este ctitoria lui Preda Brâncoveanu, mare dregător în timpul lui Matei Basarab, 
foarte probabil şi cu aportul marelui domnitor, menţionat la loc de cinste în 
pomelnicul mănăstirii şi în pisania de deasupra ușii de la intrarea în biserică, datată 
1715, august 30, care consemnează contribuția domnitorului Ştefan Cantacuzino la 

refacerea bisericii şi construirii caselor şi chiliilor din incinta istorică”, spune 
sociologul Ligia Rizea, specialist în probleme de patrimoniu. 


O altă legendă, mai târzie, din secolul al XVIII-lea, o spune mitropolitul Neofit 
Cretanul în lucrarea sa "Jurnal de călătorie”. EI vorbește despre un cioban numit 
Radu care ar fi visat icoana Maicii Domnului ascunsă într-un stejar secular, a tăiat 
stejarul, a găsit icoana, a construit din lemnul stejarului o bisericuţă în care a așezat 
icoana şi a făcut uşa bisericuţei mai mică decât dimensiunile icoanei (care măsoară 
în realitate 1,52/1,25 m şi grosimea de 8 cm.), pentru ca icoana să nu poată fi 
scoasă din biserică. 





Bisericuța din secolul al XVI-lea nu s-a păstrat pe locul ei inițial. Ea a fost mutată 
mai sus — “ca la o azvârlitură de piatră”, cum spune mitropolitul Neofit Cretanul, 
fiindcă Matei Voievod, a dorit să ctitorească o biserică din piatră zidită la rădăcina 
stejarului tăiat. 


De Mănăstirea Dintr-un Lemn și-a legat numele, la începutul secolului al XVIII- 
lea, şi domnitorul Ștefan Cantacuzino, care lărgește biserica de zid, îi adaugă 
pridvorul şi o rezugrăvește și tot lui i se datorează şi Palatul brâncovenesc (stă- 
reția). 





Sâmburele real care răzbate din toate legendele țesute în jurul Mănăstirii Dintr-un 
Lemn îl constituie icoana făcătoare de minuni a Maicii Domnului, despre care nu 
există un punct de vedere cert al specialiștilor cu privire la datare şi provenienţă. 
Cel mai controversat sau totodată și cel mai interesant punct de vedere este cel al 
profesorul Andrei Gabor de la Universitatea din Strasbourg, care spune despre 
chipul Maicii Domnului că este pictat după modelul lăsat de Sfântul apostol şi 
evanghelist Luca, cel care a pictat-o prima dată pe Fecioara Maria, şi că ar fi fost 
pictată în secolul IV, la Mănăstirea Theothokos din Grecia. Cei mai prudenţi dintre 
specialiştii în iconografie plasează pictarea icoanei la începutul secolului al XV- 
lea. 


Astfel, Ioana Ene, care i-a întocmit fişa pentru clasarea în tezaurul României, 
spune: "Expresia figurii Maicii Domnului aparţine tipului “Îndurării”, cristalizat în 
Bizanţ, în sec. XII. Energia emoţională pe care o degajă, modelul dulce, plastic, 
nasul curbat elegant, valoarea volumelor prin tonuri calde cu lumini rare şi umbre 
uşoare, constituie trăsături ale școlii macedonene. Lateral au fost reprezentaţi 
profeţii mesianici, iar în colțuri apar Arhanghelii Rafail și Uriil. După restaurare 
se poate observa şi reversul pictat în culori calde, poate dintr-o etapă uşor tardivă”. 


"Icoana este executată dintr-un singur panou de lemn şi este pictată pe ambele fețe, 


în etapa a doua fiind pictată pe verso scena “Judecăţii de Apoi” - ceea ce sugerează 
ideea utilizării ei ca icoană de procesiune", menționează Rizea. 


Aceasta spune că cea mai cutremurătoare mărturie de care este legată această 
icoană o aflăm de la Valeriu Anania, în ""Cerurile Oltului”. EI descrie o scenă care 
o are ca protagonistă pe ambiţioasa doamnă Păuna Greceanca, soția lui Ștefan 
Cantacuzino, uzurpatorul lui Constantin Brâncoveanu. Aflată în dimineaţa zilei de 
15 august 1714 la Sfânta Liturghie, în biserica Mănăstirii Dintr-un Lemn, “când 
privea la icoana Maicii Domnului, în țesătura de la poale a văzut cum turcii din 
Stanbul taie capetele Brâncovenilor...”, viziune care-i declanșează o criză de 
nebunie, geme, ţipă, urlă, îşi rupe straiele de pe ea, apoi leșină. Este readusă în 
simțiri de maica Olimpiada şi slujnica pe care o adusese cu ea la mănăstire, cărora 
le mărturiseşte vedenia. Ștefan, voievodul care-l vânduse pe Brâncovenu turcilor, 
se grăbeşte să înlăture pe cele două martore. Le înscenează un proces de vrăjitorie, 
singurul din istoria noastră naţională", spune Valeriu Anania. Astfel, pe slujnică o 
spânzură, iar pe călugăriță o zideşte de vie într-o mănăstire, cronica spunând că 
acest lucru s-a petrecut la Bascov. 














- 





"Dar, lucru puţin știut, este că în timpul lucrărilor de restaurare la Palatul 
Brâncovenesc - stăreția Mănăstirii Dintr-un Lemn, a fost găsită o încăpere de mici 
dimensiuni, fără nici un acces de dinafară, iar înăuntru scheletul unei femei”, 
adaugă Ligia Rizea. 


Mai rămâne de spus ca lângă biserică, la Mănăstirea Dintr-un Lemn, sunt îngropaţi 
doamna Maria, soția voievodului Şerban Cantacuzino, iar în 1734, Gheorghie 
Cantacuzino Basarab, fiul acestora - ca argument al faptului că Mănăstirea Dintr- 
un Lemn a fost o triplă ctitorie voievodală - Matei Basarab, Șerban Cantacuzino, 
Ştefan Cantacuzino. 


Cert este că nici până în prezent nimeni nu a reuşit să desluşească adevărul despre 
icoana de la Mănăstirea Dintr-un Lemn, nimeni nu a revendicat a fi creatorul ei, 
rămânând varianta că icoana a fost poate oferită credincioşilor ... chiar de 
Dumnezeu. 


AGERPRES/ AS-autor. Liviu Popescu, editor: Adrian Drăguţ) 





Izvoarele legendelor 


Autor: Daniela Cărlea Şontică 
01 aug 2006 


Nu se ştie sigur dacă biserica s-a născut din visul unui cioban sau după minunea 
trăită de un călugăr. Mănăstirea Dintr-un Lemn, din Frânceşti- Vâlcea, închinată 
Maicii Domnului, a fost făcută din lemnul unui singur stejar. 


Vine lumea la Dintr-un lemn. Era duminică dimineaţa când am ajuns noi, şi bi- 
serica mare era plină. Curtea, la fel. Slujba poţi s-o asculți de afară, vocile serafice 
ale măicuţelor se aud până mai departe, ajutate de tehnică. Icoana Maicii Domnului 
cea făcătoare de minuni îţi urmăreşte tăcută mişcările în orice colț al bisericii te-ai 
afla, aşa că poţi să fii sigur că te are în vedere şi pe tine. Se ştie despre această 
icoană vestită că a fost găsită într-un mare stejar în urmă cu sute de ani. Tot icoana 
a fost semnul că aici trebuie ridicat loc de închinăciune şi de cinstire a Maicii 
Domnului. 


Legende 


Prima menţiune despre Mănăstirea Dintr-un Lemn se găseşte la Paul de Alep, 
însoţitorul patriarhului Macarie al Constantinopolului în călătoriile sale prin Ţările 
Române, între 1653 şi 1658. 





Paul de Alep scrie că un călugăr a găsit o icoană într-o scorbură de stejar secular. 
Iar un glas i-ar fi spus: "Dorinţa mea este ca tu să zideşti pentru mine o mănăstire 
din acest copac". Pustnicul a ridicat astfel o biserică din acel stejar. 


Pe de altă parte, mitropolitul Neofit scria la 1745: "Un cioban cu numele Radu, în 
vremea lui Alexandru Vodă (1568-1577), a visat icoana Maicii Domnului, despre 
care aminteşte Paul de Alep, şi, tăind stejarul în care a găsit icoana, a făcut din 
lemnul lui o bisericuţă, numită din această pricină Dintr-un Lemn". 


lar tradiția bisericească dezvăluie faptul că istoria acestei mănăstiri nu are nici o 
legătură cu faimoasa nuvelă a lui Alexandru Odobescu "Doamna Chiajna". Autorul 
a pus legenda Mănăstirii Dintr-un Lemn în legătură cu luptele pentru domnie dintre 
boierii olteni şi urmaşii lui Mircea Ciobanul. 


Chiar dacă circulă mai multe variante în legătură cu ridicarea Mănăstirii Dintr-un 
Lemn, un lucru este însă cert: existenţa stejarilor seculari în aceste locuri, precum 
şi a icoanei Maicii Domnului. 


Lemnul 


Bisericuța construită cu meşteşug din lemnul unui singur stejar este bijuteria 
întregului ansamblu mănăstiresc cu numele Dintr-un Lemn, atracția pelerinilor şi 
turiştilor. Se spune că inclusiv cuiele bisericuţei sunt din lemn. 


Ca să ajungi la ea, treci pe sub arcadă maiestuoasă de la intrare. După ce în treacăt 
admiri ancora de vapor şi elicea de avion şi afli că soldaţii din Aviaţie şi Marină îşi 
au aici locaş de rugăciune. S-au ataşat de acest loc sfânt după ce au devenit şi ei 
ctitori prin ajutorul material substanţial oferit la restaurarea bisericii. Maica 
Domnului este ocrotitoarea lor. 


Păreri 


Păstrată cu multă venerație în biserică de zid a mănăstirii, icoana făcătoare de 
minuni a Maicii Domnului este cel mai de preţ obiect istoric şi de artă de aici. 
Înaltă de 1,50 m, lată de 1,10 m, aceasta icoană a suscitat interesul multor istorici şi 
oameni de artă. 


În 1929, Andrei Grabar de la Universitatea de la Strasbourg, cercetând icoana, a 
ajuns la concluzia că este pictată în secolul al IV-lea la Mănăstirea Theotokos din 
Grecia, după un model al Sfântului apostol Luca. 





Profesorul I.D. Ştefănescu afirmă că icoana a fost zugrăvită în secolul al XVII-lea. 


Alți specialişti, printre care A. M. Muzicescu, spun că icoana a fost lucrată înainte 
de 1453, la Constantinopol sau la Muntele Athos. 


Se crede, de asemenea, că icoana ar fi putut fi adusă de vreun călugăr grec în Ţările 
Române sau de alt credincios de-al locului care ar fi vizitat locurile acelea. 


Biserica de piatră a fost construită de Matei Basarab la 1640, deşi alte documente îl 
prezintă pe Preda Brâncoveanu drept ctitor. Este posibil ca amândoi să fie ctitori, 
fiind şi rude. 


De remarcat este şi muzeul mănăstirii, în care se găsesc preţioase cărți şi obiecte de 
cult lucrate cu mare artă. 


Un ban, o dorință 
Atracţie. Bisericuța din stejarul secular 


După retezare, dintr-unul din stejarii seculari a rămas trunchiul cam de un metru 
înălțime. Căutătorii de dorinţe superstiţios îndeplinite îşi îndeasă norocul în carnea 
stejarului, cu ajutorul unor pietre. Banii vechi, de 500 şi de 1.000 de lei, abia mai 
fac loc în lemn altora noi. 


"Rugătorii" înscriu fără voie un desen ciudat în blatul secular, grafică ce nu s-a 
terminat încă. Vor mai veni Şi alţii să pună un ban contra o dorinţă. 


Stejarul bătrân nu mai are lacrimi să plângă, iar măicuţele sunt împreună 
suferitoare cu el. De ce pun oamenii bani în trunchiul de stejar secular din curtea 
mănăstirii? "Aşa îi îndeamnă spiritul de turmă. Altceva ce poţi să spui? Nici măcar 
nu este o tradiție, doar de câţiva ani se întâmplă acest lucru", spune o măicuţă de la 
Mănăstirea Dintr-un Lemn. 


Mai trist este că au început să înfigă bani chiar şi în lemnul bisericii vechi. Su- 
perstiţia are, se pare, pentru unii valoare mai mare decât un monument istoric de 
peste trei sute de ani. 





Mănăstirea Dintr-un Lemn - Prezentarea mănăstirii 


Situată la aproximativ 25 km sud de municipiul Râmnicu-Vâlcea şi la 12 km nord 
de Băbeni, pe valea Otăsăului, în comuna Frânceşti, separată prin dealurile vecine 
de mănăstirile Surpatele şi Govora, pitoreasca Mănăstire Dintr-un Lemn este o 
oază de pace şi de bucurie spirituală pentru toţi aceia care zăbovesc mai mult la 
adăpostul zidurilor ei. 


Potrivit unei vechi tradiţii locale, ar fi luat ființă în primele decenii ale secolului al 
XVI-lea, prin edificarea în acest loc a materialului unui singur stejar. Ea a fost 
ridicată în cinstea icoanei Maicii Domnului, icoană ce se păstrează şi azi în biserica 
de piatră a mănăstirii. În baza acestei tradiţii aşezarea monahală de aici poartă 
numele Dintr-un Lemn. 


Icoana Maicii Domnului de care este legată existenţa acestui sfânt aşezământ mo- 
nahal, este păstrată cu multă venerație în biserica mare. Documentele vremii şi 
pisania bisericii de zid, aflată deasupra intrării principale - care datează din anul 
1715, scrisă la porunca lui Ştefan Cantacuzino (1714-1716) - atestă pe Matei Basa- 
rab drept ctitorul acestei mănăstiri. 





Din punct de vedere arhitectonic biserica de zid este în plan triconc, cu altar 
octogonal, iar pronaosul se termină cu un pridvor pe stâlpi. Pe lângă icoana Sfintei 
Fecioare, de care este legat trecutul mănăstirii, se păstrează cele două policandre de 
la Şerban Cantacuzino şi doamna Marica Brâncoveanu, cele trei icoane mari împă- 
răteşti, precum şi alte 36 de icoane mai mici zugrăvite în anii 1833-1840 de 
Gheorghe Gherontie de la Hurezi. 


În 1715 Ştefan Cantacuzino restaurează în întregime clopotniţa mânăstirii, situată 
la intrarea în incinta principală şi Casa Domnească. Iconostasul, sculptat în lemn 
de tei, în 1814, este o veritabilă operă de artă ca şi multe din icoanele de lemn ce 
împodobesc bisericuţa în interior. 


Legenda „Icoanei făcătoare de minuni” de la Mănăstirea Dintr-un Lemn fascinează 
şi astăzi, atrăgând mii de credincioşi. Originea ei stârneşte şi astăzi curiozitatea şi 
interesul specialiştilor. 


Consemnări mai vechi, fac menţiunea că Ancuţa, fiica doamnei Chiajna, a adus 
icoana făcătoare de minuni de la Mănăstirea Motru. 


Cercetările efectuate în secolul XXI de către specialiştii în artă veche bisericească, 
asupra icoanei, au concluzionat că valorosul exemplar istoric şi de artă ar aparţine 
şcolii greceşti de pictură din secolul al IV-lea după Hristos şi că icoana ar fi pictată 
în mănăstirea Theotokos-Grecia. Alte păreri o plasează în a doua jumătate a 
secolului al XVI-lea, şi, în sfîrşit, după o altă ipoteză contemporană nouă, icoana 
ar fi fost pictată înainte de anul 1453, după un vechi model bizantin. Deşi 
incertitudinile n-au fost înlăturate, există totuşi o certitudine: icoana purtată cu 
cinste şi evlavie în spațiul şi timpul creştin ortodox românesc este un valoros 
exemplar de artă veche religioasă, poate o copie dintre cele mai vechi a imaginii 
Maicii Domnului zugrăvită de apostolul Luca. 


Și cum icoana nu întârzie să-şi dezvăluie tainele şi miracolele, la începutul 
mileniului III, cu ocazia lucrărilor de restaurare, după ce icoana a fost dezbrăcată 
de haina de argint cu care fusese îmbrăcată, în anul 1812, de marele vornic Radu 
Golescu, tatăl lui Dinicu şi bunicul fraților Goleşti, a lăsat să se vadă, pe revers, o 
altă pictură, necunoscută până acum cu înfăţişarea „Înfricoşatei Judecăţi”. 


Alăturarea celor două simboluri iconografice reprezintă, cel puţin până acum, un 
caz unic în iconografia bizantină, iar faptul că acest exemplar valoros al artei 





creştine se află pe pământ românesc, la Mănăstirea Dintr-un Lemn, nu face decât 
să sporească aura de sacralitate a aşezământului. 








Revenind la anexele mănăstirești, în cursul lucrărilor de restaurare s-au demolat 
fânarul şi anexele gospodăreşti din incinta a doua şi s-a ridicat casa pentru 
noaspeţi, cu parter şi etaj, s-a reparat trapeza şi bucătăria, s-a forat o fântână lângă 
cea existentă. Anexele gospodăreşti au fost mutate pe latura de nord a incintei a 
doua şi s-au intodus gaze naturale. La intrarea în ansamblul monahal s-a construit 
un frumos potal de lemn, în stil popular tradițional. Palatul domnesc a fost reparat 
de către Ministerul Culturii şi Cultelor, în anii 2004-2007. 


În cimitirul mănăstirii, din partea de vest a ansamblului monahal, se află biserica 
de lemn, ridicată pe la anii 1810-1814 de către Iancu, ginerele lui Grigore Soco- 
teanu, pe locul celei vechi din secolul al XVI-lea, atribuită Ancuţei, fiica doamnei 
Chiajna, fiind reparată în 1733, apoi, după cum am văzut, în 1814, după ce arsese 
„din întâmplare”. 


Restaurări ale bisericii de lemn, obiectiv reprezentativ al artei religioase a lemnului 
din veacul al XIX-lea, s-au făcut şi în anii din urmă, în prezent bisericuţa , umbrită 
de câţiva stejari falnici - posibil contemporani cu cei din veacurile ctitoriei celei 
dintâi - păstrându-se în condiţii bune. 


Icoanele vechi, pictate pe lemn, ce înlocuiesc pictura, şi catapeteasma din lemn 
sculptat, fac ca interesul credincioşilor pelerini la Mănăstirea Dintr-un lemn să se 
îndrepte, în mod deosebit, către aceasta. 


Chinovie de maici, fără a fi jucat un rol cultural deosebit, dar faptul că a fost 
ctitorită şi rectitorită de nume de referinţă ale istoriei naționale, şi marele avânt pe 
care l-a luat în secolul al XVIII-lea, a făcut ca aşezământul să adăpostească un 
valoros tezaur de artă feudală de factură religioasă, considerat a fi depăşit doar de 
cel al Hurezilor. 


Sursa: 


http://dintr-un-lemn.arhiepiscopiaramnicului.ro/prezentarea-manastirii/manastirea- 
dintr-un-lemn 





Teodor Danalache - Mănăstirea Dintr-un Lemn 


Mănăstirea Dintr-un Lemn este situată la aproximativ 25 de kilometri sud de 
municipiul Râmnicu Vâlcea şi la 12 kilometri nord de Băbeni, pe valea Otasaului, 
în comuna Frâncești. 


Cea mai veche mărturie despre mănăstire a fost consemnată în scris de diaconul 
Paul de Alep, care l-a însoţit pe patriarhul Macarie al Antiohiei în călătoriile 
acestuia prin Țările Româneşti între anii 1653-1658. EI susţine că un călugăr ar fi 
găsit o icoană a Maicii Domnului în scorbura unui stejar secular. În acel moment el 
ar fi auzit o voce ce l-ar fi îndemnat să zidească o mănăstire din trunchiul acelui 
copac. 


Potrivit unei vechi tradiţii locale, ar fi luat fiinţă în primele decenii ale secolului al 
XVI-lea, prin edificarea în acest loc a materialului unui singur stejar. Ea a fost 
ridicată în cinstea icoanei Maicii Domnului, icoana ce se păstrează şi azi în biserica 
de piatră a mănăstirii. În baza acestei tradiţii aşezarea monahala de aici poartă 
numele Dintr-un Lemn. 














Mitropolitul Ungrovlahiei, Neofit Cretanul, cercetând mănăstirea la 29 iulie 1745 | 
scria: un cioban cu numele Radu, în timpul lui Alexandru Voda (1568-1577), a | 
visat icoana Maicii Domnului despre care aminteşte Paul de Alep şi, tăind stejarul | 
în care a fost găsită icoana, a făcut din lemnul lui o bisericuţă, numită din această 
pricină Dintr-un Lemn. 


Cam acelaşi lucru afirmă în anul 1842 şi poetul Grigore Alexandrescu. Existenţa 
stejarilor seculari, precum şi a icoanei, se constituie astăzi în probe de necontestat | 
pentru adevărurile consacrate în legendă. 





Construită chiar pe locul stejarului purtător de icoană, după toate probabilitățile pe 
la mijlocul secolului al XVI-lea, bisericuţa din lemn este lucrată din bârne groase, 
încheiate în coada de rândunică. Are o formă dreptunghiulară, cu absida altarului 
decroşată, cu o lungime totală de 13 metri, o lăţime de 5.50 metri şi o înălțime de 
aproximativ 4 metri. Este înconjurată la exterior de un brâu în torsadă, săpat în 
grosimea lemnului, cu un pridvor deschis, fără turlă. 





Iconostasul, sculptat în lemn de tei, în anul 1814, este o veritabilă operă de artă ca 
şi multe din icoanele de lemn ce împodobesc bisericuţa în interior. Icoana Maicii 
Domnului de care este legată existenţa acestui sfânt aşezământ monahal, este păs- 
trată cu multă venerație în biserica mare. 





Icoana are dimensiuni impresionante, fiind înaltă de 1.50 metri şi lată de 1.10 
metri. În anul 1929, Andrei Grăbar de la Universitatea din Strasbourg a vizitat 


mănăstirea şi, studiind icoana, a identificat-o ca fiind pictată în secolul IV la 
mănăstirea Theothokos din Grecia, după un model care se spune că ar fi aparținut 
apostolului Luca, cel care a pictat-o pentru prima dată pe Fecioara Maria. 


Conform tradiţiei, în lume se mai păstrează trei exemplare asemenea celei de la 
Dintr-un Lemn. 


Profesorul I.D.Ştefănescu afirmă însă că icoana a fost zugrăvită abia în a doua 
jumătate a secolului al XVI-lea. 


Conform lui A.M.Muzicescu icoana ar fi lucrată înainte de 1453, la Bizanţ sau la 
Muntele Athos, folosindu-se un model mai vechi. Cea din urmă ipoteză este şi cea 
mai plauzibilă, dar modul în care icoana a ajuns la noi rămâne necunoscut. 





Începuturile Mănăstirii Dintr-un Lemn sunt legate, aşa cum am văzut, de unele 
tradiții sau legende care conservă fără îndoială o parte din adevăr. Primul do- 
cument în care apare numele aşezământului monahal de aici poartă dată de 20 
aprile 1635. 

Intr-o altă mărturie scrisă la data de 27 noiembrie 1640, Matei Basarab spune că a 
zidit mănăstirea - de isnoavă de-ntemei. EI o înşiră printre mănăstirile pe care le-a 
întemeiat. 





Pisania bisericii de zid, aflată deasupra intrării principale, care datează din anul 
1715, scrisă la porunca lui Ştefan Cantacuzino (1714-1716), confirmă cele aflate 
din documentul din 1640 şi anume: faptul că biserica de zid a fost construită de 


Matei Basarab. De fapt şi pomelnicul mănăstirii, scris de Dionisie, eclesiarhul 
Mitropoliei de Bucureşti la anul 1804, după cel din anul 1715, la fila numărul şase 
îl atestă ca ctitor pe Matei Basarab. 





Tot cu Matei Basarab începe şi pomelnicul din anul 1845 scris de Gheorghe 
Gherontie de la Hurezi, document în original, aflat în colecția mănăstirii. Cu toate 
acestea, Paul de Alep, care vizitează mănăstirea, după cum am consemnat mai sus, 
în decursul anilor 1653-1658, deci la aproximativ 20 de ani după întemeierea 
bisericii de piatră, adaugă la cele consemnate de tradiţia locală şi de documentele 
scrise până atunci că mănăstirea este ctitoria unui mare spătar şi boier contemporan 
cu Matei Basarab. 





La cele confirmate de Paul Alep şi în baza unor documente mai recente, Radu 
Creteanu afimă că - autorul celei de a doua etape constructive a mănăstirii Dintr-un 
Lemn, a complexului edificiilor din piatră din care face parte şi biserica din zid, nu 
poate fi altul decât însuşi Preda Brâncoveanu, fost mare spătar şi mare culcer, mare 
vornic, viitor ban. 


Faptul că unele documente îl atestă pe Matei Basarab ca fiind ctitorul bisericii de 
piatră, iar altele pe Preda Brâncoveanu, nu trebuie să deruteze pe cercetător. Este 
posibil ca la această construcţie să participe atât domnitorul, cât şi ruda sa, marele 
boier Preda Brâncoveanu. Acest fapt e confirmat de tabloul ctitorilor din pro- 
naosul bisericii din piatră. 

RE E === 


Biserica de azi prezintă în linii generale arhitectura lui Matei Basarab. Din punct 
de vedere arhitectonic biserica de zid este în plan triconc, cu altar octogonal, iar 
pronaosul se termină cu un pridvor pe stâlpi. 


Pe lângă icoana Sfintei Fecioare, de care este legat trecutul mănăstirii, se păstrează 
cele două policandre de la Şerban Cantacuzino şi doamna Marica Brâncoveanu, 
cele trei icoane mari împărăteşti, precum şi alte 36 de icoane mai mici zugrăvite în 
anii 1833-1840 de Gheorghe Gherontie de la Hurezi. 





In 1715 Ştefan Cantacuzino restaurează în întregime clopotnița mănăstirii, situată 
la intrarea în incinta principală şi Casa Domnească. 


După restaurarea din 1938-1940, făcută de Ministerul Aerului şi Marinei, acest an- 
samblu monahal a devenit în mod simbolic altar de închinare pentru aviatori şi 
marinari. 





Pr. Constantin Olariu - Mănăstirea Dintr-un Lemn - arc peste timp 


04 decembrie 2017 


Situată la aproximativ 25 km sud de municipiul Râmnicu Vâlcea şi la 12 km nord 
de Băbeni, pe valea Otăsăului, în comuna Frânceşti, separată prin dealurile vecine 
de mănăstirile Surpatele şi Govora, pitoreasca Mănăstire Dintr-un Lemn este o 
oază de pace şi de bucurie spirituală pentru toţi aceia care zăbovesc mai mult la 
adăpostul zidurilor ei. 


Potrivit unei vechi tradiţii locale, ar fi luat fiinţă în primele decenii ale secolului al 
XVI-lea, prin edificarea în acest loc a materialului unui singur stejar. Ea a fost ridi- 
cată în cinstea icoanei Maicii Domnului, care se păstrează şi azi în biserica de 






































































































































piatră a mănăstirii. In baza acestei tradiţii, aşezarea monahală de aici poartă numele 
Dintr-un Lemn. 

Icoana Maicii Domnului de care este legată existenţa acestui sfânt aşezământ 
monahal este păstrată cu multă venerație în biserica mare. Documentele vremii şi 
pisania bisericii de zid, aflată deasupra intrării principale - care datează din anul 
1715, scrisă la porunca lui Ştefan Cantacuzino (1714-1716) - atestă pe Matei 
Basarab drept ctitorul acestei mănăstiri. Din punct de vedere arhitectonic, biserica 
de zid este în plan triconc, cu Altar octogonal, iar pronaosul se termină cu un 
pridvor pe stâlpi. 


Pe lângă icoana Sfintei Fecioare, de care este legat trecutul mănăstirii, se păstrează 
cele două policandre de la Şerban Cantacuzino şi doamna Marica Brâncoveanu, 
cele trei icoane mari împărăteşti, precum şi alte 36 de icoane mai mici zugrăvite în 
anii 1833-1840 de Gheorghe Gherontie de la Hurezi. În 1715, Ştefan Cantacuzino 
restaurează în întregime clopotnița mănăstirii, situată la intrarea în incinta 
principală şi Casa Domnească. Iconostasul, sculptat în lemn de tei, în 1814, este o 
veritabilă operă de artă, ca şi multe dintre icoanele de lemn ce împodobesc 
bisericuţa în interior. 

Legenda icoanei făcătoare de minuni 

Legenda icoanei făcătoare de minuni de la Mănăstirea Din-tr-un Lemn fascinează 
şi astăzi, atrăgând mii de credincioşi. Originea ei stârneşte şi astăzi curiozitatea şi 
interesul specialiştilor. 


Consemnări mai vechi fac menţiunea că Ancuţa, fiica doamnei Chiajna, a adus 
icoana făcătoare de minuni de la Mănăstirea Motru. 


Cercetările efectuate în secolul XXI de către specialiştii în artă veche bisericească, 
asupra icoanei, au concluzionat că valorosul exemplar istoric şi de artă ar aparţine 
şcolii greceşti de pictură din secolul al IV-lea după Hristos şi că icoana ar fi pictată 
în Mănăstirea Theotokos - Grecia. Alte păreri o plasează în a doua jumătate a 
secolului al XVI-lea şi, în sfârşit, după o altă ipoteză contemporană nouă, icoana ar 
fi fost pictată înainte de anul 1453, după un vechi model bizantin. 


Deşi incertitudinile n-au fost înlăturate, există totuşi o certitudine: icoana purtată 
cu cinste şi evlavie în spaţiul şi timpul creştin ortodox românesc este un valoros 


























































































































exemplar de artă veche religioasă, poate o copie dintre cele mai vechi a imaginii 
Maicii Domnului zugrăvită de apostolul Luca. 


Și cum icoana nu întârzie să-şi dezvăluie tainele şi miracolele, la începutul 
mileniului III, cu ocazia lucrărilor de restaurare, după ce icoana a fost dezbrăcată 
de haina de argint cu care fusese îmbrăcată, în anul 1812, de marele vornic Radu 
Golescu, tatăl lui Dinicu şi bunicul fraților Goleşti, a lăsat să se vadă, pe revers, o 
altă pictură, necunoscută până acum, cu înfăţişarea „Înfricoşatei Judecăţi”. 


Alăturarea celor două simboluri iconografice reprezintă, cel puţin până acum, un 
caz unic în iconografia bizantină, iar faptul că acest exemplar valoros al artei 
creştine se află pe pământ românesc, la Mănăstirea Dintr-un Lemn, nu face decât 
să sporească aura de sacralitate a aşezământului. 


Alte obiecte de patrimoniu 


Revenind la anexele mănăstireşti, în cursul lucrărilor de restaurare s-au demolat 
fânarul şi anexele gospodăreşti din incinta a doua şi s-a ridicat casa pentru oaspeţi, 
cu parter şi etaj, s-au reparat trapeza şi bucătăria, s-a forat o fântână lângă cea 





existentă. Anexele gospodăreşti au fost mutate pe latura de nord a incintei a doua şi 
s-au introdus gaze naturale. La intrarea în ansamblul monahal s-a construit un 
frumos portal de lemn, în stil popular tradiţional. Palatul domnesc a fost reparat de 
către Ministerul Culturii şi Cultelor, în anii 2004- 2007. 


În cimitirul mănăstirii, din partea de vest a ansamblului monahal, se află biserica 
de lemn, ridicată pe la anii 1810- 1814 de către Iancu, ginerele lui Grigore 
Socoteanu, pe locul celei vechi din secolul al XVI-lea, atribuită Ancuţei, fiica 
doamnei Chiajna, fiind reparată în 1733, apoi, după cum am văzut, în 1814, după 
ce arsese „din întâmplare”. 


Restaurări ale bisericii de lemn, obiectiv reprezentativ al artei religioase a lemnului 
din veacul al XIX-lea, s-au făcut şi în anii din urmă, în prezent bisericuţa, umbrită 
de câţiva stejari falnici - posibil contemporani cu cei din veacurile ctitoriei celei 
dintâi -, păstrându-se în condiții bune. 


Icoanele vechi, pictate pe lemn, ce înlocuiesc pictura, şi catapeteasma din lemn 
sculptat, fac ca interesul credincioşilor pelerini la Mănăstirea Dintr-un Lemn să se 
îndrepte, în mod deosebit, către aceasta. Chinovie de maici, fără a fi jucat un rol 
cultural deosebit, dar faptul că a fost ctitorită şi rectitorită de nume de referinţă ale 


istoriei naţionale, şi marele avânt pe care l-a luat în secolul al XVIII-lea, a făcut ca 
aşezământul să adăpostească un valoros tezaur de artă feudală de factură religioasă, 
considerat a fi depăşit doar de cel al Hurezilor. 





Ştefan Popa - Mănăstirea Dintr-un Lemn, poartă spre Rai 


06 noiembrie 2010 


Potrivit unei vechi legende, Mănăstirea Dintr-un Lemn ar fi luat fiinţă în primele 
decenii ale secolului al XVI-lea prin ridicarea în acest loc a unei bisericuțe din 
materialul unui "singur lemn - un bătrân şi falnic stejar”, "bisericuţă ridicată în 
cinsteailcoanei Maicii Domnului, icoană ce se păstrează şi acum în biserica de 
piatră a acestei mănăstiri". În baza acestei tradiţii, aşezarea monahală din Episcopia 
Râmnicului poartă denumirea de Mănăstirea Dintr-un Lemn. 


Grupul nostru de credincioşi din Liga Acriană Română, filiala Cluj, a pornit în 
pelerinaj la această frumoasă, grandioasă şi misterioasă mănăstire, la începutul 
lunii septembrie, zi în care razele soarelui au rămas captive printre norii văzduhului 
ai căror picuri de ploaie urmau să primenească natura în aşteptarea sărbătorii 
Naşterea Maicii Domnului. 


După câteva ore de şerpuit cu microbuzul într-un trafic sufocat de realitatea luptei 
cotidiene, dar şi ale pregătirilor de sărbătoare, ajungem la destinație. Intrăm pe 
aleea asfaltată care duce la poarta mănăstirii şi care are de-o parte şi de alta sălcii 
pletoase. Şoferul opreşte maşina chiar lângă ancora maritimă şi aripa unui avion, 
semn că această mănăstire este închinată şi eroilor aviatori şi marinarilor. În cursul 




































































| 
anului, la această sfântă mănăstire vin mulţi aviatori, şi marinari pentru rugăciune, | 
meditaţie şi binecuvântare. | 

















Sub semnul aviatorilor şi marinarilor 


De altfel, unul dintre ctitorii importanţi ai acestui lăcaş de închinare este generalul- 
locotenent Paul Teodorescu, fost ministru al aerului şi marinei în perioada 1938- 
1940. Drept recunoştinţă, el a fost înmormântat în incinta mănăstirii, în cimitirul de | 
lângă bisericuţa din lemn. | 


O lume tainică 























Chiar la intrare, ne întâmpină turla mănăstirii, în spatele căreia ni se descoperă 
biserica zveltă, albă şi mândră, în toată splendoarea ei. Aici se ţin slujbele bise- 
riceşti, culminând cu dumnezeiasca Sfântă Liturghie, aici se înalță imnuri şi cântări 
bizantine din glasurile tinerelor înveşmântate în negru. Măicuţele de aici poartă 
necontenit, dar nu cu uşurinţă, firul rugăciunilor de zi şi de noapte şi priveghează 
candelele sfinte, aprinse cu câteva sute de ani în urmă. Înaintăm cu paşi sfioşi spre 
interiorul mănăstirii. 


Pe de o parte, frumuseţea bisericii, ordinea, curăţenia, eleganța, pe de altă parte, 
frumuseţea naturii înconjurătoare, liniştea tainică şi apăsătoare, dar bucurătoare 
pentru suflet, toate ne dau fiorul unei înalte trăiri spirituale. Odată pătruns în 
incinta mănăstirii, străinul n-ar bănui că în această cetate împodobită cu flori de 
toate culorile, cu o stare de spirit caracteristică rigorii şi ascultării, se găsesc fiinţe 





care priveghează într-o necontenită împletire a muncii cu rugăciunea şi că albe sunt 
nopţile lor în timp ce toaca înconjoară biserica. 


Primire duhovnicească 


Am fost întâmpinați de prea cuvioasa maică stareță, stavrofora Emanuela Oprea, 
alături de un sobor de maici. "Bine aţi venit cu pace!", spune maica, iar noi abia 
desluşim cuvintele, copleşiți de emoția revederi. Vizităm împreună cu maica 
stareță şi cu sora Sofia, care este ghidul mănăstirii, bisericuţa de lemn, biserica de 
piatră, muzeul, Casa Domnească, precum şi minunata seră a mănăstirii, menită să 
aprovizioneze cu legume proaspete bucătăria, aproape în tot timpul anului. 


Apoi, ne închinăm la icoana făcătoare de minuni a Maicii Domnului, unică în 
România, după care urmează clipe de meditaţie şi rugăciune. P 


urtăm o discuţie cu maica stareță, care are bunăvoința să ne pună la curent cu 
evenimentele mai importante ce au avut loc în anul acesta, cu realizările şi 
greutățile mănăstirii, de faptul că s-au obţinut aprobările şi fondurile necesare 
pentru începerea construcţiei unei noi biserici şi că a avut loc sfinţirea de Înalt prea 
sfințitul Gherasim, arhiepiscopul Râmnicului, a locului unde urmează să se ridice 
biserica. 


Muncă şi rugăciune, bucurii duhovniceşti 


Mănăstirea a fost binecuvântată cu frumoase realizări. Organizarea colecției de 
obiecte vechi bisericeşti, iluminarea electrică a întregului ansamblu, introducerea 
apei curente, lucrări de restaurare şi consolidare a edificiilor, casa de oaspeţi, înce- 
perea construcției noii biserici sunt doar câteva dintre activităţile importante, din 
ultimii ani, desfăşurate la Mănăstirea Dintr-un Lemn. 


Obştea mănăstirii împarte, astfel, întreaga viață monahală între rugăciune şi 
misiune, între linişte şi ascultare, între supraveghere, laudă, mustrare (dacă este ca- 
zul) şi călăuzirea credincioşilor pe calea mântuirii. 


"Aşteptăm totdeauna cu nerăbdare, bucurie şi nădejde sărbătorirea hramului 
mănăstirii noastre, Naşterea Maicii Domnului. Suntem pregătite şi aşteptăm 
pelerini din toată ţara. Bucuria noastră cea mare a fost în postul Adormirii Maicii 
Domnului, când au îmbrăcat, cu nădejdea mântuirii, haina îngerescului chip două 
surori din cadrul obştii noastre”, spune maica stareță. 





La plecare luăm cuvânt de folos de la maica stareță şi binecuvântare de la prea 
cuviosul arhimandrit doctor Chesarie Gheorghescu şi de la părintele protosinghel 
Ghenadie Gogu, duhovnicii mănăstirii. 


Vocaţie şi dăruire 


Măicuţele Mănăstirii Dintr-un Lemn, păzind cu sfinţenie îndătinatele pravile, 
trăiesc ca într-o familie în care sălăşluieşte duhul comuniunii. Urmând Tradiţia 
ortodoxă, maicile de aici îmbină munca fizică la diferite ascultări cu trăirea 
duhovnicească, precum şi cu truda culturală. 


Astfel, după o activitate asiduă de cercetări, căutări şi descoperiri a izvoarelor şi 
surselor istorice din arhiva mănăstirii şi a episcopiei, două surori rasofore licenţiate 
în teologie - Vasilica-Loredana Fuioagă şi Sofia Barac - sub coordonarea maicii 
stareţe au reuşit să alcătuiască o monumentală lucrare: "Monografia Mănăstirii 
Dintr-un Lemn". Prin această carte ni se descoperă lucrarea Duhului Sfânt de-a 
lungul evoluţiei acestui "mărgăritar al Cerurilor Oltului”, sub semnul eshato- 
logicului, în drumul către veşnicie. 





Mănăstirea Dintr-un Lemn - Mănăstire de maici 

Adresa: Frâncești, jud. Vâlcea, România 
Telefon: 0250.762756 
Anul înființării: 1635 
Ctitor: Preda Brâncoveanu, Matei Basarab 
Hram: Naşterea Maicii Domnului (8 septembrie) 
Cum ajung: Mănăstirea Dintr-un Lemn este situată la: 26 km de Horezu, 26 km 
de Râmnicu Vâlcea, 57 km de Curtea de Argeş, 93 km de Târgu-Jiu, 77 km de 
Piteşti, 126 km de Sibiu, 189 km de București. 
Acces rutier: - pe Al Bucureşti - Pitești, DN7 Piteşti - Râmnicu Vâlcea, DN64 
Râmnicu Vâlcea - Băbeni, DJ] 646 Băbeni - Frânceşti, DJ646B Frâncești - 
Mănăstirea Dintr-un Lemn; 
- pe DN67 Târgu Jiu - Horezu - Pietrari - DJ646B - Moşteni - 

Mănăstirea Dintr-un Lemn; 

- pe DN7 Sibiu - Râmnicu Vâlcea, DN64 Râmnicu Vâlcea - Băbeni, DJ646 
Băbeni - Frâncești, DJ646B Frâncești - Mănăstirea Dintr-un Lemn. 


Acces feroviar: Pe linia ferată Piatra Olt-Râmnicu Vâlcea şi se coboară în gara 
Băbeni. Din Băbeni, cu autobuzul de Horezu sau cu ocazii, se merge până în satul 


Frâncești, de unde până la mănăstire mai sunt 3 km de şosea asfaltată. 


Cazare: Se găsește cazare atât în cadrul mănăstirii cât şi în împrejurimi. 





Reprezentativ: Legenda spune că un călugăr a găsit într-o scorbură a unui stejar 
secular icoana Maicii Domnului. Mai spune că acesta a auzit o voce care l-a 
îndemnat să construiască în acel loc o biserică din acel stejar secular. Biserica a 
fost ridicată în cinstea icoanei găsite a Maicii Domnului, icoană ce se păstrează şi 
azi în biserica de piatră a mânăstirii, o icoană de dimensiuni impresionante, 1,5 m 
înălțime cu 1 m lăţime. În baza acestei tradiţii, aşezarea monahală de aici poartă 
numele Dintr-un Lemn. 


În apropiere: Mănăstirea Dintr-un Lemn se află la o distanţă de: 4 km de 
Mănăstirea SURPATELE, 18 km de Mănăstirea GOVORA, 24 km de Salina 
OCNELE MARI, 27 km de Mănăstirea HOREZU, 27 km de Mănăstirea BIS- 
TRIȚA - Vâlcea, 32 km de Mănăstirea ARNOTA, 49 km de Schitul OSTROV, 50 
km de Mănăstirea POLOVRAGI, 51 km de Peștera POLOVRAGI, 53 km de 
Mănăstirea COZIA, 56 km de Mănăstirea TURNU, 61 km de Mănăstirea 
CURTEA DE ARGEŞ, 94 km de Ansamblul C. BRÂNCUȘI-Tg. Jiu. 


Descriere: 

Începuturile Mănăstirii Dintr-un Lemn sunt legate de unele tradiţii sau legende care 
conservă fără îndoială o parte din adevăr. Primul document în care apare numele 
aşezământului monahal poartă data de 20 aprilie 1635. 

Clopotnița din zid este construită în estul bisericii în stil brâncovenesc, încadrată pe 
dreapta şi pe stânga de clădiri în care locuiesc măicuţele. Pe sub gangul ei, 
credincioșii intră în incinta superioară a mănăstirii. Este acoperită cu șindrilă. 

In incinta superioară, la nord de biserica mare, se află palatul stăreţiei care datează 
din 1715, construit în stil brâncovenesc. 


Intr-o mărturie scrisă la data de 27 noiembrie 1640, Matei Basarab spune că a zidit 
mănăstirea și o înșiră printre mănăstirile pe care le-a întemeiat. 


Pisania bisericii de zid, aflată deasupra intrării principale, datează din anul 1715 şi 
a fost scrisă la porunca lui Ștefan Cantacuzino (1714-1716), confirmă cele aflate 
din documentul din 1640 și anume: faptul că biserica de zid a fost construită de 
Matei Basarab. 

Faptul că unele documente îl atestă pe Matei Basarab ca fiind ctitorul bisericii de 
piatră iar altele pe Preda Brâncoveanu nu trebuie să îl deruteze pe cercetător. Este 
posibil ca la această construcție să participe atât domnitorul cât şi ruda sa, boierul 
Preda Brâncoveanu. Acest fapt e confirmat de tabloul ctitorilor din pronaosul 
bisericii. 

Pictura bisericii mari este executată în stil românesc de tradiţie bizantină. 


Prima pictură îi are ca autori pe meșterii zugravi Constantinos şi loan în anul 1684. 
A fost restaurată prima oară în anul 1715, în vremea lui Ștefan Cantacuzino care, 
prin mai multe lucrări successive, a înfrumusețat biserica. Din pictura anului 1684 
se păstrează numai chipul Maicii Domnului, care este deasupra pisaniei, la intrarea 
în pronaos. 


In altar şi naos este păstrată şi în prezent pictura din 1715, care se află în bună stare 
de conservare, dar în pronaos și în pridvor pictura a fost restaurată în 1841, 
pierzând din valoarea ei artistică originală. 


Chipul Maicii Domnului, care este deasupra pisaniei, la intrarea în pronaos 




















Sfânta icoană a Maicii Domnului are dimensiuni impresionante, fiind înaltă de 1,50 
m şi lată de 1,10 m. În anul 1929, Andrei Grabar de la Universitatea din Strasbourg 
a vizitat mănăstirea şi, studiind icoana, a identificat-o ca fiind pictată în sec. al IV- 
lea la mănăstirea Theothokos din Grecia, după un model care se spune că ar fi 
aparținut apostolului Luca, cel care a pictat-o pentru prima dată pe Fecioara Maria. 
Conform tradiţiei, în lume se mai păstrează trei exemplare asemenea celei de la 
Dintr-un Lemn. 


Profesorul I.D.Ștefănescu afirmă însă că icoana a fost zugrăvită abia în a doua 
jumătate a sec. al XVI-lea. 


Conform lui A.M.Muzicescu, icoana ar fi lucrată înainte de 1453, la Bizanţ sau la 
Muntele Athos, folosindu-se un model mai vechi. Cea din urmă ipoteză este şi cea 
mai plauzibilă, dar modul în care icoana a ajuns la noi rămâne necunoscut. 

Această icoană care este făcătoare de minuni, păstrată cu multă venerație, repre- 
zintă cel mai valoros obiect istoric şi de artă al mănăstirii. 


In faţa bisericii de piatră nişte scări te îndeamnă să le urci spre a face cunoştinţă cu 
minunea duhovnicească a sfintei bisericuțe Dintr-un Lemn. 

Construită chiar pe locul stejarului purtător de icoană, după toate probabilitățile, pe 
la mijlocul secolului al XVI-lea, bisericuța din lemn este lucrată din bârne groase, 
încheiate în coadă de rândunică. Are o formă dreptunghiulară, cu absida altarului 
decroşată, cu o lungime totală de 13 metri, o laţime de 5.50 metri şi o înălțime de 
aproximativ 4 metri. Este înconjurată la exterior de un brâu în torsadă, săpat în 
grosimea lemnului, cu un pridvor deschis, fără turlă. 

Iconostasul, sculptat în lemn de tei, în anul 1814, este o veritabilă operă de artă ca 
şi multe din icoanele de lemn ce împodobesc bisericuţa în interior. Icoana Maicii 





Domnului de care este legată existența acestui sfânt aşezământ monahal, este 
păstrată cu multă venerație în biserica mare. 

În prezent, la Mănăstirea Dintr-un Lemn, în partea de nord a vechiului zid împrej- 
muitor, pentru acoperirea nevoilor de închinare a unui tot mai sporit număr de 
credincioşi care vin la mănăstire, şi pentru protejarea vechiului lăcaş, s-a pus piatra 
de temelie a unei noi biserici mai mare din cărămidă. 


Mănăstirea deține o colecţie valoroasă de vechi obiecte bisericești, cărți de ritual, 
printre care o Evanghelie din timpul lui Constantin Brâncoveanu şi o Cazanie din 
anul 1857, o colecție de icoane, printre care se remarcă, în mod deosebit, icoana 
veche, făcătoare de minuni a Maicii Domnului. 


Sursa: 
https://destinatiidevacanta.blogspot.com/2012/12/manastirea-dintr-un-lemn.html 





Mănăstirea Dintr-un Lemn adăposteşte una dintre icoanele făcătoare de 
minuni din România 


Doar întâmplarea a făcut să ajungem la această mânăstire şi ne-am bucurat nespus 
de mult, deoarece este unică în felul ei şi adăposteşte icoana Maicii Domnului 
făcătoare de minuni. 


Mănăstirea Dintr-un Lemn se află în judeţul Vâlcea, în comuna Frâncești, satul 
Dezrobiţi, la cca 25 de kilometri de Râmnicu Vâlcea. Ansamblul monahal este 
format din Biserica din piatră, Biserica veche Dintr-un lemn, chiliile de maici şi 
Biserica nouă care poartă hramul Naşterii Maicii Domnului. 


Inainte de a intra în perimetrul mănăstirii, chiar în curtea exterioară a acesteia, am 
rămas intrigată de niște monumente cărora nu le găseam explicația: o ancoră din 
fier negru, un monument din marmură cu o elice albastră și o cruce. 


Nedumerirea mea ivită de prezenţa acestor simboluri a fost spulberată atunci când 
am aflat că în perioada 1938-1940, acest lăcaş monahal, ctitorie a Basarabilor şi 
Cantacuzinilor, a fost restaurat de Ministerul Aerului și Marinei de atunci, 
devenind simbolic “altar de închinare pentru aviatori şi marinari”, astfel că aceste 
monumente sunt ridicate în cinstea celor căzuţi la datorie. 

In prima curte interioară se află şi o fântână care adăposteşte sub micuțul acoperiş 
o icoană cu Maica Domnului şi Pruncul. 


Clopotnița a fost restaurată în anul 1715 de către Ștefan Cantacuzino și se 
aseamănă cu cea de la Mănăstirea Hurezi. Trecând pe sub ea ajungem la stejarul 
secular şi bisericuţa dintr-un lemn. 

În a doua curte interioară se înalță Biserica din piatră, monument istoric din 
secolele XVII-XVIII, bogat şi interesant ornamentată cu motive geometrice şi 
rozete, pe care nu le-am întâlnit la alte biserici, arhitectura acesteia purtând 
amprenta lui Matei Basarab. 


În etajul superior al bisericii, imediat sub streaşina acoperișului, se poate zări un 
brâu format din dinți zimţaţi ieşiţi în relief, cunoscuţi sub denumirea de “dinți de 
fierăstrău”, de culoare verde, galbenă şi albastră, intercalați de alte brâuri de 
aceleaşi culori, care fac o notă distinctivă de restul decorațiunilor, adevărate 
arabescuri, care m-au pus pe gânduri încercând să găsesc semnificația unei alte 
lumi. Motivele florale se îmbină armonios cu celelalte elemente prezente. 

Picturile din pridvor care datează din anul 1715, restaurate în anul 1841 surprind 
câteva scene biblice. Biserica este înfrumuseţată de icoane executate de iconarul 
Mănăstirii Hurezi. Catapeteasma bisericii este una monumentală, icoanele fiind 
despărțite de adevărate coloane care o susţin. 


Ceea ce m-a mai surprins la această biserică au fost icoanele împărăteşti de mărimi 
impresionante (1.50 m/1.10 m), de cea a Maicii Domnului fiind legată istoria 
Mănăstirii Dintr-un lemn. Aceasta este îmbrăcată în argint şi securizată într-o 
casetă transparentă, aidoma cu a altor opere de mare valoare din lume. 


Se spune despre chipul Maicii Domnului că ar fi pictat după modelul lăsat de 
Sfântul apostol Luca şi că icoana ar fi fost pictată în secolul IV, la Mănăstirea 
Theothokos din Grecia. Totodată, se pare că doar trei icoane asemănătoare mai 
sunt în lume. Totuşi, despre această icoană circulă mai multe legende şi nu se ştie 
exact cum a ajuns la noi în ţară. 


Cadrul natural care înconjoară această biserică este deosebit, prin vegetația bogată 
formată inclusiv din pomi pitici fructiferi. 


Ca să ajungem, însă, şi la Biserica Dintr-un Lemn, cea care da numele acestui 


ansamblu monahal, am trecut pe sub o altă cupolă spre stejarul secular şi am urcat 
nişte trepte din piatră cubică, întâlnind în cale, pe partea stângă, un ansamblu care 
mi-a adus aminte de Masa Tăcerii a lui Constantin Brâncuși. La capătul scărilor se 
află curtea micii biserici din lemn, care adăposteşte şi un cimitir, fundaţia bisericii 
fiind din piatră. 


La Mănăstirea Dintr-un Lemn, sunt îngropaţi doamna Maria, soția voievodului 
Şerban Cantacuzino şi Gheorghie Cantacuzino Basarab, fiul acestora. 

Legenda spune că numele bisericii provine de la faptul că a fost executată din 
lemnul provenit de la un singur stejar, la începutul secolului al XVI-lea, care a 
dezvăluit unui călugăr sau cioban ce trecea pe acolo, o icoană a Maicii Domnului 
chiar în scorbura acestuia, icoană ce se află în Biserica din Piatră (Zid). 


Bârnele groase din lemn care formează biserica sunt încheiate în coadă de rân- 
dunică, iar catapeteasma, cu o vechime de cca 200 de ani, este sculptată în lemn de 
tei, şi este formată din casete ce încastrează icoane care reprezintă scene biblice, în 
planul superior fiind decorată cu două animale fantasmagorice care flanchează o 
cruce, însă nu mi-am dat seama ce a vrut să reprezinte această simbioză de ele- 
mente simbolice. 


Impresionantă nu este numai catapeteasma, dar şi icoanele cu sfinţii care parcă te 
privesc în ochi, încercând să afle ceea ce te-a adus în aceste locuri sfinte. 


Mănăstirea Dintr-un Lemn surprinde prin bogăția arhitecturală şi simbolistică, dar 
şi prin cadrul natural de o frumuseţe aparte în care se află. 

De reținut: 
= Cum ajungi: dinspre Bucureşti spre Râmnicu Vâlcea, pe drumul ce duce spre 
comuna Păusesti se ajunge la un pod care trece peste răul Otasau, iar pe 
partea dreaptă se ajunge la Mănăstire 
Fotografiatul este interzis în interior 


Sursa: 
http://povestidecalatorie.ro/manastirea-dintr-un-lemn-adaposteste-una-dintre-icoanele- 
facatoare-de-minuni-din-romania/ 





Orthodoxwiki - Mănăstirea Dintr-un Lemn 


Mănăstirea Dintr-un Lemn este o mănăstire de maici din Arhiepiscopia Râmni- 
cului. Întemeiată în a doua jumătate a secolului al XVI-lea, mănăstirea este 
monument istoric cu cod LMI VL-II-a-A-09742, sub denumirea Mănăstirea "Dintr- 
un Lemn". 


Aşezare 


Situată la aproximativ 26 km sud de Râmnicu Vâlcea şi la 9 km, mai sus (la nord) 
de com. Băbeni-Bistriţa, pe valea Otăsăului, în comuna Frâncești, separată prin 
dealurile vecine de mănăstirile Surpatele şi Govora, pitoreasca Mănăstire „Dintr-un 
Lemn” încântă ochiul trecătorului şi revarsă o deosebită bucurie şi pace în sufletele 
care, căutând să cunoască frumusețile naturii şi tezaurul spiritualității creștine 
românești, zăbovesc mai mult la adăpostul zidurilor ei. 


Vegetaţia abundentă de pe cele patru terase diferite pe care este aşezată mănăstirea, 
aleile de flori, ordinea şi curăţenia - menținute de maici şi surori - sunt ca- 
racteristice pentru ansamblul monahal de la Dintr-un Lemn. Sălciuile pletoase, care 
străjuiesc intrarea principală, turlele clopotniței şi ale bisericii mari, care printre 
brazi şi sălcii se avântă către cer, magnoliile şi merișorul din curțile interioare, 
lămâui şi daturile, care parfumează văzduhul, cei cinci stejari seculari - monumente 
ale naturii - toate acestea creează o atmosferă de reculegere şi te transpun în epoci 
diferite ale trecutului strămoșesc. 


Mărturiile tradiției 





Ca și în cazul altor aşezări religioase de la noi, începuturile Mănăstirii Dintr-un 
Lemn sunt legate de unele tradiţii sau legende, care, desigur, poartă în ele o bună 
parte de adevăr istoric. 


Cea mai veche tradiție despre mănăstire a fost însemnată în scris de diaconul Paul 
de Alep, care a însoţit pe patriarhul Macarie III al Antiohiei în călătoriile acestuia 
prin Ţările Române, în anii 1653-1658. 


După cum notează Paul de Alep, un călugăr ar fi găsit o icoană a Maicii Domnului 
întru-un stejar, care i-ar fi spus: „Dorinţa mea este ca tu să zideşti aici pentru mine 
o mănăstire din acest pom”, şi călugărul a făcut o bisericuţă numai din lemnul 
acelui stejar. 

Tot el ne spune că în urmă cu 20 ani (deci prin 1634-1636) „un mare dregător“, 
plăcându-i această biserică, a lăsat-o pe cea de lemn în vârful dealului sub stejari și 
a zidit mai jos o mănăstire de călugăriţe, adică biserica de zid şi complexul de 
locuinţe din jurul ei, care, după cum vom vedea, au fost ctitorite de marele boier 
Preda Brâncoveanu şi Matei Basarab, fără să putem afirma cu siguranţă ce a făcut 
unul şi ce a făcut celălalt. 


In călătoria sa întreprinsă pentru vizitarea mănăstirilor din eparhia Ungrovlahiei și 


a celor de peste Olt, mitropolitul Neofit Cretanul, un mare apărător al drepturilor 
țăranilor, de la care ne-au rămas preţioase însemnări istorice, geografice și 
etnografice, ne spune că la 29 iulie 1745 a poposit şi la Mănăstirea Dintr-un Lemn, 
venind de la Govora. 


Vorbind despre bisericuţa de lemn, el scrie că un cioban cu numele de Radu, în 
timpul lui Alexandru Vodă (1568-1577), a visat icoana Maicii Domnului, despre 
care aminteşte Paul de Alep, şi a tăiat stejarul în care a găsit-o, făcând din el o 
bisericuţă, numită din această pricină „Mănăstirea Dintr-un Lemn“. 


Mitropolitul Neofit face legătură între numele din legendă și numele de Radu 
însemnat pe o cruce de lemn de pe acoperişul bisericii şi publică această 
însemnare, în româneşte, din care aflăm: „Cu vrerea Tatălui şi cu ajutorul Fiului şi 
cu însemnarea Sfântului Duh, amin. Ridicatu-s-au această sfântă cruce, unde este 
hramul Născătoarei de Dumnezeu, în zilele lui loan Alexandru Voevod“. 


Cam același lucru spune şi poetul Grigore Alexandrescu, care a vizitat mănăstirea 
pe la anul 1842, în legătură cu legenda icoanei şi începuturile comunității 
monahale de la Dintr-un Lemn. 





După cum vedem, tradiția consemnată în scris din sec. XVII (Paul de Alep), sec. 
XVIII (mitropolitul Neofit), sec. XIX (Grigore Alexandrescu) şi cea din timpul 
nostru, care o continuă pe cea din trecut, leagă întemeierea acestui sfânt locaş de 
frumoasa icoană a Maicii Domnului, care este păstrată cu multă venerație în 
iconostasul bisericii mari şi reprezintă cel mai valoros obiect istoric şi de artă al 
Mănăstirii Dintr-un Lemn. 


Inaltă de 1,50 m., lată de 1,10 m. şi având o înfăţişare foarte veche, această icoană 
a trezit curiozitatea unor renumiţi cercetători de artă. 


În anul 1929, Andrei Grabar de la Universitatea din Strasbourg, vizitând 
Mănăstirea Dintr-un Lemn, a studiat icoana şi a identificat-o ca fiind pictată în sec. 
al-IV-ea, la mănăstirea Teothocos din Grecia, după apostolul Luca, de la care, cum 
spune o tradiţie veche, se mai păstrează 3 exemplare la fel ca cea de la Dintr-un 
Lemn. 


Prof. |. D. Ştefănescu spune că icoana a fost pictată abia în a-Il-a jumătate a sec. 
XVI. 


După părerea altor specialişti mai apropiați de noi, A. M. Muzicescu, D. Năstase ş. 
a., icoana pare să fie lucrată înainte de 1453, la Bizanţ sau Muntele Athos, după o 
altă imagine mai veche. 


Părerea din urmă este mai plauzibilă, dar felul cum a ajuns la noi rămâne încă 
învăluit în umbră. Dacă ţinem seamă însă de strânsele legături dintre Ţările Ro- 
mâne şi Patriarhia de Constantinopol, sau muntele Athos, ne putem explica atât 
originea cât şi vechimea ei. 


Păstrată cu multă sfințenie, învăluită totdeauna de acel duh de evlavie specific 
Ortodoxiei, care se acordă obiectelor sfinte şi miraculoase, căci totdeauna s-a 
crezut că ea reprezintă o copie de pe cea mai veche imagine iconografică a Maicii 
Domnului, icoana de la Dintr-un Lemn a putut fi adusă aici de un călugăr sau 
credincios evlavios de la Athos sau Bizanţ, care stabilindu-se în pădurile seculare 
de pe atunci, a dat naștere schitului modest de pe valea Otăsăului. 


Convingerea unanimă a vieţuitoarelor mănăstirii şi a locuitorilor din împrejurimi 
că aşezarea a luat ființă potrivit tradiţiei, păstrarea icoanei de care este legată 
această tradiție şi faptul că, într-adevăr, dintr-un stejar ca cei aflați aici se poate 
uşor clădi o biserică de dimensiunile celei existente, sunt tot atâtea dovezi în 
sprijinul celor afirmate de Paul de Alep şi de urmașii săi. 





După cum se vede, această tradiţie nu are nici o legătură cu cunoscuta nuvelă 
istorică a lui Alex. Odobescu, „Doamna Chiajna“, în care autorul a împletit în mod 
atrăgător legenda Mănăstirii Dintr-un Lemn, punând-o în legătură cu luptele pentru 
domnie dintre partida boierilor olteni din a doua jumătate a sec. XVI şi urmașii lui 
Mircea Ciobanu (1559). „Doamna Chiajna“ are meritul de a scoate în evidență 
lupta boierilor Socolești împotriva abuzurilor turcilor şi grecilor în țările române, şi 
este specifică pentru epoca lui Odobescu, dar nu poate avea valoarea documentară 
de a prezenta în mod obiectiv evenimentele istorice şi, cu atât mai puţin, înte- 
meierea Mănăstirii Dintr-un Lemn. 


Documente și istorie 
Mănăstirea Dintr-un Lemn nu este amintită în documente până în prima jumătate a 
sec. XVII. Primul document în care apare numele mănăstirii poartă data de 20 
aprile 1635. 


Într-un alt document din 27 noiembrie 1640, Matei Basarab (1632-1653) spune că 
a zidit mănăstirea „de iznoavă de în temei“. EI o înşiră printre mănăstirile pe care 
le-a ctitorit (Arnota, Căldărușani, Brâncoveni etc.). 


Pisania bisericii mari, pe care o prezentăm mai Jos, care datează din anul 1715, 
scrisă la porunca lui Ștefan Cantacuzino (1714-1716), confirmă cele aflate în 
documentul din 1640: „Această sfântă și dumnezăiască mănăstire care să numeşte 
Dentr-un Lemn (unde) să cinstește și să prăznueșşte (hramul) PreaSfintei şi prea 
curatei de Dumnezeu Născătoare Fecioarei Măriei, din temelia ei iaste zidită şi 
făcută de lo Matei Basarab Voevod. Den (sic) treacăt de multă vreame început-a a 
să învechi şi a să strica toate lucrurile şi zugrăveala. După ceaea, din voca şi 
porunca lui Dumnezău stând Domnu blagocestivul şi creştinul loan Ștefan 
Cantacuzino Voevod, dec (sic) avînd mare evlavie cătră sfântul locașul acesta, 
numai 'decît cu osîrdie s au apucat ca de iznoavă a o înfrumusețţa, luminînd și mai 
lărgind întîi biserica şi zugrăvind-o a doa(oa)ra şi împodobind-o şi cu tîmple şi cu 
altele ce i-au trebuit, făcînd şi case şi chilii de prejurul ei, cum se veade, în slava 
PreaSfintei Stăpînei şi întru pomenirea Mării Sale şi a părinților, săvîrşind la I(ea)t 
1715, m(esea)ţ av(gust) 30r şi ispravnic fiind Kir loan Arhimandrit de la Hurezi.” 


Pomelnicul mănăstirii, scris de Dionisie, eclesiarhul Mitropoliei din Bucureşti, la 
anul 1804, după cel din 1715, la fila nr. 6 arată că Mănăstirea Dintr-un Lemn, 
„unde să cinstește şi să prăznuiește hramul PreaSfintei stăpânei noastre Născătoarei 
de D(u)mnezeu și pururea fecioarei Marii, iaste zidită şi înălţată din temelie de 
răposatul întru fericire, măria sa, bunul creştinul domnu lo Matei Basarab Voevod, 





core din toată osârdia au miluit-o şi au înzestrat-o cu moşii, cu dobitoace, cu scule, 
cu sf(i)nte vase şi odăjdii, împodobind-o cu zugrăveli după cuviinţă.” 


Tot cu Matei Basarab începe şi pomelnicul din anul 1845, scris de Gheorghe- 
Gherontie de la Hurezi, care se păstrează în original la colecția de obiecte vechi a 
mănăstirii. 


Cu toate acestea, Paul de Alep, care, după cum am văzut, vizitează mănăstirea la 
aproximativ 20 de ani după întemeierea bisericii de piatră, adaugă la cele spuse de 
tradiție că, „un mare dregător, pasionat să clădească biserici și mănăstiri, posedă 
mai multe mănăstiri, dintre care unele le-a clădit el însuşi... altele le are moștenire 
de la strămoșii săi. Cea dinții e mănăstirea Bistriţa ..., apoi Mănăstirea Dintr-un 
Lemn, de maici, Mănăstirea Arnota, Cura Motrului (zidită de el) şi mănăstirea 
Brâncoveni. Toate mănăstirile care au fost zidite de Matei Basarab, le-a luat pe 
seama sa, fiindu-i ruda cea mai apropiată; el se ocupă acum cu administrarea lor”. 
(Călătoriile patriarhului Macarie în Ţările Române, 1653-1658, Bucureşti, 1900, p. 
198). 


La cele afirmate de Paul de Alep și în baza unor documente descoperite mai recent, 
dl. Radu Creţeanu afirmă că autorul celei de a doua etape constructive a Mănăstirii 
Dintr-un Lemn, din care face parte în primul rând biserica de zid, nu poate fi altul 
decât însuşi Preda Brâncoveanu, fost mare spătar, mare clucer, mare vornic sub 
Matei Basarab şi Constantin Şerban, viitor mare ban, cel mai mare boier al vremii 
sale. 


Faptul că unele documente afirmă că Matei Basarab este ctitorul mănăstirii, iar 
altele îl prezintă pe Preda Brâncoveanu, este foarte probabil că la construcția ei au 
contribuit - ca şi în alte cazuri - atât domnul cât şi ruda sa, marele boier Preda 
Brâncoveanu. Faptul este confirmat şi de inscripțiile de pe tablourile ctitorilor din 
pronaos, care azi nu mai există, fiind înlăturate cu ocazia restaurărilor din 1926- 
1930. Pe aceste portrete scria: „Fondator Matei Basarab Vocuod şi soția sa 
Doamna Elena. Preda vel vornic Brîncoveanu. Şerban Cantacuzino cu Doamna 
Maria, Ştefan Cantacuzino cu Doamna Păuna. Constantin Brâncoveanu, Papa 
postelnic, Elisabeta Schimonahia Brâncoveanca”. 


Biserica mare 


In forma ei actuală, biserica mare (de zid) prezintă, în linii generale, arhitectura lui 
Matei Basarab. 





În comparaţie cu monumentele ridicate de Ştefan cel mare, Neagoe Basarab sau 
Constantin Brâncoveanu, bisericile rămase de la Matei Basarab sunt mai simple. 
Stilul acestor biserici este mai modest, mai apropiat de cel popular, mai uşor de 
înţeles. În decorul acestor monumente se urmărea în deosebi utilul, şi nu gran- 
diosul. Armonia proporţiilor însă şi decorul îngrijit le dă monumentalitate și 
frumuseţe. Aceste caracteristici le întâlnim şi la Mănăstirea Dintr-un Lemn. 


Ca arhitectură, biserica este în stil triconc (trilobat), cu altarul octogonal, absidele 
stranelor cu patru laturi, iar pronaosul, care este puţin mai lat decât naosul, se 
termină cu un pridvor pe stâlpi. Un brâu de cărămidă în dinţi de fierăstrău şi altul 
simplu-suprapus despart biserica, la exterior, în două registre mari. Ambele 
registre, ca şi cele două turle, sunt ornate frumos cu ocniţe şi arcaturi în retrageri 
succesive. În timpanul acestor arcaturi se pot observa mici rozete pictate în culori, 
imitând probabil frumoasele rozete de la Cozia şi Curtea de Argeş. Cornişa 
bisericii este de cărămidă, în culori galben, verde şi cărămiziu. 


Pridvorul, cu coloanele de piatră, cu baze și căpițele simple, cu fusele împodobite 
cu stalactite şi cu zugrăveli, „s-a terminat, după cum glăsuiește o inscripția aflată în 
latura de nord a pridvorului pe un stâlp, „în luna octombrie..., în zilele prea 
luminatului lo Şerban Voevod, de Constantinos şi loan loan, zugravi, anul 1684”. 
Inscripția de mai sus este întărită de un alt document de bază în care citim : „Acest 
blagocestiv domn, Șerban Voevod Cantacuzino, au făcut amvonu(l) înaintea 
bisericii şi au pardosit biserica cu lespezi, au dat galbeni de aur...“ (Pomelnicul 
mănăstirii din 1814 fila 15). 


Constantin Brâncoveanu (1688-1714) s-a afirmat permanent ca mare binefăcător al 
Mănăstirii Dintr-un Lemn, și domnul precizează că, această milostenie o face 
„fiind această sfântă mănăstire înălţată din temelia ei de răposaţii domniei meale - 
Preda Vornicul“. 


După cum am văzut în pisania prezentată mai sus, la anul 1715, urmașul lui 
Constantin Brâncoveanu, Ștefan Cantacuzino (1714-1716) „având evlavie către 
sfântul locașul acesta, numai decât cu osârdie s-au apucat ca de iznoavă a o 
înfrumuseţa, luminând și mai lărgind întâi biserica și zugrăvind-o. Lucrările s-au 
făcut sub purtarea de grijă a lui loan Arhimandritul, starețul Hurezului și omul de 
încredere al Brâncovenilor. 


În anul 1837, în timpul domniei lui Alexandru Ghica Voevod, un alt stareț al 
Mănăstirii Hurezi, Hrisant, împreună cu harnica stareță Platonida (1819- cca 1846), 
întreprind o nouă restaurare a bisericii, acoperind-o cu plumb şi închizând 





pridvorul din 1684 pentru a-i lărgi încăperea. Tot acum se tencuieşte din nou 
biserica, se face tâmpla de lemn poleită, iar în pridvorul actual se zugrăvesc ctitorii 
bisericii, din care în prezent se mai pot vedea doar Matei Basarab şi Doamna 
Elena, Ştefan Cantacuzino şi Doamna Păuna. 


Între anii 1928-1930, cu prilejul altei restaurări, biserica a fost readusă la forma ei 
din 1715. 


Din pictura originală şi cea de la 1684 nu se mai păstrează decât chipul Maicii 
Domnului din timpanul intrării in pronaos, deasupra pisaniei. Pictura actuală este 
cea din 1715, păstrată aproape intactă şi în stare de conservare destul de bună, mai 
ales în naos. În altar este mai ștearsă, iar cea din pronaos şi pridvor a fost restaurată 
în 1841, dar de o calitate inferioară faţă de cea precedentă. 


Icoana Maicii Domnului, de care este legat trecutul mănăstirii, păstrată în cata- 
peteasma bisericii de zid, ferecată în argint „după cum se vede, de dumnealui vel 
vornic Radu Golescu, spre pomenirea veşnică a lui şi a celor ce au ajutat şi au 
lucrat această îmbrăcăminte“, adică argintarul Blom, în anul 1812; cele două 
policandre, primul de la Şerban Cantacuzino şi ultimul de la Constantin Brîn- 
coveanu (1695), lucrat la Veneţia şi donat de Doamna Maria ; cele şase sfeşnice de 
alamă, dintre care cele două mijlocii „sănt făcute la 16 aprilie 1777 de dumnealui 
Dumitru Cozma împreună cu soţia mea Todoriţa, pentru sufletele lor şi a părinților 
lor şi prin a sa cheltuială şi sunt rânduite la Mănăstirea Dintr-un Lemn“ ; cele trei 
icoane mari împărăteşti, celelalte din catapeteasmă şi 36 de icoane mai mici 
(praznicare), pictate în 1839-1840 de zugravul Gheorghe- Gherontie de la Hurezi, - 
acestea în deosebi reprezintă tezaurul de artă şi împodobesc biserica mare a mă- 
năstirii. 


În partea de nord a pronaosului, la exterior, odihnesc rămăşiţele pământeşti ale 
schimonahului Gherontie, zugrav şi cântăreţ de la Hurezi, mort la 7 aug. 1863, iar 
ceva mai spre răsărit „se odihnesc oasele robilor lui Hristos, Pahomie schimonah, 
erei Pan Vasile, Păuna, Maria, Ileana, Maria, loana, Simion, Smaranda, Maria, 
Stanca, Stanca“. 


Biserica de lemn 


Construită pe locul stejarului purtător de icoană, după toate probabilitățile, pe la 
mijlocul sec. al-XVI-lea, bisericuţa de lemn (bolniţa) a căzut pradă focului către 
sfârşitul sec. XVIII şi începutul sec. XIX. Biserica de lemn existentă azi datează 
din anii 1810-1814, ridicată pe locul celei vechi şi după aceleaşi dimensiuni, de 





Iancu, ginerele lui Constantin Socoteanu, ruda episcopului Grigore Socoteanu ( 
1777). Căci „dumnealui cocon lancu zeţ căminar - Constantin, văzând că biserica, 
adică bolnița sfintei mănăstiri, au ars din întâmplare, au cugetat pentru dragostea 
Maicii lui Dumnezeu și cu toată cheltuiala sa de iznoavă au făcut altă biserică tot în 
acel loc“. 


Din punct de vedere arhitectural bisericuţa de lemn, lucrată în bârne groase de 
stejar încheiate în coadă de rândunică, având o formă dreptunghiulară, cu absida 
altarului decroşată, cu o lungime totală de 13 m., pe o lăţime de 5,50 m. şi înaltă de 
aproximativ 4 m., înconjurată la exterior de un brâu în torsadă săpat în grosimea 
lemnului, cu un pridvor deschis, fără turlă, (această bisericuţă) este un exemplar 
deosebit al geniului, și în cadrul în care este aşezată adaugă pitorescului un element 
în plus. Fără această bijuterie în lemn, lucrată de talentaţii meșteri țărani ai locului, 
peisajul şi cei cinci stejari seculari ar fi lipsiţi de farmec. 


Catapeteasma din 1814, sculptată artistic în lemn de tei, icoanele care împodobesc 
bisericuţa la interior - abia întrezărite la lumina străvezie a unui candele sau 
luminări plăpânde -, conservarea ei în bune condiţii şi atmosfera de linişte care 
stăpâneşte peste tot aici, trezesc parcă în suflet un sentiment în plus de recunoştinţă 
şi venerație pentru „ctitorii, maicile şi surorile sfânt locașului acestuia, care 
odihnesc aici și pretutindeni“. 


Palatul stareţei 


Situat în incinta superioară, la nord de biserica mare, în forma actuală, cu foarte 
mici modificări, palatul stăreției datează din anul 1715. Acest fapt e confirmat şi de 
schița de plan a arhitectului Weiss din 1731. 


Subsolul palatului se compune din două beciuri mari, cu bolți semicilindrice și 
stâlpi solizi de susținere, cu arce dublou, sau acoperite cu lespezi masive de lemn, 
în stilul celor de la Hurezi şi Mogoşoaia. Parterul cu cele şase camere spaţioase şi 
bine întreținute, cu două saloane oficiale, cu trapeza și cu foişorul sprijinit pe stâlpi 
de piatră şi arcade cu pictură şi ornamente originale, alcătuiesc acest palat în stil 
brîncovenesc. Edificiul se crede că a fost reconstruit pe vechile temelii ale stăreției 
din epoca lui Matei Basarab. 


Pictura în fresco din foişor este predominată de chipul Maicii Domnului - Oranta, 
zugrăvită în calota superioară cu pruncul în faţă, înconjurată de arhangheli și sfinți. 
Arhitectura palatului şi ornamentația foișorului cu influențe occidentale, ne 
amintesc de epoca lui Matei Basarab şi Constantin Brâncoveanu. 





La interior, de o parte şi de alta a celor două coridoare ca şi în camere de altfel, se 
păstrează bogata colecţie de, icoane, majoritatea din sec. XVIII şi XIX, care 
ornamentează pereţii acestui palat şi fac din el o adevărată expoziţie, apreciată mult 
de vizitatori şi chiar de specialiști în ale artei religioase. 


Ansamblurile de mobilier Biedermayer, care datează din sec. XIX, icoanele pe 
lemn şi pe sticlă, trapeza din partea de nord, deschisă spre livezile de fructe, care 
pe timpuri reprezenta „Loggia“ mănăstirii, după modelul palatelor brîncoveneşti de 
la Mogoşoaia și Potlogi, foişorul pe stâlpi de la intrarea principală și curăţenia 
exemplară în care este întreținut, fac din palatul stăreţiei de la Dintr-un Lemn cel 
mai important edificiu de arhitectură veche din comuna Frâncești şi chiar din 
împrejurimi. 


Chiliile şi clădirile din jur 


La început chilule înconjurau biserica din toate părțile. Chiar în jurul bisericuţei de 
lemn, până în 1814, existau o serie de locuinţe pentru maicile bătrâne şi bolnave. 
Cu timpul s-au făcut mai multe modificări. După toate probabilitățile, cel puțin 
temeliile clădirilor actuale aparțin epocii lui Matei Basarab. 


La anul 1715, Ştefan Cantacuzino restaurează în întregime clopotnița mănăstirii, 
asemănătoare cu cea de la Govora şi Hurezi, şi palatul stăreției. Se fac îmbunătățiri 
şi la restul clădirilor. 


În anul 1731, când Oltenia se afla sub stăpânire austriacă (1717 - 1739), schiţa de 
plan a lui |. C. Weiss (publicată în Buletinul Comisiunii Monumentelor Istorice, 
1926, p. 102), confirma existenţa palatului domnesc (stăreţia) la nord, a unor 
clădiri şi clopotniţa la est şi a unor chilii spre sud și vest de biserica mare. 


Incinta inferioară, de la prima intrare în mănăstire, cu caracter mai mult 
gospodăresc, a fost ridicată între anii 1838-1845, în timpul stareţei Platonida. Tot 
în această curte, lingă stăreție şi la nord de clopotniță, se află o cişmea pe patru co- 
loane din aceeaşi epocă, dar care nu mai funcţionează. 


Parcul din această incintă, înconjurat de brazi, împodobit cu flori de mahonia și 
trandafir, este predominat de o cruce masivă, având o înălțime de cca. 2 m., pe care 
se pot citi inițialele: I.N.T.I. (= lisus Nazarineanul Împăratul Iudeilor); MT., MR., 
LUC., 10. (= Matei, Marcu, Luca, loan); Mesto lobno rai bîsti (= locul căpăţinii rai 
a fost), iar mai jos următoarea inscripție: „Această sfîntă şi dumnezeiască şi 
făcătoare de viaţă cruce s-au rădicat de jupan Barbul Otetelișanul biv wel vor(nic) 





şi de jupăneasa lui Maria, întru pomenirea răstignirii Mîntuitorului nostru Li(sus) 
Hr(istos) şi întru s(l)ava presfintei Stăpânei noastre de Dumnezeu Născătoarei 
Măriei, unde s-au născut fiiul (sic) lor Barbul, întru rugăciunea lor; la anul de la 
Hristos 1740, sep. 8“. 


Cealaltă cruce de piatră, din faţa aleii de la intrare (în afara incintei), a fost găsită la 
Ocnele Mari, şi cu ocazia restaurării din 1938 a fost adusă aici pentru ornament. 


Grigore Bibescu Brâncoveanu, pe la 1859-1860, inițiază lucrări de restaurare şi 
dărâmă clădirile de pe laturile de vest şi sud ale incintei principale. La anul 1864, 
cunoscutul pelerin francez D. A. Lancelot găsește Mănăstirea Dintr-un Lem „o 
ruină modestă în mijlocul unui cimitir plin de cruci sculptate şi zugrăvite“ (Vezi: 
G. Oprescu, Țările Române văzute de artiști francezi, edt. „Cultura națională“, 
1926, p. 67). 


Importante lucrări de renovare au avut loc în anii 1938- 19309, în timpul Maicii 
Stareţe Paisia Vasilescu (1922-1966), „înoindu-se această ctitorie voevodalâ cu 
chiliile şi așezările ei gospodăreşti“. 


În anii 1956, 1962-1963 şi apoi mai recent s-au investit ajutoare pentru alte lucrări 
de restaurare a bisericuţei de lemn, acoperirea clădirilor, etc. 


Colecţia de obiecte bisericești 


Mănăstirea Dintr-un Lemn se remarcă prin adăpostirea unei vechi şi frumoase 
colecții de icoane, cărți de ritual şi alte obiecte bisericeşti. Intre acestea trebuie 
subliniată în mod deosebit icoana Maicii Domnului, de care e legată apariția mă- 
năstirii. 


„Îndreptarea Legii“ de la Târgovişte, 1652, Biblia de la Bucureşti, 1688, Ceaslovul 
românesc din 1715, unele manuscrise de muzică psaltică scrise de Anton Pann, 
icoane pe lemn şi pe sticlă, epitaful lui Gherontie de la Hurezi (1863) şi alte 
obiecte artistice de cult reprezintă fondul acestei colecții. 


Pe piatra funerară de pe mormântul familiei lui Şerban Cantacuzino, expusă azi la 
colecție, citim următoarea inscripție într-o limbă deosebit de elegantă şi atră- 
gătoare: „Aici, într-această sfîntă mănăstire Den un Lemn sub această piatră 
odihnescu-se oasele celor de bună pome-—nire răsposaților: Mării sale doamnei 
Măriei a Mării sale răposatului Şărban Cantacuzino Basarab Voevod, ce au fost 
domn Ţărăi (sic) Rumâneşti, care cu trăit ani 78 şi au răposat la anul 1725 la noem. 





16, şi a fiului măriilor sale Gheorghie Cantacuzino Basarab, care după răposarea 
mai sus pomenitului măriei sale au fost pribeag în Ardeal şi au șăzut la cetatea 
Braşovului sub protecţia chesaricească ani 32, și de acolo viind aici întru această 
tară Rumănească dencoace de Oltu, au fost ban administraţionului împărătescu şt 
după aceaia au fost ghenăral până la răposarea măriei sal(e) fund miluit de la 
împărăția a prea sfințitului împăratului Romei, Carol al şaselea, care au trăit ani 59 
şi au răposat întru acest an 1734 în 29 ale lunii lui mar(tle); precum și oasele 
nepoților mărilor sal(e) anume Şărban şi Grigorie, fii(ilor mării sale Grigorie, 
baron Vlasto, ce iaste întru această chesaricească Valaliie întîiul consilieriu de la 
administraționului împărătesc, și a mării sal(e) Balașăi Caniacuzenii, sora mai sus 
numitului răposat, mării sale Ghiorghie Cantacuzino, care oase strângăndu-se (sic) 
toate întru acest mormânt s-au pus această piatră la acest an 1734, la luna lui mai în 
25 zile. + „ex plata fio“ a mării sal(e) domnului Ghiorghie Cantacuzino B(asara)b, 
ghenăral maior chesariceştii măriri“. 


Organizată în 1967, cu binecuvântarea și sprijinul Preasfințitului Iosif, episcop al 
Râmnicului şi Argeșului, colecția obiectelor religioase de aici, modestă prin con- 
ținutul ei, poate servi totuși ca o mărturie sigură, că supraveghetoarele acestui 
monument istoric şi aşezământ monahal sunt însuflețite de a păstra cu credinţă şi a 
prezenta cu drag tot ce este sfânt şi nobil în trecutul cultural al poporului nostru. 
Căci icoanele pe sticlă, cărțile de ritual, obiectele, de cult din argint, ca şi broderiile 
aflate în această colecţie, în biserica mare, la palatul stăreției şi în bisericuţa de 
lemn sunt rezultatul gustului artistic și al priceperii realizatorilor lor, şi aduc merit 
celor care le păstrează şi le prezintă publicului. 


Astfel, întemeiată, după tradiţie, în decursul sec. al-XVI-lea, situată într-un cadru 
natural deosebit de pitoresc şi atrăgător, ajunsă la înflorire în epoca lui Matei 
Basarab, Șerban şi Ştefan Cantacuzino, cunoscută prin menţinerea în comunitatea 
ei a unei atmosfere de viață serioasă, liniștită şi modestă, Mănăstirea Dintr-un 
Lemn face parte din marele patrimoniu istoric şi de artă religioasă al Bisericii şi al 
poporului nostru. 

Wikipedia - Mănăstirea Dintr-un Lemn 


Mânăstirea Dintr-un Lemn este un aşezământ monahal din comuna Frâncești, 
judeţul Vâlcea, la aproximativ 25 de kilometri sud de municipiul Râmnicu Vâlcea 
şi 5 km de orașul Băbeni, Vâlcea. Este declarată monument istoric cu cod LMI 
VL.-II-a-A-09742, sub denumirea Mănăstirea "Dintr-un Lemn". 


Legenda 


Cea mai veche mărturie despre apariția mănăstirii într-un ţinut de un farmec 
deosebit, la margine de pădure seculară cu stejari asemeni, ne vine din însemnările 
călătorului pe meleagurile Țărilor Române, diaconul arab creştin Paul de Alep. 
Acesta pe la 1653-1658, însoţind pe patriarhul Macarie al Antohiei, susține că un 
călugăr a găsit într-o scorbură a unui stejar secular icoana Maicii Domnului. Mai 
spune că acesta aude o voce care l-a îndemnat să construiască în acel loc o biserică 
din acel stejar secular. 


O altă mărturie scrisă existentă de la 29 iulie 1745 a mitropolitului Neofit Cretanul, 
spune că "un cioban cu numele de Radu, în timpul domniei lui Alexandru al II-lea 
Mircea (1568-1577) a visat icoana Maicii Domnului, despre care amintește Paul de 
Alep şi tăind stejarul în care a fost găsită icoana, a făcut din lemnul ei o bisericuţă, 
numită din această pricină "Dintr-un lemn". 


Cam tot aşa afirma pe la 1842 poetul Grigore Alexandrescu care vizitează lăcaşul, 
ascultând legendele locului. 





Poarta mănăstirii 


Bisericuța din lemn de stejar, din bârne groase pare a fi fost ridicată pe la mijlocul 
secolului al XVI-lea. In biserică se află icoana Maicii Domnului de care este legată 
existența aşezământului monahal. 


Despre când şi unde a fost pictată icoana, părerile sunt împărțite. Profesorul Andrei 
Grabor de la Universitatea din Strasbourg, spunea că ar fi fost pictată în secolul IV 
la mănăstirea Theothokos din Grecia, după modelul aparținând apostolului Luca, 
cel care a pictat prima oară pe Fecioara Maria. 


Biserica de piatră 


Profesorul I.D. Ştefănescu nu împărtăşeşte ideea lui Andrei Grabor, afirmând că 
icoana ar fi fost pictată la Bizanţ sau la Muntele Athos, folosindu-se un model mai 





vechi de pe la jumătatea secolului XVI şi se pare că este ipoteza cea mai plauzibilă. 
Modul cum a ajuns pe aceste meleaguri nu este cunoscut. 


Domnitorul Matei Basarab 


Legendele apariţiei şi construirii aşezământului monahal sunt o parte din adevăr, 
însă prima menţiune documentară apare la 20 aprilie 1635. 


O mărturie importantă scrisă este a lui Matei Basarab din 27 noiembrie 1640 la 
ridicarea bisericii din piatră. Acesta nota că a zidit mănăstirea "de isnoavă 


A . 


de'ntemei", înşirând mănăstirile pe care le-a întemeiat. 


Pisania bisericii de piatră, care datează din 1715, pomelnicul mănăstirii din 1804 
făcut după cel din 1715, confirmă că documentul din 1640 a lui Matei Basarab este 
real şi că biserica de zid este construită de acesta. 


Dar însemnările lui Paul de Alep, care a vizitat mănăstirea la 20 de ani după 
inaugurare, spun cu totul alceva. EI afirmă că ctitor al asezământului este un boier 
contemporan cu Matei Basarab şi văr cu acesta, Preda Brâncoveanu, fost mare 
spătar, mare culcer, mare vornic, viitor ban. 


Adevărul ar putea fi undeva la mijloc. Faptul că cei doi sunt rude apropiate, ar fi 
putut contribui împreună la construcţia bisericii, lucru cofirmat de tabloul ctitorilor 
din pronausul bisericii din zid. Chiar şi linia construcției este tipică epocii în care a 
trăit Matei Basarab. 








Cimitirul mănăstirii Dintr-un Lemn în 1560, desen de Dieudonne Lancelot 


După o restaurare importantă făcută de către Ministerul Aerului şi Marinei, 
restaurare făcută între anii 1938 - 1940, sfântul locaş devine simbolic loc de 
închinăciune şi rugă pentru aviatori şi marinari. 

Altarul bisericuţii din lemn 

Icoană din bisericuţa din lemn 


Wikipedia - Biserica de lemn din Mănăstirea Dintr-un lemn 


Biserica de lemn de la Mănăstirea Dintr-un lemn, sat Dezrobiţi, comuna Frâncești, 
judeţul Vâlcea, a fost construită în secolul XVI[1]. Are hramul „Nașterea Maicii 
Domnului”. Biserica, aflată în Mănăstirea Dintr-un Lemn, este înscrisă pe noua 
listă a monumentelor istorice sub codul LMI: VL-II-m-A-09742. 


Istoric şi trăsături 


Mănăstirea Dintr-un Lemn este situată la aproximativ 25 de kilometri sud de 
municipiul Râmnicu Vâlcea şi la 12 kilometri nord de Băbeni, pe valea Otăsăului, 
în comuna Frâncești. 


Potrivit unei vechi tradiţii locale ar fi luat ființă în primele decenii ale secolului al 
XVI-lea prin edificarea în acest loc a unei biserici din materialul unui singur stejar. 
Ea a fost ridicată în cinstea icoanei Maicii Domnului, icoană care se păstrează şi 
azi în biserica de piatră a mănăstirii. În baza acestei tradiţii aşezarea monahală de 
la Frâncești poartă numele Dintr-un Lemn. 


Cea mai veche mărturie despre mănăstire a fost consemnată în scris de diaconul 
Paul de Alep, care l-a însoțit pe patriarhul Macarie al Antiohiei în călătoriile 





acestuia prin Țările Române, între anii 1653-1658. El susține că un călugăr ar fi 
găsit o icoană a Maicii Domnului în scorbura unui stejar secular. În acel moment el 
ar fi auzit o voce care l-ar fi îndemnat să zidească o mănăstire din trunchiul acelui 
copac. 


Mitropolitul Ungrovlahiei, Neofit Creţanul, cercetând mănăstirea la 29 iulie 1745 
scria: „Un cioban cu numele Radu, în timpul lui Alexandru Vodă (1568-1577) a 
visat icoana Maicii Domnului despre care aminteşte Paul de Alep şi, tăind stejarul 
în care a fost găsită icoana a făcut din lemnul lui o bisericuță numită din această 
pricină Dintr-un Lemn”. 


Cam același lucru îl afirma în 1842 şi poetul Grigore Alexandrescu. 


Existenţa stejarilor seculari, precum şi a icoanei sunt astăzi probe de necontestat 
pentru adevărurile consacrate în legendă. Mănăstirea a fost de altfel construită 
chiar pe locul stejarului purtător de icoană, după toate probabilitățile pe la mijlocul 
secolului al XVI-lea. 


Bisericuța din lemn este lucrată din bârne groase, încheiate în coadă de rândunică. 
Are o formă dreptunghiulară, cu o lungime totală de 13 de metri, lățime de 5,50 
metri şi o înălțime de aproximativ 4 metri. Este înconjurată la exterior de un brâu 
în torsadă, săpat în grosimea lemnului, cu un pridvor deschis, fără turlă. Ico- 
nostasul, sculptat în lemn de tei în 1814, este o veritabilă operă de artă, ca şi multe 
dintre icoanele de lemn care împodobesc bisericuţa în interior. 


Icoana Maicii Domnului, de care este legată existența acestui aşezământ monahal 
este păstrată cu multă venerație în biserica mare. Icoana are dimensiuni 
impresionante, fiind înaltă de 1,50 metri şi lată de 1,10 metri. 


În anul 1929 Andrei Grabar, de la Universitatea din Strasbourg a vizitat mănăstirea 
şi, studiind icoana, a identificat-o ca fiind pictată în secolul IV la mănăstirea 
Theothokos din Grecia, după un model care se spune că ar fi aparținut apostolului 
Luca, cel care a pictat-o pentru prima dată pe Fecioara Maria. Conform tradiţiei, în 
lume se mai păstrează doar trei exemplare asemenea celei de la Dintr-un Lemn. 


Profesorul I.D. Ștefănescu afirma însă că icoana a fost zugrăvită abia în a doua 
jumătate a secolului al XVI-lea. Conform lui A.M. Muzicescu icoana ar fi lucrată 
înainte de 1453 la Bizanţ sau la Muntele Athos, folosindu-se un model mai vechi. 
Cea din urmă ipoteză este şi cea mai plauzibilă, dar modul în care icoana a ajuns în 
România rămâne necunoscut. 





Începuturile Mănăstirii Dintr-un Lemn sunt legate de unele tradiţii sau legende care 
conservă fără îndoială o parte din adevăr. Primul document în care apare numele 
aşezământului monahal poartă data de 20 aprilie 1635. 


Într-o altă mărturie, scrisă la 27 noiembrie 1640 Matei Basarab spune că a zidit 
mânăstirea „de isnoava de'ntemei”. El o insera printre mănăstirile pe care le-a 
întemeiat. Pisania bisericii de zid, aflată deasupra intrării principale, care datează 
din anul 1715 şi a fost scrisă la porunca lui Ştefan Cantacuzino (1714-1716), 
confirmă cele aflate din documentul din 1640, şi anume faptul că biserica de zid a 
fost construită de Matei Basarab. De fapt şi pomelnicul mânăstirii, scris de 
Dionisie, eclesiarhul Mitropoliei de Bucureşti în anul 1804, după cel din 1715 îl dă 
drept ctitor pe Matei Basarab. Tot cu Matei Basarab începe şi pomelnicul din 1845 
scris de Gheorghe Gherontie de la Hurezi, document în original aflat în colecția 
mânăstirii. 


Cu toate acestea Paul de Alep, care a vizitat mânăstirea în decursul anilor 1653- 
1658, la aproximativ 20 de ani după întemeierea bisericii de piatră adaugă la cele 
consemnate de tradiția locală şi de documentele scrise până atunci că mănăstirea 
este ctitoria unui mare spătar și boier contemporan cu Matei Basarab. La cele 
confirmate de Paul Alep şi în baza unor documente mai recente Radu Creţeanu 
afirma că „autorul celei de a doua etape constructive a mănăstirii Dintr-un Lemn, a 
complexului edificiilor din piatră din care face parte și biserica din zid nu poate fi 
altul decât însuşi Preda Brâncoveanu, fost mare spătar şi mare culcer, mare vornic, 
viitor ban”. De altfel este posibil ca la această construcție să fi participat atât 
domnitorul, cât şi ruda sa, marele boier Preda Brâncoveanu. Acest fapt este 
confirmat de tabloul ctitorilor din pronaosul bisericii din piatră. 


Biserica de astăzi prezintă în linii generale arhitectura lui Matei Basarab. Din punct 
de vedere arhitectonic biserica de zid este în plan triconc, cu altar octogonal, iar 
pronaosul se termină cu un pridvor pe stâlpi. 


Pe lângă icoana Sfintei Fecioare, de care este legat trecutul mânăstirii se păstrează 
cele două policandre de la Şerban Cantacuzino şi doamna Marica Brâncoveanu, 
cele trei icoane mari împărăteşti, precum şi alte 36 de icoane mai mici, zugrăvite în 
anii 1833-1840 de Gheorghe Gherontie de la Hurezi. În 1715 Ştefan Cantacuzino 
restaurează în întregime clopotniţa mânăstirii, situată la intrarea în incinta 
principală şi Casa Domnească. 





După restaurarea din 1938-1940, făcută de Ministerul Aerului și Marinei acest 
ansamblu monahal a devenit în mod simbolic altar de închinare pentru aviatori și 
marinari. 

